കെ എസ് യു സ്ഥാപക നേതാവ് സി.കെ തങ്കപ്പന്‍റെ അനന്തരവൻ പട്ടത്താനം സന്തോഷ് ആണ് ഇവിടെ യുഡിഎഫ് സ്ഥാനാർഥി. ആദ്യമത്സരം. വടക്കേവിള ബ്ലോക്ക് കോൺഗ്രസ് കമ്മിറ്റി ജനറൽ സെക്രട്ടറിയും യൂത്ത് കോൺഗ്രസ് ടൗൺ ഈസ്റ്റ് മണ്ഡലം സെക്രട്ടിയുമാണ്.\nസിപിഎം ലോക്കൽ കമ്മിറ്റിയംഗവും പോളയത്തോട് സൗത്ത് ബ്രാഞ്ച് സെക്രട്ടറിയുമായ എം.എച്ച് നിസാമുദീനാണ് എൽഡിഎഫ് സ്ഥാനാർഥി. കർഷക തൊഴിലാളി യൂണിയൻ വില്ലേജ് പ്രസിഡന്‍റ്, മുണ്ടയ്ക്കൽ സർവീസ് സഹകരണബാങ്ക് ബോർഡ് ഓഫ് ഡയറക്ടർ, മുണ്ടയ്ക്കൽ ലൈബ്രറി സെക്രട്ടറി എന്നീ സ്ഥാനങ്ങൾ വഹിക്കുന്നു.\nബിജെപി മുണ്ടയ്ക്കൽ മേഖലാസെക്രട്ടറി എസ്.രാജേഷ് ആണ് എൻഡിഎ സ്ഥാനാർഥി. സന്നദ്ധ പ്രവർത്തനങ്ങളിൽ പങ്കാളി. ആർഎസ്എസ് സജീവ പ്രവർത്തകൻകൂടിയാണ്.\nമഹിളാകോൺഗ്രസ് മങ്ങാട് മണ്ഡലം സെക്രട്ടറി ആർ.ചിന്നുമോളാണ് യുഡിഎഫിന് വേണ്ടി മത്സരരംഗത്തുള്ളത്. കന്നിയങ്കമാണ്. അസംഘടിത തൊഴിലാളി കോൺഗ്രസ് ബ്ലോക്ക് വൈസ് പ്രസിഡന്‍റാണ്. കെഎസ് യുവിലൂടെ സജീവ രാഷ്ട്രീയ പ്രവേശനം.\nകോർപറേഷൻ മുൻ കൗൺസിലർ സുജകൃഷ്ണനാണ് എൽഡിഎഫ് സ്ഥാനാർഥി. 2010-15 കാലയളവിലാണ് കൗൺസിലറായത്. ജനാധിപത്യമഹിളാ അസോസിയേഷൻ കൊല്ലം ഈസ്റ്റ് ഏരിയാ സെക്രട്ടറിയാണ്.\nകുടുംബശ്രീ പ്രവർത്തനങ്ങളിൽ സജീവയായ വി.ശ്രീദേവിയാണ് എൻഡിഎ സ്ഥാനാർഥി. സിപിഎം വിട്ട് ബിജെപിയിലേക്ക് വന്നു.\nആർവൈഎഫ് മുൻ സംസ്ഥാന കമ്മിറ്റിയംഗം എൻ.നൗഷാദ് ആണ് യുഡിഎഫ് സ്ഥാനാർഥി. ആർഎസ്പി ജില്ലാ എക്സിക്യുട്ടീവ് കമ്മിറ്റിയിഗം. കോർപറേഷൻ സ്ഥിരം സമിതി അധ്യക്ഷനായിരുന്നു.\nവിദ്യാർഥി പ്രസ്ഥാനത്തിലൂടെ രാഷ്ട്രീയത്തിലേക്കു വന്ന എം.സജീവാണ് എൽഡിഎഫ് സ്ഥാനാർഥി. സിപിഎം വടക്കേവിള ഈസ്റ്റ് ലോക്കൽ കമ്മിറ്റി അംഗമാണ്. ഡിവെെഎഫ്ഐ, എൽസി സെക്രട്ടറി, ഏരിയാ സെക്രട്ടറി എന്നീ സ്ഥാനങ്ങൾ വഹിച്ചിട്ടുണ്ട്. മത്സരരംഗത്ത് ആദ്യം.\nകുടുംബശ്രീ പ്രവർത്തനങ്ങളിൽ സജീവയായ ബി.പ്രമീളയാണ് ഇവിടുത്തെ എൻഡിഎ സ്ഥാനാർഥി. ആശാ വർക്കറുമാണ്. എഡിഎസ് അധ്യക്ഷ, സെക്രട്ടറി സ്ഥാനങ്ങൾ വഹിച്ചിട്ടുണ്ട്.\nകെഎസ് യുവിലൂടെ രാഷ്ട്രീയ പ്രവേശനം നടത്തിയ യു.ആർ ദേവിപ്രഭയാണ് കന്നിയങ്കത്തിലൂടെ ജനവിധി തേടാനെത്തിയ യുഡിഎഫ് സ്ഥാനാർഥി. യൂത്ത്കോൺഗ്രസ് മുൻ പ്രവർത്തകയും തയ്യൽ തൊഴിലാളി യൂണിയൻ അംഗവുമാണ്.\nസാമൂഹിക-സാംസ്കാരിക പ്രവർത്തകയും മുൻ പഞ്ചായത്തംഗവുമായ ഗിരിജാതുളസിയാണ് എൽഡിഎഫ് സ്ഥാനാർഥി. ലോക്കൽ കമ്മിറ്റി അംഗം, എകെജി വനിതാവേദി സെക്രട്ടറി എന്നീ സ്ഥാനവും വഹിച്ചിട്ടുണ്ട്.\nഎബിവിപി പ്രവർത്തകയും കൊല്ലം ഫാത്തിമ കോളജിലെ ബിഎഡ് രണ്ടാം വർഷ വിദ്യാർഥിനിയുമായ എൻ.ആർ ആരതിരാജനാണ് എൻഡിഎ സ്ഥാനാർഥി. ആദ്യ മത്സരം. സാമൂഹിക-സാംസ്കാരിക രംഗത്ത് സജീവം.\nകന്നിയങ്കത്തിനൊരുങ്ങുന്ന സുമി എം ആണ് ഇവിടെ യുഡിഎഫ് സ്ഥാനാർഥി. കെസിവെെഎം രൂപതാ ജോയിന്‍റ് സെക്രട്ടറിയായി പ്രവർത്തിച്ചിട്ടുണ്ട്. പന്മന വലിയത്ത് കോളേജിൽ വൈസ് ചെയർപേഴ്സൺ ആയിരുന്നു.\nനഴ്സറിസ്കൂൾ അധ്യാപികയും കുടുംബശ്രീ പ്രവർത്തനങ്ങളിൽ സജീവയുമായ ആഗ്നസ് ആണ് എൽഡിഎഫ് സ്ഥാനാർഥി. ആദ്യമത്സരമാണ്. സിപിഎെ സീറ്റിലാണ് മത്സരിക്കുന്നത്.\nമുപ്പത്തിയെട്ട് വർഷമായി ക്വയർ സംഘത്തിലെ ഗായിക മഗ്ദലിൻ സുനിൽ ആണ് എൻഡിഎ സ്ഥാനാർഥി. ഇവരുടെ ആദ്യ മത്സരമാണ്.


യുഎഇയെ ഇരുട്ട് മൂടും; മേഘാവൃതമായ അന്തരീക്ഷമാകും, ശക്തമായ കാറ്റടിക്കും | UAE weather to worst coming hours, Warning - Malayalam Oneindia\nയുഎഇയെ ഇരുട്ട് മൂടും; മേഘാവൃതമായ അന്തരീക്ഷമാകും, ശക്തമായ കാറ്റടിക്കും\nUpdated: Mon, Jan 29, 2018, 18:48 [IST]\nദുബായ്: അടുത്ത രണ്ടുദിവസം യുഎഇ കാലാവസ്ഥയില് പ്രകടമായ മാറ്റമുണ്ടാകും. ശക്തമായ കാറ്റടിക്കാന് സാധ്യതയുണ്ട്. അതോടൊപ്പം പൊടിക്കാറ്റിനും. അന്തരീക്ഷം ഇരുട്ട് മൂടിയ പോലെയാകും. മേഘാവൃതമായ അവസ്ഥയുണ്ടാകുമെന്നും കാലാവസ്ഥാ നിരീക്ഷണ കേന്ദ്രം അറിയിച്ചു. താപനില ഇനിയും കുറയാന് സാധ്യതയുണ്ട്. റോഡുകളിലെ ദൂരക്കാഴ്ച കുറയാന് സാധ്യതയുള്ളതിനാല് വാഹനവുമായി പുറത്തുപോകുന്നവര് പ്രത്യേകം ശ്രദ്ധിക്കണം. കാലാവസ്ഥാ കേന്ദ്രത്തിന്റെ അറിയിപ്പുകള് ഇങ്ങനെ...\nതമ്മിലടിച്ച് ഖത്തറും സൗദിയും; വാശിയോടെ ചെയ്യുന്നത്... ഗള്‍ഫിനെ ഊറ്റി ലാഭം കൊയ്തത് ഇവര്\nഅടുത്ത രണ്ട് ദിവസമാണ് കാലാവസ്ഥയില് പ്രകടമായ മാറ്റം ദൃശ്യമാകുക. പൊടിക്കാറ്റടിക്കാന് സാധ്യതയുള്ളതിനാല് യാത്രക്കാര് ശ്രദ്ധിക്കണം. കൂടാതെ മേഘാവൃതമായ അന്തരീക്ഷമായിരിക്കുമെന്നും മുന്നറിയിപ്പുണ്ട്.\n60 കിലോമീറ്റര് വേഗത\nവടക്കുപടിഞ്ഞാറന് ദിശയിലെ കാറ്റ് മണിക്കൂറില് 35 കിലോമീറ്റര് വരെ വേഗത്തില് അടിച്ചുവീശും. ചില പ്രദേശങ്ങളില് വേഗത ഇനിയും കൂടാം. ചിലപ്പോള് 60 കിലോമീറ്റര് വേഗതയില് കാറ്റടിക്കാനും സാധ്യതയുണ്ടെന്ന് കാലാവസ്ഥാ നിരീക്ഷണ കേന്ദ്രം അറിയിക്കുന്നു.\nമേഘാവൃതമായ അന്തരീക്ഷമാകുമെന്ന സൂചനയാണ് കാലാവസ്ഥാ കേന്ദ്രം നല്‍കുന്നത്. അടുത്ത 48 മണിക്കൂറിനുള്ളിലാണ് ആ അന്തരീക്ഷത്തിന് സാധ്യതയുള്ളത്. അതോടൊപ്പം ഇനിയും താപനില താഴാനും സാധ്യത കൂടുതലാണ്.\nതീര പ്രദേശങ്ങളില് താപ നില 12-24 സെല്‍ഷ്യസ് ആയിരിക്കും. മലയോര മേഖലയില് 8-20 ഡിഗ്രി സെല്‍ഷ്യസാകും. അതേസമയം, മറ്റിടങ്ങളില് 11-26 ഡിഗ്രി സെല്‍ഷ്യസായിരിക്കും താപനില.\nശക്തമായ കാറ്റിനെ തുടര്‍ന്ന് പൊടിപടലങ്ങള് ഉയര്‍ന്നേക്കും. വാഹനവുമായി പുറത്തിറങ്ങുന്നവര് കൂടുതല് ശ്രദ്ധിക്കണം. ദൂരക്കാഴ്ച കുറഞ്ഞേക്കാം. ശക്തമായ പൊടിക്കാറ്റിനും സാധ്യത കൂടുതലാണ്.\nതിരമാലകള് 12 അടി വരെ ഉയരാന് സാധ്യതയുണ്ടെന്നാണ് ബന്ധപ്പെട്ടവര് അറിയിച്ചിരിക്കുന്നത്. ഒമാന് കടലിലും അറേബ്യന് ഉള്‍ക്കടലിലും സമാനമായ സാഹചര്യമുണ്ടായേക്കാം. കടലുമായി ബന്ധപ്പെട്ടുള്ളവര് ജാഗ്രത പാലിക്കണം.\nതിങ്കളാഴ്ച ഏറ്റവും തണുപ്പ് അനുഭവപ്പെട്ടത് ജബല് ജയ്‌സിലാണ്. 4.3 ഡിഗ്രി സെല്‍ഷ്യസായിരുന്നു ഇവിടുത്തെ താപനില. സമാനമായ താപനില മറ്റു പ്രദേശങ്ങളിലും അനുഭവപ്പെടാന് സാധ്യതയുണ്ട്.\nuae weather gcc gulf യുഎഇ കാലാവസ്ഥ ജിസിസി ഗള്‍ഫ്\nUAE weather to worst coming hours, Warning


എറണാകുളത്ത് പോലീസുകാരന്റെ കണ്ണില് കറിയൊഴിച്ച് രക്ഷപ്പെട്ട കള്ളന് തിരൂരിലെന്ന് പോലീസ് | 50 above case against accused who flee from jail in kochi - Malayalam Oneindia\n26 min ago ഹരീഷ് സാൽവെ... ഇന്ത്യയുടെ ഹീറോ, കുൽഭൂഷണ് കേസ് വാദിച്ചത് 1 രൂപ പ്രതിഫലത്തിന്!\nUpdated: Fri, Dec 14, 2018, 10:00 [IST]\nമലപ്പുറം: പോലീസ് സ്റ്റേഷനില്‍വെച്ചു പോലിസുകാരന്റെ കണ്ണിലേക്ക് കറിയൊഴിച്ച് കടന്നുകളഞ്ഞ മോഷ്ടാവ് തിരൂര് കേന്ദ്രമാക്കി മോഷണം തുടരുന്നതായി പോലീസ് മുന്നറിയിപ്പ്. പൊന്നാനി സ്വദേശിയായ ദര്‍വേഷാണ് തിരൂരില് കവര്‍ച്ച തുടരുന്നതെന്നും പോലീസ് തന്നെ സ്ഥിരീകരിച്ചു. ചെറിയ കടകള് കുത്തി തുറന്നാണ് കവര്‍ച്ച. എറണാകുളത്തു മാത്രം അന്‍പതോളം കേസുകളില് പ്രതിയാണ്.\nകറുത്ത ബൈക്കില് ചുറ്റി കറങ്ങിയാണ് മോഷണം. ഈ ബൈക്കും മോഷ്ടിച്ചതാണ്. സമാന രീതിയില് തിരൂരില് നടന്ന കവര്‍ച്ചകള് പരിശോധിച്ചതിലാണ് അന്വേഷണം ദര്‍വേഷിലേക്കെത്തിയത്. പ്രതിയെ കുറിച്ച് എന്തെങ്കിലും വിവരം ലഭിക്കുന്നവര് അടുത്തുള്ള പോലീസ് സ്‌റ്റേഷനില് വിവരം അറിയിക്കാനും പോലീസ് ആവശ്യപ്പെട്ടു. പ്രതിയുടെ ഫോട്ടോയും തിരൂര് പോലിസ് പുറത്തു വിട്ടു.\nതിരൂര് പോലിസ് പുറത്തു വിട്ട ദര്‍വേഷിന്റെ ചിത്രം.\nപോലീസ് ഉദ്യോഗസ്ഥന്റെ കണ്ണില് കടലക്കറിയൊഴിച്ച് സ്റ്റേഷനില്‍നിന്നു കടന്നുകളഞ്ഞ പ്രതിയുടെ കൂട്ടാളി കഴിഞ്ഞ ദിവസം പിടിയിലായിരുന്നു. പ്രതി തഫ്സീര് ദര്‍വേഷി(21)ന്റെ കൂട്ടാളിയും പൊന്നാനി സ്വദേശിയുമായ അനീഷ് റഹ്മാനെ(21)യാണ് കൊച്ചി സിറ്റി പൊലീസ് പിടികൂടിയത്. മാര്‍ക്കറ്റ് റോഡ്, ബ്രോഡ് വേ എന്നിവിടങ്ങളിലെ മോഷണങ്ങളില് ദര്‍വേഷിന്റെ കൂട്ടാളിയാണ് അനീഷ്. മോഷണക്കേസുകളുമായി ബന്ധപ്പെട്ട് അങ്കമാലി പോലീസ് അറസ്റ്റ് ചെയ്ത ദര്‍വേഷിനെയും മറ്റൊരു കൂട്ടുപ്രതി മുഹമ്മദ് അസ്ലമിനെ(19)നേയും ബ്രോഡ് വേയിലും മാര്‍ക്കറ്റ് പരിസരങ്ങളിലും നടന്ന മോഷണക്കേസുകളിലെ അന്വേഷണത്തിന് കസ്റ്റഡിയില് വാങ്ങിയതായിരുന്നു.\nഇതിനിടെയാണ് പുലര്‍ച്ചെ മൂന്നരയോടെ പോലീസുകാരന്റെ മുഖത്ത് കടലക്കറിയൊഴിച്ച് ഇരുവരും രക്ഷപ്പെടാന് ശ്രമിച്ചത്. മുഹമ്മദ് അസ്ലമിനെ(19) സ്റ്റേഷനില് വെച്ച് തന്നെ പോലീസ് കീഴടക്കിയിരുന്നു. എന്നാല് ദര്‍വേഷ് രക്ഷപ്പെട്ടു. സംഭവത്തില് എറണാകുളം സെന്‍ട്രല് സ്റ്റേഷനിലെ രണ്ട് പോലീസുകാരെ അന്വേഷണവിധേയമായി സസ്പെന്‍ഡ് ചെയ്തിരുന്നു. പാറാവിലുണ്ടായിരുന്ന പ്രമോദ് എന്ന പൊലീസുകാരന്റെ കണ്ണിലാണ് കറിയൊഴിച്ചത്. രാത്രി ഭക്ഷണത്തിന് നല്‍കിയ കറിയായിരുന്നു ഇത്. എറണാകുളം ബ്രോഡ് വേയില് നിരവധി കടകളില് ഇയാള് മോഷണം നടത്തിയിട്ടുണ്ട്. പ്രതിക്കായി തെരച്ചില് തുടരുന്നു. ഇയാളെക്കുറിച്ചുള്ള വിവരം ലഭിച്ചാല് സ്റ്റേഷനില് അറിയിക്കണമെന്ന് പൊലീസ് അറിയിച്ചു. ഫോണ് നമ്പരുകള്: 90370 85388, 94979 62079, 94979 80427, 04842394500\npolice attack accused prisoner kochi malappuram കോഴിക്കോട് പൊലീസ് ആക്രമണം മലപ്പുറം കുറ്റവാളി ജയില്\n50 above case against accused who flee from jail in kochi


തിരുവനന്തപുരം: പ്രവാസികൾ കൂടുതലായെത്തുമ്പോൾ രോഗപ്രതിരോധ പ്രവർത്തനങ്ങളുടെ തീവ്രത വർധിപ്പിക്കേണ്ടിവരുമെന്ന് മുഖ്യമന്ത്രി പിണറായി വിജയൻ പറഞ്ഞു. ധാരണാപ്പിശകുകൊണ്ട് ആർക്കും അലംഭാവം ഉണ്ടായിക്കൂട. സംസ്ഥാനത്ത് വിവിധ മാർഗങ്ങളിലൂടെ 74,426 പേർ എത്തിയിട്ടുണ്ട്. ഇതിൽ 44712 പേർ റെഡ്സോണുകളിൽ നിന്നാണെത്തിയത്. റോഡു മാർഗം 63239 പേർ വന്നു. ഇതിൽ 46 പേർക്ക് രോഗം സ്ഥിരീകരിച്ചു. വിമാനത്തിലെത്തിയ 53 പേർക്കും കപ്പലിലെത്തിയ ആറു പേർക്കും രോഗം സ്ഥിരീകരിച്ചു.\nഇതുവരെ 26 വിമാനങ്ങളും മൂന്നു കപ്പലുകളും എത്തി. 3305 പേരെ സർക്കാർ ക്വാറന്റൈനിലാക്കി. 123 പേരെ ആശുപത്രിയിലേക്ക് മാറ്റി. ലോക്ക്ഡൗൺ നിയന്ത്രണങ്ങൾ ലഘൂകരിച്ചതോടെ നാട്ടിലേക്ക് വരാൻ സൗകര്യം ഏർപ്പെടുത്തി. ആദ്യം എത്തേണ്ടവരെ കൃത്യമായി വേർതിരിച്ചിട്ടുണ്ട്. അതനുസരിച്ചാണ് സർക്കാർ ക്രമീകരണം ഏർപ്പെടുത്തിയത്. എന്നാൽ അത്ര അത്യാവശ്യമല്ലാത്ത പലരും ഇതിന്റെ പ്രയോജനം ഉപയോഗിക്കുന്നു.\nമുൻഗണന തെറ്റിച്ച് ചിലർ എത്തുന്നു. ഈ അവസ്ഥ ഒഴിവാക്കണം. ഔദ്യോഗിക സംവിധാനങ്ങളുമായി എല്ലാവരും സഹകരിക്കണമെന്ന് മുഖ്യമന്ത്രി പറഞ്ഞു. അനാവശ്യ തിക്കും തിരക്കും അപകടം ക്ഷണിച്ചുവരുത്തും. കേരളത്തിലേക്ക് വരുന്നവരുടെ വിവരം ആരോഗ്യം, തദ്ദേശസ്വയംഭരണം, പോലീസ് വിഭാഗങ്ങൾ സൂക്ഷിക്കണം.\nപരീക്ഷ നടത്തുന്നതിനും ബസ് ഉൾപ്പെടെയുള്ള സൗകര്യങ്ങൾ ഏർപ്പെടുത്തുന്നതിനും ആവശ്യമായ നടപടി വിദ്യാഭ്യാസ വകുപ്പ് സ്വീകരിക്കും. പരീക്ഷ നടത്തുന്നതിൽ ആശങ്ക വേണ്ട. എല്ലാ സുരക്ഷാ മുൻകരുതലുകളും സ്വീകരിച്ചാവും പരീക്ഷ നടത്തുക. ജൂലൈ 26ന് നടക്കുന്ന നീറ്റ് പരീക്ഷ ഗൾഫിലുള്ള വിദ്യാർത്ഥികൾക്ക് എഴുതുന്നതിന് അവിടങ്ങളിൽ സൗകര്യം ഒരുക്കണമെന്ന് അഭ്യർത്ഥിച്ച് പ്രധാനമന്ത്രിക്ക് കത്തയച്ചതായി മുഖ്യമന്ത്രി പറഞ്ഞു.\nഫോട്ടോ എടുക്കുന്നതിന് സ്റ്റുഡിയോകൾക്ക് പ്രവർത്തനാനുമതി നൽകും. കൊച്ചിയിലെ വെള്ളക്കെട്ട് ഒഴിവാക്കുന്നതിന് നടപ്പാക്കുന്ന ഓപ്പറേഷൻ ബ്രേക്ക് ത്രൂ പദ്ധതിയുടെ ആദ്യ ഘട്ടം മേയ് 31നകം പൂർത്തിയാക്കാനാണ് ഉദ്ദേശിക്കുന്നത്. രണ്ടാം ഘട്ട പദ്ധതിയുടെ പ്രവർത്തനം തുടങ്ങിയിട്ടുണ്ട്. ചെങ്ങള- നീലേശ്വരം റോഡിന്റെ വികസനത്തിന് സ്റ്റാൻഡിംഗ് ഫിനാൻസ് കമ്മിറ്റിയുടെ അനുമതിയായി.\n37.268 കിലോമീറ്റർ ദൂരമാണ് ആറു വരിയായി വികസിപ്പിക്കുന്നത്. 1197.568 കോടി രൂപയാണ് ആകെ ചെലവ് പ്രതീക്ഷിക്കുന്നത്. രണ്ടര വർഷത്തിൽ നിർമാണം പൂർത്തിയാക്കും. 40.7803 ഹെക്ടർ ഭൂമി ഇതിനായി ഏറ്റെടുക്കേണ്ടിവരും.\nറവന്യു മന്ത്രി ഇ. ചന്ദ്രശേഖരൻ, ആരോഗ്യമന്ത്രി കെ. കെ. ശൈലജ ടീച്ചർ, ചീഫ് സെക്രട്ടറി ടോം ജോസ് എന്നിവർ വാർത്താസമ്മേളനത്തിൽ സന്നിഹിതരായിരുന്നു.


കാമസൂത്രയില് അഭിനയിച്ചതിന് 8 ലക്ഷം കിട്ടി; നാല് വര്‍ഷം തുടര്‍ച്ചയായി ചെയ്തു, പ്രസവത്തെ കുറിച്ചും ശ്വേത മേനോൻ May 26, 2022\nലേശം ഗ്ലാറസ് വേഷങ്ങള് ചെയ്തതിന്റെ പേരില് എന്നും വിമര്‍ശനങ്ങള് ഏറ്റുവാങ്ങിയിട്ടുള്ള നടിയാണ് ശ്വേത മേനോന്. കാമസൂത്ര എന്ന കോണ്ടത്തിന്റെ പരസ്യത്തില് അഭിനയിച്ചതിന്റെ പേരിലാണ് നടി ആദ്യം വിവാദത്തിലായത്. പിന്നീട് സ്വന്തം പ്രസവം ഷൂട്ട് ചെയ്ത് കളിമണ്ണ് എന്ന ചിത്രത്തില് കാണിക്കുകയും ചെയ്തു. ഇതെല്ലാം വിവാദങ്ങളായി മാറിയെങ്കിലും ഉറച്ച നിലപാടിലാണ് അന്നും ഇന്നും നടി. […]\nസാധാരണക്കാരുടെ വാക്കിന് വിലയില്ലേ? ബ്ലെസ്ലിയുടെ ചാറ്റ് പുറത്ത് വിട്ട് മുന്‍കാമുകി; ആര്‍മിയുടെ ശല്യം! May 26, 2022\nബിഗ് ബോസ് താരം ബ്ലെസ്ലിയുടെ കാമുകി കഴിഞ്ഞ ദിവസം തനിക്കെതിരെയുള്ള ആരോപണങ്ങള്‍ക്ക് മറുപടിയുമായി എത്തിയിരുന്നു. താന് ടോക്‌സിക്കാണെന്ന് ബ്ലെസ്ലി പറഞ്ഞതിനെതിരെയാണ് കൃഷ്ണ എന്ന യുവതി രംഗത്തെത്തിയത്. ബ്ലെസ്ലിയുമായി പിരിഞ്ഞതിനെക്കുറിച്ചും ബ്ലെസ്ലിയുടെ യഥാര്‍ത്ഥ സ്വഭാവത്തെക്കുറിച്ചുമൊക്കെ കൃഷ്ണ ഫില്‍മിബീറ്റ് മലയാളത്തിന് നല്‍കിയ അഭിമുഖത്തില് മനസ് തുറന്നിരുന്നു. Also […]\nതന്റെ വിവാഹത്തിന് സ്വര്‍ണം ധരിക്കില്ലെന്ന് തീരുമാനിച്ചു; അച്ഛനും അമ്മയും ഒപ്പം നിന്നുവെന്ന് സിത്താര കൃഷ്ണകുമാർ May 26, 2022\nവേറിട്ട ആലാപന ശൈലിയിലൂടെ മലയാളികളുടെ ഹൃദയം കവര്‍ന്ന ഗായികയാണ് സിത്താര കൃഷ്ണ കുമാര്. പിന്നണി ഗായികയായി മാറിയ താരം നല്ലൊരു നര്‍ത്തകി കൂടിയാണ്. പല സ്റ്റേജ് പരിപാടികളിലും ഗംഭീര പ്രകടനം കാഴ്ച വെക്കാറുള്ള സിത്താര ഭാര്യയും ഭര്‍ത്താവും തമ്മിലുള്ള ബന്ധം എങ്ങനെയായിരിക്കണമെന്ന് തുറന്ന് സംസാരിച്ചിരിക്കുകയാണിപ്പോള്. ഏത് ബന്ധത്തിലും സൗഹൃദം സൂക്ഷിച്ചാല് തീരാവുന്ന പ്രശ് […]\n'റോബിൻ കണ്ണ് തട്ടാതിരിക്കാനുള്ള കുമ്പളങ്ങ'യാണെന്ന് സുചിത്രയും ലക്ഷ്മിയും, 'പുളിശ്ശേരി വെക്കുമെന്ന്' ധന്യ! May 26, 2022\nവീടിന് അകത്തും പുറത്തും ഏറ്റവും കൂടുതൽ ചർച്ച ചെയ്യപ്പെടുന്ന പേരാണ് ഡോ.റോബിൻ രാധാകൃഷ്ണന്റേത്. ആദ്യത്തെ ദിവസം മുതൽ റോബിനെന്ന പേര് പ്രേക്ഷകർക്കിടയിലും ചർച്ച ചെയ്യപ്പെട്ട് തുടങ്ങിയിരുന്നു. എട്ട് മാസത്തോളം ബിഗ് ബോസ് ഷോയെ കുറിച്ച് പഠിച്ച ശേഷമാണ് മത്സരിക്കാൻ എത്തിയതെന്ന് റോബിൻ ആദ്യ ദിവസങ്ങളിൽ തന്നെ വെളിപ്പെടുത്തിയിരുന്നു. പഠിച്ചിട്ടാണ് കളിക്കാൻ വന്നിരിക്കുന്നതെന്ന […]\n'എന്നെ കണ്ടപ്പോള് ഫഹദ് അലറി കരഞ്ഞു', അതോടെ ഫാസിലിന് ഒരു കാര്യം ഉറപ്പായി, ആ സംഭവം പറഞ്ഞ് ബാബു ആന്റണി May 26, 2022\nവില്ലനായും നായകനായും ഒരുപോലെ തിളങ്ങിയ നടനാണ് ബാബു ആന്റണി. മാസ് വില്ലനെ പോലെ മരണമാസ് നായകനുമായിരുന്നു. 1986 ല് ഭരതന് സംവിധാനം ചെയ്ത ചിലമ്പിലൂടെയാണ് ബാബു ആന്റണി സിനിമയില് എത്തിയത്. എന്നാല് ശ്രദ്ധിക്കപ്പെടുന്നത് ഭരതന്റെ തന്നെ ചിത്രമായ വൈശാലിയിലാണ്. ചിത്രത്തില് ലോമപാദ മഹാരാജാവായിട്ടാണ് എത്തിയത്. എംടിയുടെ തൂലികയില് പിറന്ന ഈ ചിത്രം നടന്റെ കരിയര് തന്നെ മാറ്റ […]\n'മോശം ആളുകളല്ലേ അങ്ങനെയൊക്കെ ചെയ്യുന്നത്'; അഭിനയം കണ്ട് മകൾ പ്രതികരിച്ചതിനെ കുറിച്ച് മുക്ത! May 26, 2022\nലാൽ ജോസ് സംവിധാനം ചെയ്ത് 2006-ൽ പുറത്തിറങ്ങിയ അച്ഛനുറങ്ങാത്ത വീട് എന്ന ചിത്രത്തിലൂടെ ചലച്ചിത്രരംഗത്തെത്തിയ താരമാണ് മുക്ത എൽസ ജോർജ്ജ്. പിന്നീട് താമരഭരണി എന്ന തമിഴ് ചിത്രത്തിലഭിനയിച്ചു. താമരഭരണിയിൽ വിശാലിന്റെ നായികയായി എത്തിയ താരം തമിഴില് ബാനുവെന്ന പേരിലായിരുന്നു അറിയപ്പെട്ടത്. താമരഭരണിയിലെ മുക്തയുടെ കഥാപാത്രത്തിന്റെ പേരായിരുന്നു ഭാനു. കരിയറിലെ തുടക്കകാലത്തായ […]


ബംഗളൂരു: ബംഗളുരു ലഹരിമരുന്ന് കേസില് എന്‍ഫോഴ്‌സ്‌മെന്റ് ഡയറക്ടറേറ്റ് രജിസ്റ്റര് ചെയ്ത കേസ് റദ്ദാക്കാണമെന്ന ബിനീഷ് കോടിയേരിയുടെ ഹര്‍ജി കര്‍ണാടക ഹൈക്കോടതി തള‌ളി. ഇ.ഡി തന്നെ അറസ്‌റ്റ് ചെയ്തത് നിയമവിരുദ്ധമാണെന്നായിരുന്നു ബിനീഷിന്റെ വാദം. ബിനീഷിന്റെ ജാമ്യാപേക്ഷയും കോടതി ഇന്ന് പരിഗണിക്കും.\nഅതേസമയം മയക്കു മരുന്ന് കേസുമായി ബന്ധപ്പെട്ട് അറസ്റ്റു ചെയ്തതിനു പിന്നാലെ ബിനീഷിന്റെ തിരുവനന്തപുരത്തെ ‘കോടിയേരി’ വീടും ഭാര്യയുടെയും ബിനാമികളുടെയും സ്വത്തും കണ്ടുകെട്ടാന് എന്‍ഫോഴ്‌സ്‌മെ‌ന്റ് കഴിഞ്ഞദിവസം തീരുമാനിച്ചിരുന്നു. കള‌ളപ്പണ നിയമപ്രകാരമാണ് ഇ.ഡിയുടെ നടപടി. സ്വത്ത് കൈമാറ്റം അനുവദിക്കരുതെന്ന് ആവശ്യപ്പെട്ട് രജിസ്‌ട്രേഷന് ഐ.ജി ഇ.ഡി കത്തും കൈമാറിയിരുന്നു.\nകൊച്ചി: സ്വര്‍ണക്കള്ളക്കടത്തു കേസില് എം ശിവശങ്കറിനെ കസ്റ്റഡിയില് ആവശ്യപ്പെട്ട് കസ്റ്റംസ് കോടതിയെ സമീപിച്ചു. കള്ളക്കടത്തില് ശിവശങ്കര് ഒത്താശ ചെയ്‌തെന്ന് സ്വപ്ന മൊഴി നല്‍കിയിട്ടുണ്ടെന്ന് ചൂണ്ടിക്കാട്ടിയാണ് കസ്റ്റംസിന്റെ അപേക്ഷ. രാവിലെ കാക്കനാട് ജില്ലാ ജയിലില് എത്തി ശിവശങ്കറിന്റെ അറസ്റ്റ് രേഖപ്പെടുത്തിയശേഷമാണ് പത്തുദിവസത്തെ കസ്റ്റഡി ആവശ്യപ്പെട്ട് കസ്റ്റംസ് അപേക്ഷ നല്‍കിയിരിക്കുന്നത്. ഈ മാസം 18ന് അട്ടക്കുളങ്ങര വനിതാ ജയിലില് എത്തി സ്വപ്ന സുരേഷിന്റെ മൊഴി എടുത്തിരുന്നതായി കസ്റ്റഡി അപേക്ഷയില് പറയുന്നു. കള്ളക്കടത്തില് ശിവശങ്കറിന്റെ […]


ഓസ്‌ട്രേലിയന് ക്രിക്കറ്റ് ഇതിഹാസം ഷെയ്ന്‍വോണ് അന്തരിച്ചു\nHomesportsഓസ്‌ട്രേലിയന് ക്രിക്കറ്റ് ഇതിഹാസം ഷെയ്ന്‍വോണ് അന്തരിച്ചു\nസിഡ്‌നി: ഓസ്‌ട്രേലിയന് ക്രിക്കറ്റ് ഇതിഹാസം ഷെയ്ന്‍വോണ് അന്തരിച്ചു. ഹൃദായാഘാതത്തെ തുടര്‍ന്നായിരുന്നു അന്ത്യം. 52 വയസായിരുന്നു. യായ്‌ലന്‍ഡില്‍വെച്ചായിരുന്നു അന്ത്യം. 194 ഏകദിനങ്ങളില് 293 വിക്കറ്റും സ്വന്തമാക്കിയിരുന്നു അദ്ദേഹം. ക്രിക്കറ്റ് ലോകം ഞെട്ടലോടെയാണ് മരണവാര്‍ത്ത കേട്ടത്.[www.malabarflash.com]\nഎക്കാലത്തെയും മികച്ച സ്പിന്നര്‍മാരില് ഒരാളായാണ് ഷെയ്ന് വോണ് അറിയപ്പെടുന്നത്. വോണ്-സച്ചിന്, വോണ്-ലാറ പോരാട്ടം വിഖ്യാതമായിരുന്നു. ടെസ്റ്റില് 145 മത്സരങ്ങളില് 2.65 ഇക്കോണമിയില് 708 വിക്കറ്റും 194 ഏകദിനങ്ങളില് 4.25 ഇക്കോണമിയില് 293 വിക്കറ്റും വോണിന്റെ സംഭാവനയായിരുന്നു.\nഇന്ത്യയിലും ഏറെ ആരാധകര് വോണിനുണ്ടായിരുന്നു. ഐപിഎല്ലില് 55 മത്സരങ്ങളില് 57 വിക്കറ്റ് വീഴ്ത്തി. ഐപിഎല്ലിന്റെ പ്രഥമ സീസണില് രാജസ്ഥാന് റോയല്‍സിനെ അപ്രതീക്ഷിത കിരീടത്തിലേക്ക് നയിച്ച ക്യാപ്റ്റനായിരുന്നു ഷെയ്ന് വോണ്. പിന്നീട് ടീമിന്റെ ഉപദേശക സ്ഥാനവും വഹിച്ചു.\nCricket International News Obituary sports


k-m-mani-first-death-anniversary | കെ എം മാണി വിട പറഞ്ഞിട്ട് നാളെ ഒരാണ്ട്; ലോക് ഡൗണിന്റെ പശ്ചാത്തലത്തിൽ അനുസ്മരണ പരിപാടികൾ ഇല്ല; രാവിലെ പാലാ സെന്റ് തോമസ് കത്തീഡ്രൽ പള്ളിയിലെ കുടുംബക്കല്ലറയിൽ കുടുംബാംഗങ്ങളുടെ പ്രാർത്ഥന; പാർട്ടി പ്രവർത്തകർ ഓർമദിനം ആചരിക്കുക ജീവകാരുണ്യ പ്രവർത്തനം നടത്തിയും - MarunadanMalayali.com\nApril 08, 2020 | 09:31 PM IST | Permalink\nതിരുവനന്തപുരം: കെ എം മാണി വിട പറഞ്ഞിട്ട് നാളെ ഒരു കൊല്ലം. 2019 ഏപ്രിൽ ഒമ്പതിനാണ് കേരള രാഷ്ട്രീയത്തിൽ പകരം വെക്കാനില്ലാത്ത ആ നേതാവ് ഇഹലോക വാസം വെടിഞ്ഞത്. വ്യാഴാഴ്ച രാവിലെ പാലാ സെന്റ് തോമസ് കത്തീഡ്രൽ പള്ളിയിലെ കുടുംബക്കല്ലറയിൽ പ്രാർത്ഥനയിൽ കെ.എം. മാണിയുടെ പത്നി കുട്ടിയമ്മയും ജോസ് കെ. മാണിയും കുടുംബാംഗങ്ങളും പങ്കെടുക്കും. മറ്റ് അനുസ്മരണ പരിപാടികൾ ഇല്ല. കോവിഡിന്റെ പശ്ചാത്തലത്തിൽ കാരുണ്യ പ്രവർത്തനങ്ങൾ നടത്തിയാണ് പ്രവർത്തകർ ഓർമദിനം ആചരിക്കുക. വ്യാഴാഴ്ചത്തെ പ്രാർത്ഥനയിൽ കെ.എം. മാണിക്കായി പ്രാർത്ഥിക്കണമെന്ന് അഭ്യർഥിക്കുന്ന വിഡിയോ സന്ദേശം ജോസ് കെ. മാണി എംപി പ്രവർത്തകർക്ക് അയച്ചു. ലോക്ഡൗൺ മൂലം ആളുകൾ ഒത്തുചേരുന്ന സാഹചര്യം പൂർണമായി ഒഴിവാക്കി.\nപാലായിൽ നിന്ന് കേരളരാഷ്ട്രീയത്തിലേക്ക് കെ.എം.മാണി കടന്ന് വരുന്നത് 1965 ലാണ്. അന്നു മുതൽ ഇന്നു വരെയും പാലായ്ക്ക് മാണിയല്ലാതെ മറ്റൊരു നാഥനില്ല. രാഷ്ട്രീയത്തിലെ ഉയർച്ചതാഴ്‌ച്ചകളിലും പാല മാണിക്കൊപ്പം നിന്നു. 1975ലെ അച്യുതമേനോൻ മന്ത്രിസഭയിൽ ധനമന്ത്രിയായി തുടങ്ങിയ മാണി ഏറ്റവും കൂടുതൽ മന്ത്രിസഭകളിൽ അംഗമായ വ്യക്തി, ഏറ്റവും കൂടുതൽ തവണ മന്തിയായി സത്യപ്രതിജ്ഞ ചെയ്ത എംഎൽഎ എന്നീ റെക്കോഡുകൾക്കും ഉടമയാണ്\n1977-ൽ എ.കെ ആന്റണി മന്ത്രിസഭയിൽ ആഭ്യന്തരവകുപ്പ് മന്ത്രിയായ മാണി 80-ൽ വീണ്ടും ധനമന്ത്രിയായി, ഒപ്പം നിയമവകുപ്പിന്റെ അധികചുമതലയും. 86ൽ കൃഷിവകുപ്പും 87ൽ ജലസേചനവകുപ്പും നിയമവകുപ്പും മാണി കൈകാര്യം ചെയ്തു. അതേവർഷം മന്ത്രിസഭ പുനഃസംഘടിപ്പിച്ചപ്പോൾ ജലസേചനവകുപ്പിന് പകരം റവന്യൂവകുപ്പ് അദ്ദേഹത്തിന് ലഭിച്ചു. 1991 ലും 2001ലും റവന്യൂ വകുപ്പിന്റെയും നിയമവകുപ്പിന്റെയും ചുമതല മാണിക്കായിരുന്നു.\n2004ലെ ഉമ്മൻ ചാണ്ടി മന്ത്രിസഭയിലും റവന്യു മന്ത്രി. 2011 ലെ ഉമ്മൻ ചാണ്ടി മന്ത്രിസഭയിൽ വീണ്ടും ധനകാര്യമന്ത്രി. ആകെ 13 ബജറ്റുകൾ അവതരിപ്പിച്ചു. 12 തവണ മന്ത്രിയായി സത്യപ്രതിജ്ഞ ചെയ്തു. 25 വർഷക്കാലം മന്ത്രിയായി പ്രവർത്തിച്ച മാണിയുടെ പേര് 1979 ൽ മുഖ്യമന്ത്രിസ്ഥാനത്തേക്ക് ഉയർന്ന് കേട്ടെങ്കിലും നറുക്ക് വീണത് സി.എച്ച്.മുഹമ്മദ് കോയക്കായിരുന്നു. അഭിഭാഷകൻ കൂടിയായ കെ.എം.മാണി 12 ഓളം കൃതികൾ രചിച്ചിട്ടുണ്ട്.\nകെ.എം. മാണിയെന്നാൽ പാലായും പാലായെന്നാൽ കെ.എം.മാണിയുമെന്നായിരുന്നു പതിറ്റാണ്ടുകളായുള്ള ചരിത്രം. കന്നിയങ്കം മുതൽ പതിമൂന്ന് തവണ പാലായെ നിയമസഭയിൽ കെ.എം.മാണി പ്രതിനിധീകരിച്ചു. 1957-ലായിരുന്നു മാണിയുടെ വിവാഹം. ഭാര്യ കുട്ടിയമ്മയെന്ന അന്നമ്മ മാണി. മക്കൾ ജോസ് കെ മാണി എംപി, എൽസമ്മ, സാലി, ആനി, ടെസ്സി, സ്മിത.\nകെ.എം. മാണിയുടെ സ്മൃതിദിനത്തിൽ ജീവകാരുണ്യ പ്രവർത്തനങ്ങൾക്കായി പാർട്ടി പ്രവർത്തകർ സ്വയം സമർപ്പിക്കുമെന്നു ജോസ് കെ. മാണി പറഞ്ഞു. പ്രവർത്തകർ തൊട്ടടുത്ത വീടുകളിൽ ഭക്ഷണവും മറ്റു സഹായങ്ങളും നൽകും.പാർട്ടി നേതൃത്വം നൽകുന്ന സഹകരണ പ്രസ്ഥാനങ്ങൾ തങ്ങളുടെ മേഖലയിലെ കിടപ്പുരോഗികൾക്ക് 1000 രൂപ വീതം നൽകും. വ്യാഴാഴ്ച സംസ്ഥാനത്തെ തദ്ദേശ സ്ഥാപനങ്ങൾ നടത്തുന്ന സമൂഹ അടുക്കളയിൽ ആവശ്യമായ സാധനങ്ങൾ നൽകും– ജോസ് കെ. മാണി പറഞ്ഞു.\nകെ.എം. മാണി സ്മൃതിദിനം വിപുലമായി ആചരിക്കാൻ ഒരുക്കങ്ങൾ നടത്തിയിരുന്നു. തിങ്കളാഴ്ചയാണ് കുർബാന നിശ്ചയിച്ചിരുന്നത്. കൂടാതെ 29ന് ഒന്നര ലക്ഷം പേർ അണിനിരക്കുന്ന കെ.എം. മാണി സ്മൃതിസംഗമം കോട്ടയം നെഹ്റു സ്റ്റേഡിയത്തിൽ നടത്താനും തീരുമാനിച്ചിരുന്നു. ഈ പരിപാടികളുടെ ഒരുക്കങ്ങൾ അന്തിമ ഘട്ടത്തിൽ എത്തിയിരുന്നു. എന്നാൽ കോവിഡ് പടർന്നതോടെ സ്മൃതിസംഗമവും മാറ്റിവച്ചു.\nരണ്ടിലയുടെ വാട്ടവും പാലായുടെ നിറംമാറ്റവും\nകെ എം മാണി ജനങ്ങൾക്ക് മാണിസാറായിരുന്നു. കാരണവന്മാർക്ക് മാണിക്കുഞ്ഞും. കോട്ടയത്ത് റബ്ബറിനൊപ്പം വളർന്ന് പന്തലിച്ച കേരള കോൺഗ്രസ് ചിലപ്പോഴൊക്കെ ഇല കൊഴിയുകയും പിന്നീട് തളിർക്കുകയും ചെയ്തിരുന്നപ്പോഴെല്ലാം പാലാ മാണിയോടൊപ്പം നിന്നു. എന്നാൽ, മാണിയുടെ വിയോഗത്തോടെ പാർട്ടിയിൽ അസ്വാരസ്യങ്ങൾ ഉടലെടുത്തു. പി ജെ ജോസഫും ജോസ് കെ മാണിയും ഒരു പാർട്ടിക്കുള്ളിൽ രണ്ട് ചേരികളായി മാറി. മാണിയുടെ വിയോഗത്തെ തുടർന്ന് നടന്ന പാലാ ഉപതെരഞ്ഞെടുപ്പിൽ കേരള കോൺഗ്രസിനെ ചരിത്രത്തിലാദ്യമായി മണ്ഡലം കൈവിട്ടു. അങ്ങനെ മാണിക്കൊപ്പം പാലായും കേരള കോൺഗ്രസിന് നഷ്ടമായി.


'ഇവര് രാജ്യത്തിന് സംഭാവനയൊന്നും നല്‍കുന്നില്ല'; 19 ഭിന്നശേഷിക്കാരെ കൊലപ്പെടുത്തിയ യുവാവിന് വധശിക്ഷ | Japanese man who killed 19 disabled people sentenced to death\nലോകമനഃസാക്ഷിയെ നടുക്കിയ കൊടുംക്രൂരത; 19 ഭിന്നശേഷിക്കാരെ കുത്തിക്കൊലപ്പെടുത്തിയ യുവാവിന് വധശിക്ഷ\nTokyo, First Published 16, Mar 2020, 7:46 PM\n2016 ജൂലായ് 26നാണ് ജപ്പാനെ നടുക്കിയ സംഭവമുണ്ടായത്. ടോക്യോക്ക് സമീപത്തെ ഭിന്നശേഷിക്കാരെ പരിചരിക്കുന്ന സുകുയി യാമായുറി കെയര്‍സെന്‍ററിലേക്ക് കാറില് കത്തികളുമായി എത്തിയ ഇയാള് ഉറങ്ങിക്കിടക്കുകയായിരുന്ന ഭിന്നശേഷിക്കാരെ കുത്തിക്കൊലപ്പെടുത്തുകയായിരുന്നു.\nടോക്യോ: 19 ഭിന്നശേഷിക്കാരെ കൊലപ്പെടുത്തിയ സംഭവത്തില് യുവാവിന് വധശിക്ഷ. സതോഷി എമത്‍സു(30) എന്ന യുവാവിനെയാണ് ജപ്പാനിലെ യോകോഹോമ ഡിസ്ട്രിക്ട് കോടതി വധശിക്ഷക്ക് വിധിച്ചത്. വിധിക്കെതിരെ അപ്പീല് പോകില്ലെന്നും ശിക്ഷ സ്വീകരിക്കുന്നുവെന്നും ഇയാള് പറഞ്ഞു. 2016ലായിരുന്നു ജപ്പാനെ നടുക്കിയ സംഭവം. മാനസിക, ശാരീരിക വെല്ലുവിളികള് നേരിടുന്നവര്‍ക്ക് ജീവിക്കാന് അവകാശമില്ലെന്ന വാദമുയര്‍ത്തിയാണ് ഇയാള് ഭിന്നശേഷിക്കാരെ കൊന്നുതള്ളിയത്. ടോക്യോ നഗരത്തിലെ കെയര്‍ഫെസിലിറ്റിയില് ഇയാള് ജോലി ചെയ്തിരുന്നു.\nഭിന്നശേഷിക്കാര് രാജ്യത്തിന് യാതൊരു സംഭാവനയും നല്‍കുന്നില്ലെന്നും സമൂഹത്തിന് ബാധ്യതയാണെന്നും ഇയാള് മാധ്യമങ്ങളോട് പറഞ്ഞിരുന്നു. മര്യാദക്ക് ആശയവിനിമയം നടത്താന് സാധിക്കാത്തവര്‍ക്ക് മനുഷ്യാവകാശമില്ലെന്നും ഇയാള് പറഞ്ഞു. മയക്കുമരുന്നിനടിമയായതിനാലും മാനസിക രോഗിയായതിനാലുമാണ് ഇയാള് കൊലപാതകം നടത്തിയതെന്ന് പ്രതിഭാഗം വാദിച്ചു. ഇയാള് കഞ്ചാവിനടിമയാണെന്നും സ്വബോധത്തോടെയല്ല കുറ്റകൃത്യം നടത്തിയതെന്നും അഭിഭാഷകന് കോടതിയില് പറഞ്ഞു.\n2016 ജൂലായ് 26നാണ് ജപ്പാനെ നടുക്കിയ സംഭവമുണ്ടായത്. ടോക്യോക്ക് സമീപത്തെ ഭിന്നശേഷിക്കാരെ പരിചരിക്കുന്ന സുകുയി യാമായുറി കെയര്‍സെന്‍ററിലേക്ക് കാറില് കത്തികളുമായി എത്തിയ ഇയാള് ഉറങ്ങിക്കിടക്കുകയായിരുന്ന ഭിന്നശേഷിക്കാരെ കുത്തിക്കൊലപ്പെടുത്തുകയായിരുന്നു. 19-70 വയസ്സിനിടയിലുള്ളവരാണ് കൊല്ലപ്പെട്ടത്. ഉടന് തന്നെ പൊലീസ് ഇയാളെ അറസ്റ്റ് ചെയ്തു. ജപ്പാനിലെ ഏറ്റവും വലിയ ക്രൂരകൃത്യമെന്നുവരെ സംഭവത്തെ മാധ്യമങ്ങള് റിപ്പോര്‍ട്ട് ചെയ്തു.\nLast Updated 16, Mar 2020, 7:48 PM


Emalayalee.com - കാളയുടെ വയറ്റില് നിന്ന് ഒന്നര ലക്ഷത്തിന്റെ സ്വര്‍ണമാല ശസ്‌ത്രക്രിയയിലൂടെ പുറത്തെടുത്തു\nമുംബൈ മുംബൈയില് കാളയുടെ വയറ്റില് നിന്ന് ശസ്‌ത്രക്രിയയിലൂടെ ഒന്നര ലക്ഷം രൂപ വില വരുന്ന സ്വര്‍ണമാല പുറത്തെടുത്തു. മുംബൈയിലെ അഹമ്മദ് നഗറിലാണ് സംഭവം നടന്നത്.\nമഹാരാഷ്ട്രയിലെ പ്രശസ്‌തമായ പോളി ആഘോഷത്തിനിടെ കര്‍ഷകനായ ബാബുറാമിന്റെ വളര്‍ത്തുകാള സ്വര്‍മാല വിഴുങ്ങുകയായിരുന്നു.\nവീട്ടിലെ സ്വര്‍ണാഭരണങ്ങള് തട്ടത്തിലാക്കി കാളയുടെ തലയില് തൊട്ട് പ്രാര്‍ത്ഥന നടത്തുന്ന ചടങ്ങിനിടെയാണ് കാള താലിമാല വിഴുങ്ങിയത്. വീട്ടുകാര് പലവട്ടം ശ്രമിച്ചിട്ടും കാളയുടെ വായില് നിന്ന് മാല തിരിച്ചെടുക്കാന് സാധിച്ചില്ല.\nചാണകത്തിലൂടെ സ്വര്‍ണമാല തിരിച്ചു കിട്ടുമെന്നായിരുന്നു ഇവര് പ്രതീക്ഷിച്ചിരുന്നത്. എന്നാല് ദിവസങ്ങള് കഴിഞ്ഞിട്ടും പ്രതീക്ഷയ്‌ക്ക് ഫലമുണ്ടായില്ല. പിന്നീടാണ് കാളയെ വേറ്റിനറി ഡോക്ടറുടെ അടുത്തെത്തിച്ചത്.\nമെറ്റല് ഡിറ്റക്ടര് കൊണ്ടുളള പരിശോധനയില് മാല കാളയുടെ വയറ്റില് ഉണ്ടെന്ന് കണ്ടെത്തി. തുടര്‍ന്ന് ശസ്‌ത്രക്രിയ നടത്തുകയും താലിമാല പുറത്തെടുക്കുകയുമായിരുന്നു. സംഭവം പുറം ലോകമറിഞ്ഞതോടെ കാളയെ കാണാന് നിരവധി പേരാണ് ഇവിടേയ്‌ക്ക് എത്തുന്നത്.


സ്പാനിഷ് ലീഗില് 'ഗോളടിപ്പിച്ച്' റെക്കോര്‍ഡിട്ട് മെസി | Lionel Messi registers career-high La Liga assists\nBarcelona, First Published 6, Jul 2020, 2:01 PM\n2014-2015 സീസണിലും 2010-2011 സീസണിലും മെസി 18 അസിസ്റ്റുകളുമായി റെക്കോര്‍ഡിട്ടുണ്ട്. ലാ ലിഗയില് 22 ഗോളുകളുമായി ടോപ് സ്കോറര് പട്ടികയിലുള്ള മെസി രണ്ടാം സ്ഥാനത്തുള്ള കരീം ബെന്‍സേമയെക്കാള് അഞ്ച് ഗോള് മുന്നിലാണ്.\nബാഴ്സലോണ: ഗോളടിച്ച് മാത്രമല്ല, ഗോളടിപ്പിച്ചും സ്പാനിഷ് ലീഗില് ലിയോണല് മെസി പുതിയ റെക്കോര്‍ഡിട്ടു. വിയ്യാ റയലിനെതിരായ നിര്‍ണായക പോരാട്ടത്തില് ബാഴ്സയുടെ രണ്ട് ഗോളിന് വഴിയൊരുക്കിയതിലൂടെ മെസി ലീഗില് ഒരു സീസണില് ഏറ്റവും കൂടുതല് അസിസ്റ്റുകളെന്ന റെക്കോര്‍ഡാണ് സ്വന്തമാക്കിയത്. വിയ്യാ റയലിനെതിരെ ലൂയി സുവാരസിന്റെയും അന്റോണിയോ ഗ്രീസ്മാന്റെയും ഗോളിനാണ് മെസി വഴിയൊരുക്കിയത്.\nസീസണില് ഇതുവരെ 19 ഗോളിന് വഴിയൊരുക്കിയാണ് മെസി ലാ ലിഗയില് അസിസ്റ്റുകളില് റെക്കോര്‍ഡിട്ടത്. സുവാരസിന്റെ ആദ്യ ഗോളിന് വഴിയൊരുക്കിയപ്പോള് തന്നെ 18 അസിസ്റ്റുകളുമായി മെസി തന്റെ തന്നെ മുന് റെക്കോര്‍ഡിന് ഒപ്പമെത്തിയിരുന്നു. ഇതിന് പിന്നാലെയായിരുന്നു ചാട്ടുളിപോലെ പെനല്‍റ്റി ബോക്സിലേക്ക് ഓടിക്കയറുന്നതിനികെ വിയ്യാറയല് പ്രതിരോധത്തെ അമ്പരപ്പിച്ച് ഗ്രീസ്മാന് മെസിയുടെ ബാക് ഹീല് പാസ് എത്തിയത്.\nമെസിയുടെ പാസിനായി കാത്തു നിന്നപോലെ ഗ്രീസ്മാന് മനോഹരമായ ഫിനിഷിംഗിലൂടെ അത് വലയിലെത്തിക്കുകയും ചെയ്തു. 2014-2015 സീസണിലും 2010-2011 സീസണിലും മെസി 18 അസിസ്റ്റുകളുമായി റെക്കോര്‍ഡിട്ടുണ്ട്. ലാ ലിഗയില് 22 ഗോളുകളുമായി ടോപ് സ്കോറര് പട്ടികയിലുള്ള മെസി രണ്ടാം സ്ഥാനത്തുള്ള കരീം ബെന്‍സേമയെക്കാള് അഞ്ച് ഗോള് മുന്നിലാണ്. വിയ്യാ റയലിനെതിരെ മെസി ഗോളടിച്ചെങ്കിലും വാറിലൂടെ അത് ഓഫ് സൈഡ് വിധിച്ചു. രണ്ടാം വട്ടം മെസി ഗോളിന് അടുത്തെത്തിയെങ്കിലും മെസിയെടുത്ത ഫ്രീ കിക്ക് ക്രോസ് ബാറില് ഇടിച്ച് മടങ്ങി.\nവിയ്യാ റയലിനെ 4-1ന് കീഴടക്കിയതോടെ ഒന്നാം സ്ഥാനത്തുള്ള റയലുമായുള്ള പോയന്റ് വ്യത്യാസം നാലു പോയന്റാക്കി ചുരുക്കാനും ബാഴ്സക്കായി.\nLast Updated 6, Jul 2020, 2:02 PM


|7 April 2019 9:43 AM GMT\nഡെബിറ്റ് കാര്‍ഡുകള് എത്രമാത്രം സുരക്ഷിതമാണ് എന്ന ചോദ്യത്തിന്റെ ഉത്തരം വളരെ ലളിതമാണ്. ബാങ്കുകള് നിഷ്‌കര്‍ഷിക്കുന്ന സുരക്ഷാ മാനദണ്ഡങ്ങള് അനുസരിക്കുകയും ശ്രദ്ധയോടെ ഉപയോഗിക്കുകയും ചെയ്താല് ഡെബിറ്റ് കാര്‍ഡുകള് അങ്ങേയറ്റം സുരക്ഷിതമാണ്.\nഡെബിറ്റ് കാര്‍ഡുകളുമായി ബന്ധപ്പെട്ട് ഒരുപാട് സുരക്ഷാ നടപടികള് ബാങ്കുകള് ഏര്‍പ്പെടുത്തിയിട്ടുണ്ട്. എന്നാല് ബാങ്കുകള് ഏര്‍പ്പെടുത്തിയിട്ടുള്ള ഇത്തരം സുരക്ഷാ നടപടികള് കൊണ്ടു മാത്രം സുരക്ഷ ഉറപ്പാക്കാനാവില്ല. കാര്‍ഡുകള് ഉപയോഗിക്കുന്നവര് എടുത്തിരിക്കേണ്ട ഒരുപാട് മുന്‍കരുതലുകളും സുരക്ഷാ മാനദണ്ഡങ്ങളുമുണ്ട്.\nഎന്നാല് ഇത്തരം മാനദണ്ഡങ്ങള് പാലിക്കുന്ന കാര്യത്തില് ഉപഭോക്താക്കള് വളരെ പുറകിലാണ് എന്നാണ് ഈ മേഖലയില് നടന്ന ഒരു ഗവേഷണ ഫലം കാണിക്കുന്നത്. ഡെബിറ്റ് കാര്‍ഡുകളുമായി ബന്ധപ്പെട്ട് നടക്കുന്ന ഒരുപാട് തട്ടിപ്പുകളുണ്ട്. അവയില് പ്രധാനപ്പെട്ട രണ്ട് ഫ്രോഡുകള് താഴെ കൊടുക്കുന്നു.\nഫിഷിങ്ങ്: ബാങ്കില് നിന്ന് അല്ലെങ്കില് മറ്റ് ഗവണ്‍മെന്റ് ഓഫീസുകളില് നിന്ന് എന്ന് പറഞ്ഞുകൊണ്ട് ടെലിഫോണ് കോളുകള്, ഇ മെയ്‌ലുകള്, എസ്.എം.എസ് മുതലായവയിലൂടെ ഉപഭോക്താക്കളുമായി ബന്ധപ്പെടുകയും ഡെബിറ്റ് കാര്‍ഡ് നമ്പര്, പിന്, സി.വി.വി നമ്പര്, ഒ.ടി.പി. മുതലായവ ആവശ്യപ്പെടുകയും ചെയ്യുന്നതിനെയാണ് ഫിഷിങ്ങ് എന്ന് പറയുന്നത്.\nഡെബിറ്റ് കാര്‍ഡ് നമ്പര്, പിന്, സി.വി.വി നമ്പര്, ഒ.ടി.പി എന്നിവ ആവശ്യപ്പെട്ടു കൊണ്ട് ബാങ്കില് നിന്നോ മറ്റ് ഓഫീസുകളില് നിന്നോ ആരും ഉപഭോക്താക്കളെ വിളിക്കില്ല എന്ന് എല്ലാവരും മനസിലാക്കുക. അങ്ങനെ വിളിക്കുകയോ മെസ്സേജ് ലഭിക്കുകയോ ചെയ്താല് അത് ഹാക്കര്‍മാര് എന്നറിയപ്പെടുന്ന ക്രിമിനലുകളാണ് എന്ന് മനസിലാക്കുകയും വിവരങ്ങള് നല്‍കാതിരിക്കുകയും ചെയ്യുക.\nസ്‌കിമ്മിങ്ങ്: എ.ടി.എമ്മുകളില് കാര്‍ഡ് സൈ്വപ്പ് ചെയ്യുന്ന സ്ഥലത്ത് വ്യാജ കാര്‍ഡ് റീ ഡറുകള് രഹസ്യമായി ഘടിപ്പിച്ച് ഉപഭോക്താക്കള് കാര്‍ഡ് സൈ്വപ്പ് ചെയ്യുമ്പോള് കാര്‍ഡിലെ വിവരങ്ങള് ചോര്‍ത്തി പിന്നീട് പണം അപഹരിക്കുന്ന രീതിയാണ് ഇത്. എ.ടി.എമ്മുകളില് അസ്വാഭാവികമായി എന്തെങ്കിലും കാണുകയോ കാര്‍ഡ് സൈ്വപ്പ് ചെയ്യുന്ന ഭാഗം പുറത്തേക്ക് തള്ളി നില്‍ക്കുകയോ ചെയ്യുന്നുണ്ടെങ്കില് ആ എ.ടി.എം ഉപയോഗിക്കാതിരിക്കുക എന്നുള്ളതാണ് സ്‌കിമ്മിങ്ങിന് ഇരയാകാതിരിക്കാന് ഉപഭോക്താക്കള് ചെയ്യേണ്ടത്.\nഡെബിറ്റ് കാര്‍ഡ് ലഭിച്ചു കഴിഞ്ഞാല് അതിന്റെ പുറകില് ഉപഭോക്താവിന്റെ സിഗ്‌നേചര് രേഖപ്പെടുത്താനുള്ള സ്ഥലത്ത് ഒപ്പിടുക.\nജെനറേറ്റ് ചെയ്തെടുക്കുന്ന പിന് നമ്പര് 24 മണിക്കൂറിനുള്ളില് മാറ്റുക.\nആര്‍ക്കും പെട്ടെന്ന് ഊഹിച്ചെടുക്കാവുന്ന 1111, 1010, 1234 മുതലായ\nപിന് നമ്പറുകള് ഉപയോഗിക്കാതിരിക്കുക.\nപിന് നമ്പര് ഇടക്ക് മാറ്റിക്കൊണ്ടിരിക്കുക.\nപിന് നമ്പര് മനസില് ഓര്‍ത്തു വെക്കുക. അത് മൊബീലില് അടിച്ചു വെക്കുകയോ കാര്‍ഡിന്റെ കവറിലും മറ്റും എഴുതി വെക്കുകയോ ചെയ്യരുത്.\nഎ.ടി.എമ്മിലും പി.ഒ.എസ് മെഷീനുകളിലും പിന് നമ്പര് അടിക്കുമ്പോള് മറ്റുള്ളവര് കാണാതെ കൈ കൊണ്ട് മറച്ച് പിടിക്കുക.\nടെലിഫോണ് കാളുകള്, എസ്.എം.എസ്., ഇമെയ്ല്, വാട്‌സ് ആപ്പ് മുതലായവയിലൂടെയൊന്നും കാര്‍ഡ് വിവരങ്ങള് ആര്‍ക്കും നല്‍കാതിരിക്കുക.\nഇടപാടുകള് കഴിഞ്ഞാല് ലഭിക്കുന്ന രസീതി, എസ്.എം.എസ്\nഎന്നിവ പരിശോധിച്ച് തുക ശരിയാണെന്ന് ഉറപ്പു വരുത്തുക. കാര്‍ഡ് ഇടപാടുകള് നടത്താത്ത സമയത്തുപോലും ബാങ്കുകളില് നിന്ന് വരുന്ന എസ്.എം.എസുകള് വായിച്ചു നോക്കുന്നത് നിങ്ങളറിയാതെ ഇടപാടുകള് നടക്കുന്നില്ല എന്ന് ഉറപ്പുവരുത്താന് സഹായകമായിരിക്കും.\nവിശ്വാസ്യതയുള്ള കടകളിലും സുരക്ഷിതമായ വെബ്‌സൈറ്റുകളിലും മാത്രം കാര്‍ഡുകള് ഉപയോഗിക്കുക. കാര്‍ഡുകള് നിങ്ങളുടെ സാന്നിധ്യത്തില് മാത്രം ഉപയോഗിക്കാന് അനുവദിക്കുകയും കടകളില് നിന്ന് സാധനങ്ങള് വാങ്ങിയ ശേഷം ഉടന് തന്നെ കാര്‍ഡുകള് തിരിച്ചു വാങ്ങാന് ശ്രദ്ധിക്കുകയും ചെയ്യുക.\nബാങ്കില് നിന്നാണ് എന്നെല്ലാം പറഞ്ഞുകൊണ്ടു വരുന്ന കോളുകള്, മെസേജുകള് എന്നിവയിലൂടെ ഡെബിറ്റ് കാര്‍ഡ് വിവരങ്ങള് ആര്‍ക്കും നല്‍കരുത്.\nഡെബിറ്റ് കാര്‍ഡ് സംബന്ധമായ വിവരങ്ങള്‍ക്കും പരാതികള്‍ക്കും ബാങ്കിന്റെ ഔദ്യോഗിക വെബ്‌സൈറ്റിലെ അല്ലാത്ത നെറ്റില് കാണുന്ന നമ്പറുകളില് വിളിക്കുകയോ ഡെബിറ്റ് കാര്‍ഡ് വിവരങ്ങള് നല്‍കുകയോ ചെയ്യരുത്.\nഇന്റര്‍നെറ്റ് കഫേകള്, പബ്ലിക് വൈഫൈ ഹോട്‌സ്‌പോട്ടുകള് എന്നിവയിലൂടെ ഓണ്‍ലൈന് ഡെബിറ്റ് കാര്‍ഡ് ഇടപാടുകള് നടത്തുന്നത് ഒഴിവാക്കുക.\nDebit - credit card debit card frauds debit card safety safe use of debit cards


തമിഴ്‌നാട് അതിർത്തിയിൽ കൊവിഡ്; ആര്യങ്കാവ് ചെക്ക്‌പോസ്റ്റിൽ പരിശോധന ശക്തമാക്കി | covid inspection strengthened in aryankavu checkpost\nചരക്ക് വാഹനങ്ങൾ അണുവിമുക്തമാക്കിയതിന് ശേഷം ടോക്കണുകൾ നല്കിയാണ് കേരളത്തിലേക്ക് കടത്തിവിടുന്നത്.ഇറച്ചി, മീൻ എന്നിവയുമായി വരുന്ന വാഹനങ്ങൾ കേരളത്തിലേക്ക് കടത്തിവിടുന്നില്ല .\nKollam, First Published Apr 18, 2020, 2:50 PM IST\nകൊല്ലം: കേരളവുമായി അതിർത്തിപങ്കിടുന്ന തമിഴ്‌നാട്ടിലെ പ്രദേശങ്ങളിൽ കൊവിഡ് രോഗബാധ കണ്ടെത്തിയതിനെ തുടർന്ന് ആര്യങ്കാവ് ചെക്ക് പോസ്റ്റില് പരിശോധന ശക്തമാക്കി. ചരക്ക് വാഹനങ്ങളും അടിയന്തിര അവശ്യങ്ങൾക്ക് പോകുന്നവരെയും മാത്രമെ കടത്തിവിടുന്നുള്ളൂ.\nകേരളവുമായി അതിർത്തിപങ്കിടുന്ന തെങ്കാശിയിൽ കൊവിഡ് രോഗബാധ കണ്ടെത്തിയതിനെ തുടർന്നാണ് ചെക്ക്‌പോസ്റ്റിൽ പരിശോധന കർശനമാക്കിയത്. ചരക്ക് വാഹനങ്ങൾ അണുവിമുക്തമാക്കിയതിന് ശേഷം ടോക്കണുകൾ നല്കിയാണ് കേരളത്തിലേക്ക് കടത്തിവിടുന്നത്. ചരക്ക് വാഹനങ്ങളിലെ ഡ്രൈവർ ഉൾപ്പടെയുള്ളവരെയും പരിശോധനക്ക് വിധേയമാക്കുന്നു. മരണം ഉൾപ്പടെയുള്ള ഒഴിവാക്കാൻ കഴിയാത്ത ചടങ്ങുകളിൽ പങ്കെടുക്കാൻ എത്തുന്നവരെ മാത്രമെ അതിർത്തികടത്തിവിടുന്നുള്ളു.\nആരോഗ്യവകുപ്പിന്റെ ഡോക്ടർ അടങ്ങുന്ന സംഘം ഇരുപത്തിനാല് മണിക്കൂർ സമയവും അതിർത്തിയിൽ ഉണ്ട്. വാഹനങ്ങളിൽ എത്തുന്നവരെ കർശന പരിശോധനക്ക് വിധേയമാക്കുന്നു. ഇറച്ചി, മീൻ എന്നിവയുമായി വരുന്ന വാഹനങ്ങൾ കേരളത്തിലേക്ക് കടത്തിവിടുന്നില്ല\nകോട്ടവാസലില് വനംവകുപ്പും പ്രത്യേക ചെക്ക് പോസ്റ്റ് സ്ഥാപിച്ചുകഴിഞ്ഞു. വനത്തിലൂടെ കേരളത്തിലെത്താൻ ശ്രമിക്കുന്നവരെ പിടികൂടാൻ പട്രോളിങ്ങും ശക്തമാക്കിയിടുണ്ട്.\nRead Also: നോട്ടുകൾ വഴി പകരുമോ കൊവിഡ്; ലോകാരോഗ്യ സംഘടനയുടെ നിലവിലെ നിഗമനം ഇങ്ങനെ ...\nLast Updated Apr 18, 2020, 2:50 PM IST\nആര്യങ്കാവില് നിയന്ത്രണം ഏര്‍പ്പെടുത്തി തമിഴ്‍നാട്: കേരളത്തില് നിന്നുള്ള വാഹനങ്ങളില് കര്‍ശന പരിശോധന\nപ്രിയ എസ്റ്റേറ്റിന്‍റെ കരം സ്വീകരിക്കൽ: ആര്യങ്കാവ് വില്ലേജ് ഓഫീസറെ സസ്പെന്‍റ് ചെയ്തു\nപ്രിയ, റിയ എസ്റ്റേറ്റ് വിവാദം: കൊല്ലം ജില്ലാ കളക്ടർക്കെതിരെ വിജിലൻസ് അന്വേഷണം\nപ്രിയ എസ്റ്റേറ്റിന് അനധികൃതമായി കരം ഒടുക്കി നൽകിയ നടപടി; ഉന്നത ഉദ്യോഗസ്ഥരെ സംരക്ഷിക്കാൻ നീക്കം


ഓഡിയോ ലോഞ്ചിൽ നായികയുടെ തകർപ്പൻ ചൂടൻ ഡാൻസ് ..ദാ..ഇങ്ങനെ|\nBy Movie Seeks on May 19, 2018 News, Tollywood, Video Gallery\nസിനിമയെ വെല്ലുന്ന ഡാൻസുമായി കാഴ്ച്ചക്കാരെ കൈയ്യിലെടുത്ത് മാളവിക ശർമ്മ. തന്റെ ആദ്യ സിനിമയുടെ ഒാഡിയോ ലോഞ്ച് വേദിയിലായിരുന്നു സദസ്സിനെ ഞെട്ടിച്ച മാളവികയുടെ ‘ഗ്ലാമർ നൃത്തം’ രവി തേജ നായകനാകുന്ന നെലാ ടിക്കറ്റ് എന്ന തന്റെ അരങ്ങേറ്റ ചിത്രത്തിന്റെ ഒാഡിയോ ലോഞ്ചിലാണ് തെലുങ്ക് പ്രേക്ഷകരെ ഞെട്ടിച്ച നൃത്തം മാളവിക പുറത്തെടുത്തത്.\nരവി തേജയും പവൻ കല്യാണുമുൾപ്പെടുന്ന താരനിബിഡമായ സദസ്സിനെ സാക്ഷിയാക്കിയായിരുന്നു മാളവികയുടെ നൃത്തം. അവതാരകർ ആവശ്യപ്പെട്ടയുടൻ ഒരു മടിയും കൂടാതെ സ്റ്റേജിലേക്ക് വന്ന് നൃത്തം ചെയ്തു മാളവിക.\nചിത്രത്തിലെ ഗാനത്തിനൊപ്പം ഒാഡിയോ ലോഞ്ച് വേദിയിൽ നൃത്തം ചെയ്തവർക്കൊപ്പമായിരുന്നു മാളവികയുടെയും ഡാൻസ്. നായികയുടെ പ്രകടനത്തെ വലിയ ആരവത്തോടെയും ആവേശത്തോടെയുമാണ് സദസ്സ് സ്വീകരിച്ചത്.\nഹോട്ട് ലുക്കില് സുന്ദരിയായെത്തിയ മാളവികയുടെ വസ്ത്രധാരണത്തെച്ചൊല്ലി ചിലർ വിമർശന ശരങ്ങളുമെയ്തിട്ടുണ്ട്. എന്നാൽ വസ്ത്രത്തെച്ചൊല്ലിയുള്ള തർക്കം അനാവശ്യമാണെന്ന മറുവാദവും സോഷ്യൽ മീഡിയയിൽ നിറഞ്ഞു നിൽക്കുന്നുണ്ട്.\nചിത്രത്തിൽ ഒരു ഐറ്റം സോങ്ങ് ഉൾപ്പടെ നാലു ഗാനങ്ങളാണുള്ളത്.\nഇരുപതുകാരിയായ മാളവിക മോഡലിങ്ങിലൂടെയാണ് സിനിമയിലെത്തുന്നത്. സിനിമയിലെത്തുക തന്റെ വലിയ ആഗ്രഹമായിരുന്നുവെന്ന് ഒാഡിയോ ലോഞ്ച് വേദിയിൽ ഈ മുംബൈ സ്വദേശിനി പറഞ്ഞിരുന്നു. നെലാ ടിക്കറ്റ് മെയ് 24–ന് തീയറ്ററുകളിലെത്തും.\nPrevious Articleചായകുടിച്ച് ചുമ്മാ ഇരിക്കാതെ പോയി പണിയെടുക്കാന് പൃഥ്വിയോട് ചിത്രത്തിന്റെ നിർമ്മാതാവ് ; സംഭവം ഇങ്ങനെ\nNext Article ജീവിച്ചിരിപ്പുണ്ടോ എന്ന് പോലും നോക്കാതെ അപകടത്തിന്റെ ഭീകരത ഏറ്റവും മോശമായ ആംഗിളില് ചിത്രമെടുത്തവരോട് പറയാനുള്ളത് ഇതാണ് ; ഗായിക സിത്താര സംഭവിച്ചത് തുറന്നു പറയുന്നു


Tech – Page 25 – Malayalam today news\nHome»Archives»Tech (Page 25)\nവാട്ട്‌സ് ആപ്പില് സുരക്ഷിതമല്ല, സ്വകാര്യ സന്ദേശങ്ങള് മറ്റുളളവര്‍ക്ക് വായിക്കാം\nBy Mtoday on January 15, 2017 Latest News, Tech\nലോകത്തെ ഏറ്റവും വലിയ സോഷ്യല് മെസേജിങ് സര്‍വീസായ വാട്‌സ്ആപ്പില് സുരക്ഷാവീഴ്ചയുണ്ടെന്ന് റിപ്പോര്‍ട്ട്. വാട്‌സ്ആപ്പിലെ എന്‍ക്രിപ്റ്റഡ് സന്ദേശങ്ങള് വായിക്കാന് കഴിയുമെന്നാണ് ഒരു സുരക്ഷാവിദഗ്ധന്റെ മുന്നറിയിപ്പ്. വാട്‌സ്ആപ്പിന്റെ ഉടമയായ ഫെയ്‌സ്ബുക്കിനും മറ്റുള്ളവര്‍ക്കും സന്ദേശങ്ങം വായിക്കാം. വാട്‌സ്ആപ്പ് സന്ദേശങ്ങള് വായിക്കാന് ഭരണകൂടങ്ങള്‍ക്ക് അവസരമൊരുക്കുന്ന പരിപാടിയാണിതെന്ന് ‘ഗാര്‍ഡിയന്’ കഴിഞ്ഞ ദിവസം പ്രസിദ്ധീകരിച്ച റിപ്പോര്‍ട്ട് പറയുന്നു. എന്നാല്, അത്തരമൊരു പിന്‍വാതില് ഏര്‍പ്പാട് അനുവദിക്കില്ലെന്ന് പ്രസ്താവനയുമായി വാട്‌സ്ആപ്പ് തന്നെ രംഗത്തെത്തി. ടോബിയസ് ബോള്‍ട്ടര് എന്ന സുരക്ഷാവിദഗ്ധനാണ്, വാട്‌സ്ആപ്പിലൊരു ഇങ്ങിനെയൊരു പിഴവ് ഉള്ളകാര്യം വെളിപ്പെടുത്തിയത്. ഇക്കാര്യം കഴിഞ്ഞ […]\nഹൈടെക്ക് പാന് കാര്‍ഡ്; ഇനി രണ്ടു ലക്ഷം രൂപയ്ക്കു മുകളിലുള്ള ഇടപാടുകള്‍ക്ക് കാര്‍ഡ് നിര്‍ബന്ധം\nBy Mtoday on January 14, 2017 India, Latest News, Tech\nന്യൂഡല്‍ഹി: കൃത്രിമം കാണിക്കാന് കഴിയാത്ത തരത്തിലുള്ള പുതിയ പാന്( പെര്‍മനന്റ് അക്കൗണ്ട് നമ്പര്) കാര്‍ഡ് നല്‍കിത്തുടങ്ങി. പ്രത്യേക സുരക്ഷാ സംവിധാനങ്ങളുള്ള കാര്‍ഡില് ഹിന്ദിയിലും ഇംഗ്ലീഷിലുമുള്ള കുറിപ്പുകളുമുണ്ട്. പുതിയ അപേക്ഷകര്‍ക്കാണ് പുതിയ കാര്‍ഡുകള് ഇപ്പോള് നല്‍കുന്നത്. നിലവിലെ കാര്‍ഡ് മാറ്റി നല്‍കാന് അപേക്ഷിക്കാം. ഈ കാര്‍ഡുകളില് അതിവേഗ പ്രതികരണ ( ക്വിക്ക് റസ്പോണ്‍സ് കോഡ്)കോഡുണ്ട്. പരിശോധനകള് ഇത് വേഗത്തിലാക്കും. ഉപഭോക്താവിന്റെ മുഴുവന് വിവരങ്ങളും ഒറ്റയടിക്ക് ലഭ്യമാക്കാനും ഇത് ഉപകരിക്കും. രണ്ടു ലക്ഷം രൂപയ്ക്കു മുകളിലുള്ള സകല ഇടപാടുകള്‍ക്കും ബാങ്ക് […]\nഫിഫ വിലക്ക് നീക്കണമെന്നാവശ്യവുമായി കുവൈത്ത്\nBy Mtoday on January 12, 2017 Latest News, Tech, World\nകരട് ബില് ചര്‍ച്ചയില് പങ്കെടുക്കാന് ഫിഫ അധികൃതരെ മന്ത്രി കുവൈറ്റിലേക്കു ക്ഷണിച്ചു കുവൈത്തിന് ഏര്‍പ്പെടുത്തിയിരിക്കുന്ന വിലക്ക് നീക്കണമെനാവശ്യപ്പെട്ട് യുവജനകാര്യ വകുപ്പ് മന്ത്രി ഇന്ന് വീണ്ടും ഫിഫയക്ക് കത്തയച്ചു. സര്‍ക്കാര് തയ്യറാക്കുന്ന പുതിയ സ്പോര്‍ട്‌സ് നിയമത്തേക്കുറിച്ച് ചര്‍ച്ച ചെയ്യാനും നിര്‍ദേശങ്ങള്‍ക്കുമായി ഫിഫ അധികൃതരെ കുവൈത്തിലേക്ക് ക്ഷണിച്ചിട്ടുമുണ്ട് മന്ത്രി. 2019-ല് നടക്കുന്ന ഏഷ്യന് കപ്പില് യോഗ്യത നേടാനുള്ള മത്സരത്തില് പങ്കെടുക്കുന്നതിനാണ് വിലക്ക് താല്‍ക്കാലികമായി പിന്‍വലിക്കണമെന്ന് ഫിഫയോട് കുവൈറ്റ് വാര്‍ത്താ വിനിമയ-യുവജനകാര്യവകുപ്പ് മന്ത്രി ഷേഖ് സല്‍മാന് സാബാ അല് സാലെം അല് […]\nഅതിവേഗം ചാര്‍ജ് ആകുന്ന, മികച്ച ബാറ്ററി ലൈഫുമായി ലെനോവൊയുടെ പുതിയ സ്മാര്‍ട്‌ഫോണ്\nBy Mtoday on January 11, 2017 Latest News, Tech\nമികച്ച ബാറ്ററിയുമായി ലെനോവൊയുടെ പുതിയ സ്മാര്‍ട് ഫോണ് വിപണിയിലെത്തി. ലെനോവൊ പി2 എന്ന മോഡലിന്റെ രണ്ടു വേരിയന്റുകളാണ് പുറത്തിറക്കിയത്.3ജിബി റാം മോഡലിന് 16,999 രൂപയും4ജിബി മോഡലിന് 17,999 രൂപയുമാണ് വില. അതിവേഗം ചാര്‍ജ് ആകുന്ന 5100 എംഎഎച്ച് ബാറ്ററിയാണ് ഈ ഫോണിന്റെ മുഖ്യ സവിശേഷത. ഇന്നു രാത്രി 11.59 മുതല് ഫ്‌ളിപ്കാര്‍ട്ടില്‍നിന്ന് പുതിയ ലെനോവൊ ഫോണ് വാങ്ങാനാകും. 5.5 ഇഞ്ച് ഫുള് എച്ച് ഡി ഡിസ്പ്ലേ, ആന്‍ഡ്രോയ്ഡ് 6.0 മാര്‍ഷ്മാലോ ഒ […]\nട്രെയിന് ടിക്കറ്റുകള് ബുക്ക് ചെയ്യാന് പുതിയ ആപ്ലിക്കേന് റെയില്‍വെ ഇറക്കി\nBy Mtoday on January 11, 2017 Latest News, Tech, Travel\nഐആര്‍സിടിസി റെയില് കണക്റ്റ് എന്ന ആപ്പിലൂടെ ഡിജിറ്റല് ഇടപാടുകള് പ്രോത്സാഹിപ്പിക്കുവാനാണ് ലക്ഷ്യമിടുന്നത് വര്‍ധിച്ചു വരുന്ന യാത്രക്കാരുടെ ആവശ്യങ്ങള് പരിഗണിച്ച് ടിക്കറ്റുകള് ബുക്കു ചെയ്യുവാന് റെയില്‍വേ പുതിയ ആപ്ലിക്കേഷന് അവതരിപ്പിച്ചു. ഇതിലൂടെ വളരെ വേഗതയില് ട്രെയിന് ടിക്കറ്റ് ബുക്ക് ചെയ്യുവാന് സാധിക്കുന്നതാണ്. ഐആര്‍സിടിസി റെയില് കണക്റ്റ് എന്ന ആപ്പിലൂടെ ഡിജിറ്റല് ഇടപാടുകള് പ്രോത്സാഹിപ്പിക്കുവാനാണ് ലക്ഷ്യമിടുന്നതെന്ന് കേന്ദ്ര റെയില്‍വേ മന്ത്രി സുരേഷ് പ്രഭു പറഞ്ഞു. നിലവിലുള്ള ടിക്കറ്റിംഗ് സംവിധാനത്തിലൂടെ ദിനംപ്രതി പത്തു ലക്ഷം ആളുകള്‍ക്കാണ് സേവനം നല്‍കിവരുന്നത്. സ്മാര്‍ട്ട് ഫോണുകള് […]\nഒന്നിലധികം സ്ത്രീകളെ വിവാഹം കഴിക്കാന് തയ്യാറുള്ള പുരുഷന്‍മാരെ നോട്ടമിട്ട് ‘പോളിഗമി’\nBy Mtoday on January 10, 2017 Latest News, Tech\nഒന്നിലധികം വിവാഹം കഴിക്കാന് താല്‍പര്യമുള്ളവര്‍ക്കായി റിയാദില് ‘പോളിഗമി’ എന്ന പേരില് വാട്സ് ആപ്പ് ഗ്രൂപ്പ് ആരംഭിച്ചു. വയസ്സുള്ള അവിവാഹിതരായ സ്ത്രീകള്‍ക്കും വിവാഹ മോചനം മൂലമുണ്ടാകുന്ന പ്രശ്നങ്ങള് പരിഹരിക്കാനുമാണ് സൗദി അറേബ്യയിലെ ചില വിവാഹ ബ്യൂറോകള് ഇത്തരമൊരു സംരംഭത്തിന് തുടക്കം കുറിച്ചത്. ഇതുവരെ 900 ത്തിലധികം സ്ത്രീകളാണ് ഈ ഗ്രൂപ്പില് അംഗമായിട്ടുള്ളത്. ഗ്രൂപ്പില് അംഗമായിട്ടുള്ള സ്ത്രീകളില് കൂടുതലും വിവാഹ മോചനം നേടിയിട്ടുള്ളവരാണ്. ഒന്നിലധികം സ്ത്രീകളെ വിവാഹം ചെയ്യുന്നതില് പുരുഷന്‍മാരെ പ്രചോദരാക്കുകയാണ് ഇതിലൂടെ തങ്ങള് ചെയ്യുന്നതെന്നാണ് പോളിഗമിയുടെ സംഘാടകര് അവകാശപ്പെടുന്നു. […]\nജിയോയുടെ പേരില് വാട്സ്ആപ്പില് പ്രചരിക്കുന്നത് വൈറസ്\nBy Mtoday on January 9, 2017 Latest News, Tech\nവിജ്ഞാപനം പുറത്തിറക്കിയിട്ടില്ലെന്ന് കമ്പനി റിലയന്‍സ് ജിയോയുടെ പേരില് പ്രചരിക്കുന്നത് വൈറസാണെന്ന സ്ഥിരീകരണവുമായി റിലയന്‍സ് ജിയോ. ജിയോ ടീമിന്റെ പേരില് ഇന്റര്‍നെറ്റ്- വോയ്സ് കോള് സര്‍വ്വീസുകള് അപ്ഗ്രേഡ് ചെയ്യണമെന്നാവശ്യപ്പെട്ട് സോഷ്യല് മീഡിയ പ്ലാറ്റ്ഫോമുകളിലും ഇന്‍സ്റ്റന്റ് മെസേജ് വെബ്ബ്സൈറ്റുകളിലും പ്രചരിച്ച മെസേജുകള്‍ക്കുള്ള പ്രതികരണമെന്നോണമാണ് ജിയോയുടെ വിശദീകരണം. ഡിസംബര് 20 ന് മുമ്പ് ജിയോ ഇന്റര്‍നെറ്റ് വോയ്സ് കോള് സര്‍വ്വീസുകള് അപ്ഡേറ്റ് ചെയ്യണമെന്നും അല്ലാത്ത പക്ഷം ജിയോ ഉപയോക്താക്കള്‍ക്ക് ഇന്റര്‍നെറ്റും വോയ്സ് കോള് സര്‍വ്വീസും ഉപയോഗിക്കാന് കഴിയില്ലെന്നായിരുന്നു സോഷ്യല് മീഡയലും മെസേജിംഗ് […]\nവിലകുറഞ്ഞ സ്മാര്‍ട്ട് ഫോണുകള് നിര്‍മ്മിക്കാന് കമ്പനികളോട് കേന്ദ്രസര്‍ക്കാര് നിര്‍ദ്ദേശം\nസാംസങ്, ആപ്പിള് എന്നീ മുന്‍നിര മള്‍ട്ടിനാഷ്ണല് കമ്പനികളും ചൈനീസ് നിര്‍മാതാക്കളും യോഗത്തിനെത്തിയില്ല കറന്‍സി രഹിത ഇടപാടുകള് പ്രോത്സാഹിപ്പിക്കുന്നതിന്റെ ഭാഗമായി രണ്ടായിരം രൂപയില് താഴെ വിലവരുന്ന സ്മര്‍ട്ട് ഫോണുകള് ഉത്പാദിപ്പിക്കാന് കമ്പനികളോട് നിര്‍ദേശിച്ച് കേന്ദ്ര സര്‍ക്കാര്. ഗ്രാമീണ മേഖലയില്‍ക്കൂടി സ്മാര്‍ട്ട് ഫോണ് ഉപയോഗം വര്‍ധിക്കുന്നതോടെ കറന്‍സി രഹിത ഇടപാടുകള് വ്യാപകമാക്കാന് കഴിയുമെന്നാണ് സര്‍ക്കാര് കണക്കുകൂട്ടുന്നത്. രണ്ടരക്കോടിയോളം സ്മാര്‍ട്ട് ഫോണെങ്കിലും വിപണിയിലെത്തിക്കണമെന്നാണ് നിര്‍ദേശം നല്‍കിയിരിക്കുന്നത്. നീതി ആയോഗ് വിളിച്ചുചേര്‍ത്ത യോഗത്തില് രാജ്യത്തെ പ്രമുഖ സ്മാര്‍ട്ട് ഫോണ് നിര്‍മാതാക്കളായ മൈക്രോ മാക്സ്, […]\nവളര്‍ച്ച ലക്ഷ്യം കൈവരിച്ചില്ല; ആപ്പിള് സി.ഇ.ഒയുടെ ശമ്പളം കുറച്ചു\nBy Mtoday on January 8, 2017 Latest News, Tech, World\nആപ്പിള് സിഇഒ ടിം കുക്കിന്റെ ശമ്പളം വെട്ടിക്കുറച്ചു. വില്‍പ്പന ലക്ഷ്യം നേടാനാകാത്തതിനെ തുടര്‍ന്നാണ് കുക്കിന്റെ ശമ്പളം വെട്ടിക്കുറച്ചത്. സിഇഒയുടെ മാത്രമല്ല, മറ്റ് ഉന്നത എക്‌സിക്യുട്ടീവുകളുടെ വരുമാനത്തിലും കുറവു വരുത്തിയിട്ടുണ്ട്. കഴിഞ്ഞവര്‍ഷം 21,560 കോടി ഡോളറിന്റെ വില്‍പ്പനയാണ് ആപ്പിളിന് ലഭിച്ചത്. മുന്‍വര്‍ഷങ്ങളെ അപേക്ഷിച്ച് ഇത് കുറവാണ്. മാത്രമല്ല, ലക്ഷ്യത്തില്‍നിന്നു 3.7 ശതമാനം കുറവുമാണ്. കഴിഞ്ഞ 15 വര്‍ഷത്തിനിടെ കമ്പനിയുടെ ലാഭത്തില് ഇക്കുറിയാണ് ഏറ്റവും കുറവുണ്ടായതെന്നാണ് റിപ്പോര്‍ട്ടുകള്. ഇതിന്റെ അടിസ്ഥാനത്തിലാണ് സിഇഒയുടേതുള്‍പ്പെടെ എക്‌സിക്യുട്ടീവുകളുടെ ശമ്പളത്തില് 89.5 ശതമാനം മാത്രം ഇന്‍സെന്റീവ് […]\nജിയോയെ പൂട്ടാന് കിടിലന് ഓഫറുമായ് വോഡാഫോണ്; 16 രൂപയ്ക്ക് ഒരു മണിക്കൂര് 4ജി/3ജി ഡേറ്റാ അണ്‍ലിമിറ്റഡ്\nBy Mtoday on January 7, 2017 Latest News, Tech\nന്യൂഡല്‍ഹി:റിലയന്‍സ് ജിയോയ്ക്ക് വെല്ലുവിളിയുമായി വൊഡാഫോണ് ഇന്ത്യ. പതിനാറ് രൂപയ്ക്ക് ഒരു മണിക്കൂര് നേരം അണ്‍ലിമിറ്റഡ് 3ജി/4ജി ആണ് പ്രീപെയ്ഡ് യൂസര്‍മാര്‍ക്കുള്ള കമ്പനിയുടെ ഏറ്റവും പുതിയ ഓഫര്. എത്ര തവണ വേണമെങ്കിലും യൂസര്‍മാര്‍ക്ക് ഈ ഓഫര് ചെയ്യാം. ഒരു ദിനം 24 തവണ ചെയ്യാമെന്ന് ചുരുക്കം.SupreHour എന്നാണ് ഓഫറിന് വൊഡാഫോണ് നല്‍കിയിരിക്കുന്ന പേര്.ഏഴ് രൂപയ്ക്ക് വൊഡാഫോണ് നെറ്റ്വര്‍ക്കില് അണ്‍ലിമിറ്റഡ് വോയ്സ് കോള് നല്‍കുന്ന ഓഫറും കമ്പനി അവതരിപ്പിച്ചിട്ടുണ്ട്. ശനിയാഴ്ച്ചയാണ് പുതിയ ഓഫറുകളുടെ ലോഞ്ചിങ്ങ്. ജനുവരി ഒമ്പതോടെ എല്ലാ സര്‍ക്കിളുകളിലുമുള്ള […]


Mon Jun 27 2022 01:25:15 GMT+0530 (India Standard Time)\nകീന്, റിച്ചാര്‍ലിസണ്, കാല്‍വര്‍ട്ട് ലെവിന് എന്നിവരാണ് എവര്‍ട്ടണിന് വേണ്ടി സ്‌കോര് ചെയ്തത്.\nBY FAR20 May 2022 8:21 AM GMT\nFAR20 May 2022 8:21 AM GMT\nലണ്ടന്: ഇംഗ്ലിഷ് പ്രീമിയര് ലീഗില് റെലഗേഷന് ഭീഷണിയിലുണ്ടായിരുന്ന ഫ്രാങ്ക് ലംമ്പാര്‍ഡിന്റെ എവര്‍ട്ടണ് നില ഭദ്രമാക്കി. ഇന്ന് ക്രിസ്റ്റല് പാലസിനെതിരായ മല്‍സരത്തില് വമ്പന് തിരിച്ചുവരവ് നടത്തിയാണ് എവര്‍ട്ടണ് 16ാം സ്ഥാനത്ത് 39 പോയിന്റുമായി നിലയുറപ്പിച്ചത്. അവസാന മല്‍സരത്തില് ജയിച്ചാലും തോറ്റാലും എവര്‍ട്ടണ് താഴേക്ക് പോവില്ല. ബേണ്‍ലി, ലീഡ്‌സ് ഇവരില് ഒരു ടീം പുറത്താവും.\nഇന്ന് 3-2ന്റെ ജയമാണ് എവര്‍ട്ടണ് നേടിയത്. ആദ്യ പകുതിയില് രണ്ട് ഗോളിന്റെ ലീഡാണ് ക്രിസ്റ്റല് പാലസ് നേടിയത്. രണ്ടാം പകുതിയില് മൂന്ന് ഗോള് തിരിച്ചടിച്ചാണ് എവര്‍ട്ടണ് മല്‍സരത്തിലേക്ക് തിരിച്ചെത്തിയത്. കീന്, റിച്ചാര്‍ലിസണ്, കാല്‍വര്‍ട്ട് ലെവിന് എന്നിവരാണ് എവര്‍ട്ടണിന് വേണ്ടി സ്‌കോര് ചെയ്തത്.\nEverton epl 2021-22\n'കെഎസ്ഇബിക്ക് ഉണ്ടായ ബാധ്യത ജനങ്ങളുടെ തലയില് കെട്ടിവയ്ക്കുന്നു':...\n26 Jun 2022 2:59 PM GMT


വെട്ടിയിട്ട മരം റോഡരികിൽ തന്നെ: ആളെകൊന്നെങ്കിൽ മാത്രമേ മരം ഒരടിയെങ്കിലും അനങ്ങുകയുള്ളോ..! ചുങ്കത്ത് നടുറോഡിൽ വെട്ടിയിട്ട മരം നീക്കാൻ ഇതുവരെയും നടപടിയില്ല; വീഡിയോ റിപ്പോർട്ട് ഇവിടെ കാണാം ⋆ Third Eye News Live\nവെട്ടിയിട്ട മരം റോഡരികിൽ തന്നെ: ആളെകൊന്നെങ്കിൽ മാത്രമേ മരം ഒരടിയെങ്കിലും അനങ്ങുകയുള്ളോ..! ചുങ്കത്ത് നടുറോഡിൽ വെട്ടിയിട്ട മരം നീക്കാൻ ഇതുവരെയും നടപടിയില്ല; വീഡിയോ റിപ്പോർട്ട് ഇവിടെ കാണാം\nകോട്ടയം: ആംബുലൻസുകൾ അടക്കം നൂറുകണക്കിന് വാഹനങ്ങൾ ചീറിപ്പായുന്ന മെഡിക്കൽ കോളേജ് റോഡിലെ ഏറെ പ്രധാനപ്പെട്ട ചുങ്കം ജംഗ്ഷനിൽ വെട്ടിയിട്ട മരം മാസങ്ങളായിട്ടും നീക്കിയിട്ടില്ല. ചുങ്കം ജംഗ്ഷനിൽ വെട്ടിയിടുകയും, കഴിഞ്ഞ മാസം ഉണ്ടായ കനത്ത മഴയിൽ പാതി ഒടിഞ്ഞു വീഴുകയും ചെയ്ത മരമാണ് മാസങ്ങൾ കഴിഞ്ഞിട്ടും നീക്കം ചെയ്യാത്തത്. ഇതിനെതിരെ കടുത്ത പ്രതിഷേധമാണ് നാട്ടുകാരിൽ നിന്നും ഉണ്ടാകുന്നത്. വീഡിയോ ഇവിടെ കാണാം –\nചുങ്കം ജംഗ്ഷനിൽ തന്നെ നിന്നിരുന്ന വാകമരമാണ് അപകട സാധ്യത കണക്കിലെടുത്ത് മഴക്കാലത്തിനു മുൻപായി ആദ്യം തന്നെ വെട്ടി നീക്കിയത്. തുടർന്നു കഴിഞ്ഞ മാസം ആദ്യം ഉണ്ടായ കനത്ത മഴയിൽ ഈ മരത്തിന്റെ ഒരു ഭാഗം ഒടിഞ്ഞു വീഴുകയായിരുന്നു. റോഡിനു കുറുകെ മരം വീണത് കണ്ട് അധികൃതർ എത്തി മരങ്ങൾ റോഡരികിലേയ്ക്കു മാറ്റിയിട്ടു. എന്നാൽ, ഈ മരങ്ങൾ ഇപ്പോഴും അപകടകരമായ രീതിയിൽ തന്നെ റോഡരികിൽ കിടക്കുകയാണ്.\nചുങ്കം പാലം കയറിയിറങ്ങിയെത്തുന്നത് ഈ ജംഗ്ഷനിലേയ്ക്കാണ്. ഇവിടെയാകട്ടെ നല്ല ഒരു വളവുമുണ്ട്. ഈ വളവിലാണ് റോഡിൽ അപകട സാധ്യത ഉയർത്തി, യാത്രക്കാരുടെ കാഴ്ച മറച്ച് മരങ്ങൾ കിടക്കുന്നത്. ഈ മരങ്ങൾ കാഴ്ച മറയ്ക്കുന്നതിനാൽ അപകട സാധ്യത ഏറെയാണ്. ഈ സാഹചര്യത്തിലാണ് റോഡിലെ മരങ്ങൾ നീക്കണമെന്ന ആവശ്യം ശക്തമായിരിക്കുന്നത്.\nഇനി റോഡിൽ ചോര വീണെങ്കിൽ മാത്രമേ മരങ്ങൾ നീക്കം ചെയ്യുകയുള്ളോ എന്ന സംശയമാണ് നാട്ടുകാർ ഉയർത്തുന്നത്. റോഡിന്റെ ചുമതല വഹിക്കുന്ന പൊതുമരാമത്ത് വകുപ്പിനാണ് ഈ മരങ്ങളുടെ ചുമതല. എന്നാൽ, പൊതുമരാമത്ത് വകുപ്പ് അധികൃതരാകട്ടെ റോഡിനു നടുവിൽ നിന്നും ഈ മരങ്ങൾ വെട്ടിമാറ്റുന്നതിനു വേണ്ട നടപടികൾ സ്വീകരിക്കുന്നതുമില്ല.\nപ്രതിഷേധത്തിന്റെ ഭാഗമായി ബിജെപി പ്രവർത്തകർ ഈ മരങ്ങളിൽ പോസ്റ്റർ എഴുതി ഒട്ടിച്ചിരുന്നു. ഇവിടെ അപകടമുണ്ടാകുമെന്ന മുന്നറിയിപ്പു ബോർഡുകളും മരങ്ങളിൽ റിഫ്‌ളക്ടറുകളും സ്ഥാപിച്ചിട്ടുണ്ട്. എന്നാൽ, ആരും ഇതുവരെയും ഈ തടികൾ നീക്കം ചെയ്യാൻ വേണ്ട നടപടി മാത്രം എടുക്കുന്നില്ല.\nPrevious articleകേരളത്തിലേയ്ക്കു കഞ്ചാവ് കടത്ത്: 500 കിലോ കഞ്ചാവ് കടത്തിയ കേസിൽ സി.പി.എം ബ്രാഞ്ച് സെക്രട്ടറി കുടുങ്ങി; ബ്രാഞ്ച് സെക്രട്ടറിയെ പിടികൂടിയത് കർണ്ണാടക പൊലീസ്; പിടിയിലായത് 108 ആംബുലൻസ് ഡ്രൈവർ\nNext articleഹോട്ടൽ ആൻഡ് റസ്റ്ററന്റ് അസോസിയേഷന്റെ ഹോം ഡെലിവറി ആപ്ലിക്കേഷൻ: ആപ്പിന് പേരിട്ടാൽ ഒരു ലക്ഷം വീട്ടിൽ കൊണ്ടു പോകാം; ആപ്പിന് പേരിടാൻ ഈ ലിങ്കിൽ ക്ലിക്ക് ചെയ്യൂ


കോവിഡിന്റെ രണ്ടാം വരവ് കരുതലോടെ നമുക്ക് നേരിടാം - Janayugom Online\nകോവിഡിന്റെ രണ്ടാം വരവ് കരുതലോടെ നമുക്ക് നേരിടാം\nകോവിഡ് രോഗികളുടെ എണ്ണത്തില് വന് വര്‍ദ്ധനവാണ് കണ്ടുവരുന്നത്. കഴിഞ്ഞ പ്രാവശ്യത്തെക്കാളേറെ കോവിഡ് രോഗികള്‍ക്ക് ഓക്‌സിജന്റെ ആവശ്യം കണ്ടുവരുന്നുണ്ട്. കൂടുതല് രോഗികള്‍ക്ക് വെന്റിലേറ്ററിന്റെ ആവശ്യമുള്ളതായി കാണുന്നു. പട്ടം എസ് യു ടി ആശുപത്രിയിലും മറ്റു ആശുപത്രികളിലും പ്രവേശിപ്പിക്കുന്ന രോഗികള്‍ക്ക് ആവശ്യമായ ഓക്‌സിജനും മരുന്നുകളും ലഭ്യമാണ്, അതുപോലെ കോവിഡ് രോഗികളെ പ്രവേശിപ്പിക്കാനുള്ള സൗകര്യമൊരുക്കിയിട്ടുണ്ട്. രോഗികളുടെ വരവ് അനുസരിച്ച് കോവിഡ് ബെഡിന്റെ എണ്ണവും കൂട്ടിയിട്ടുണ്ട്.\nഇതുകൂടാതെ ചെറിയ ലക്ഷണങ്ങളോടുകൂടി വീടുകളില് തന്നെ ഐസൊലേറ്റ് ചെയ്ത കോവിഡ് രോഗികളുമുണ്ട്. അവരെ Catagory A (mild disease) ല് ആണ് ഉള്‍പ്പെടുത്തിയിട്ടുള്ളത്. അവര്‍ക്ക് ഓക്‌സിജന്റെ ആവശ്യം വരുന്നില്ല. അവരെ സംബന്ധിച്ച് അവര്‍ക്ക് രോഗലക്ഷണങ്ങള് അനുസരിച്ച് ചികിത്സ ലഭ്യമാക്കിയാല് മതി. കുട്ടികള് ആണെങ്കിലും മുതിര്‍ന്നവര് ആണെങ്കിലും പനി കുറയാന് പാരസെറ്റമോള് കൊടുക്കുക. ഇടയ്ക്കിടെ ചൂടുവെള്ളം കുടിക്കുക. അതുപോലെ സാധാരണ കഴിക്കുന്ന ലളിത ആഹാരം കഴിക്കുക, അതിനോടൊപ്പം വിശ്രമിക്കുക. അവര്‍ക്ക് കൂടുതല് ബുദ്ധിമുട്ട് അനുഭവപ്പെട്ടാല് ടെലി മെഡിസിന് വഴി ആശുപത്രിയുമായി ബദ്ധപ്പെടുക. എസ് യു ടി ആശുപത്രിയിലും മറ്റ് മിക്ക സ്വകാര്യ ആശുപത്രികളിലും ‘ഹോം കെയര് സൗകര്യം’ ഉണ്ട്. അതുപോലെ ടെലിമെഡിസിനിലൂടെ ഡോക്ടറുമായി സംസാരിച്ച് ചികിത്സ തുടരാനുള്ള സംവിധാനവുമുണ്ട്.\nഎസ് യു ടി ആശുപത്രിയിലെ ‘എസ് യു ടി ഹോം കെയര്’ സൗകര്യത്തില് രോഗികള്‍ക്ക് ആവശ്യമുള്ള ബ്ലഡ് ടെസ്റ്റുകള്, കോവിഡ് രോഗനിര്‍ണയത്തിനുള്ള ആന്റിജന്, ആര് ടി പി സി ആര് ടെസ്റ്റുകളും മരുന്നുകളും ഒക്കെ ലഭ്യമാണ്.\nCatagory A വിഭാഗം രോഗികള് വീടുകളില് തന്നെ ശരീരതാപനില നോക്കുകയും അതുപോലെ സാച്ചുറേഷന്( രക്തത്തിലെ ഓക്‌സിജന്റെ അളവ്) നോക്കുകയും വേണം. സാച്ചുറേഷന് 94 ശതമാനത്തില് കൂടുതലാണെങ്കില് തല്‍ക്കാലത്തേക്ക് കുഴപ്പമില്ല വീട്ടില് തന്നെ തുടരാവുന്നതാണ്. 94 ശതമാനത്തില് താഴെ പോവുകയാണെങ്കില് ഓക്‌സിജന്റെ ആവശ്യമുണ്ട് എന്ന് സൂചിപ്പിക്കുന്നു. അങ്ങനെയുള്ളവരെ ആശുപത്രിയിലെത്തിക്കുകയും കൃത്യസമയത്ത് ഓക്‌സിജന് കൊടുക്കുകയും വേണം.\nഎന്നാല് ചില സാഹചര്യത്തില് രോഗിക്ക് ഓക്‌സിജന് മാത്രം കൊടുത്താല് സാച്ചുറേഷന് കൂടുകയില്ല. ഇതിനെ severe disease എന്ന് പറയുന്നു. ഈ രോഗികളെ ഐസിയുവില് പ്രവേശിപ്പിക്കേണ്ടി വരുന്നു.\nModerate disease ഉള്ളവര്‍ക്ക് സിലിണ്ടറില് കൂടിയല്ലാതെ സെന്‍ട്രല് ഓക്‌സിജന് ലഭ്യമാണ്. സിലിണ്ടര് ഓക്‌സിജന് ഉപയോഗിക്കുമ്പോള്6മണിക്കൂര് ഇടവിട്ട് ഓക്‌സിജന് തീരുകയും അത് മാറ്റിവയ്‌ക്കേണ്ടി വരികയും ചെയ്യുന്നു. എന്നാല് സെന്‍ട്രല് സപ്ലൈ തുടര്‍ച്ചയായി ലഭിക്കുന്നു. ഇതു മുതിര്‍ന്നവര്‍ക്കും കുട്ടികള്‍ക്കും ഉപയോഗിക്കാവുന്നതാണ്.\nഅസുഖം വന്ന് 10 ദിവസം കഴിയുമ്പോള് ഒരു ആന്റിജന് ടെസ്റ്റ് ചെയ്യാം, അത് നെഗറ്റീവ് ആയാല് ഏഴുദിവസം കൂടി ക്വാറന്റൈന് തുടരണം. ആശുപത്രിയില് പ്രവേശിപ്പിച്ച കോവിഡ് രോഗികള് moderate covid disease ആണ് കാണിക്കുന്നതെങ്കില് (അതായത് ഓക്‌സിജന് കൊടുക്കുമ്പോള് സാച്ചുറേഷന് കൂടുന്നുണ്ടെങ്കില്) അവര്‍ക്ക് ഓക്‌സിജന്റെ ആവശ്യമില്ലാതെ സാച്ചുറേഷന് സ്ഥിരത ആകുന്ന ഘട്ടം എത്തി, പനി ഒന്നും ഇല്ല എന്നുണ്ടെങ്കില് മൂന്നു ദിവസത്തിനുള്ളില് ഡിസ്ചാര്‍ജ് ചെയ്യാവുന്നതാണ്. വെന്റിലേറ്ററില് ആണ്, ഗുരുതര അവസ്ഥയാണെങ്കില് ഉദാഹരണത്തിന് എച്ച്‌ഐവി രോഗി, സ്റ്റീറോയ്ഡ് മരുന്ന് കഴിക്കുന്നവര്, കാന്‍സര് രോഗികള് ഒക്കെ ആണെങ്കില് അവരെ നേരത്തെ ഡിസ്ചാര്‍ജ് ചെയ്യില്ല. ഇവരെ ഏകദേശം 14 ദിവസം കഴിഞ്ഞ് രോഗം ഭേദമയശേഷം ഡിസ്ചാര്‍ജ് ചെയ്യും.\nഐസിയു രോഗികളെ വാര്‍ഡിലേക്ക് എപ്പോ മാറ്റണം എന്നുള്ളത് അവിടുത്തെ ഡോക്ടര്‍മാരുടെ തീരുമാനമാണ്. കോവിഡ് രോഗി ആണെന്ന് മനസ്സിലാക്കിയാല് ആ രോഗിയെ നിരന്തരം നിരീക്ഷിച്ചുകൊണ്ടിരിക്കും. രോക തീവ്രത കൂടുന്നത് മനസ്സിലാക്കാന് ഇത് സഹായിക്കുന്നു.\nഈ ഒരു അവസ്ഥ വരാതിരിക്കാന് മാസ്‌ക് ഉപയോഗിക്കുക, സാമൂഹിക അകലം പാലിക്കുക. വീടിനുള്ളിലും മാസ്‌ക് ധരിക്കുക, എല്ലാവരും ഒരേ സമയത്ത് ഭക്ഷണം കഴിക്കാതിരിക്കുക.\nഎല്ലാവരും പരസ്പരം മാനസികമായി പ്രചോദിപ്പിക്കുക. ശാരീരിക പിന്തുണ മാത്രമല്ല\nമാനസിക പിന്തുണയും പ്രധാനമാണ്. നെഗറ്റീവ് ആയിട്ടുള്ള കാര്യങ്ങള് പങ്കിടാത്ത ഇരിക്കുക. നെഗറ്റീവായ ടിവി പ്രോഗ്രാമുകള്, നെഗറ്റീവായ വാര്‍ത്തകള് മാനസികാരോഗ്യത്തെ ബാധിക്കും, അതിനാല് അത്തരം കാര്യങ്ങള് ഒഴിവാക്കുന്നത് നല്ലതായിരിക്കും.\nഏതൊരു അസുഖം ആണെങ്കിലും പ്രതിരോധ കുത്തിവെപ്പ് എടുത്താലും രോഗം വരാന് സാധ്യതയുണ്ട്. എന്നാല് ആ അസുഖത്തിന്റെ തീവ്രത കുറവായിരിക്കും. വളരെ അപൂര്‍വ്വമായി മാത്രമേ പ്രതിരോധ കുത്തിവെപ്പ് എടുത്ത ആള്‍ക്കാര്‍ക്ക് രോഗത്തിന് ശരിക്കുമുള്ള തീവ്രതയില് അസുഖം വരികയുള്ളൂ.\nഎത്രത്തോളം നമ്മള് അശ്രദ്ധ കാണിച്ചു എന്നത് ആശ്രയിച്ചാണ് വാക്‌സിനേഷന് ശേഷം വരുന്ന രോഗത്തിന്റെ തീവ്രത. വാക്‌സിനേഷന് ലഭ്യത ഇപ്പോള് കുറവാണ് ഈ സാഹചര്യത്തില് വാക്‌സിനേഷന് ലഭിക്കുന്ന സെന്ററില് തിക്കുംതിരക്കും കൂടാതെ സുരക്ഷിതമായി വാക്‌സിനേഷന് എടുക്കണം.\nകോവിഡ് രോഗികളുടെ പ്രവേശനം എങ്ങനെയൊക്കെ ആണെന്ന് ഗവണ്‍മെന്റ് നിരന്തരമായി വീക്ഷിക്കുന്നുണ്ട്. അതുപോലെ പ്രവേശിപ്പിക്കുന്ന രോഗികള്‍ക്ക് ആവശ്യമായ ഓക്‌സിജന് ലഭിക്കുന്നുണ്ടോ എന്നും ഗവണ്‍മെന്റ് പരിശോധിക്കുന്നു. ഈ ഒരു അവസ്ഥയില് വെന്റിലേറ്ററിന്റെ കുറവ് വന്നാല് വേറെ ആശുപത്രിയിലേക്ക് മാറ്റാനുള്ള സജ്ജീകരണവും ഗവണ്‍മെന്റ് ഏര്‍പ്പെടുത്തിയിട്ടുണ്ട്. ഓക്‌സിജന് കുറവ് വന്നാല് അത് സ്വകാര്യ ആശുപത്രികളിലാണെങ്കിലും ഗവണ്‍മെന്റ് ആശുപത്രികളിലാണെങ്കിലും ഗവണ്‍മെന്റ് ഇടപെട്ട് കുറവ് നികത്തും എന്ന് ഉറപ്പ് നല്‍കിയിട്ടുണ്ട്.\nലോക്ക്ഡൗണ് വൈകിയതിനാലാണ് ഈ waveല് കൂടുതല് ആള്‍ക്കാര്‍ക്ക് രോഗം പിടിപെട്ടത്. കുട്ടികള്‍ക്കും മുതിര്‍ന്നവര്‍ക്കും ഒരുപോലെയാണ് രോഗം വരാനുള്ള സാധ്യത. കഴിഞ്ഞ waveല് കുട്ടികള്‍ക്ക് അധികം രോഗം ബാധിച്ചിരുന്നില്ല. രോഗവ്യാപനം കൂടിയതിനാലാണ് കോവിഡിന്റെ രണ്ടാം വരവില് മരണനിരക്ക് കൂടിയത്.\nകൃത്യമായി ഗവണ്‍മെന്റിന്റെ കോവിഡ് മാര്‍ഗ്ഗനിര്‍ദ്ദേശങ്ങള് പാലിച്ച് പരമാവധി സാമൂഹിക പരിപാടികളില് പങ്കെടുക്കാതെ സുരക്ഷിതരായി വീട്ടില് തന്നെ ഇരിക്കുകയും ജോലിക്ക് പോകുന്ന ആള്‍ക്കാര് കൃത്യമായി മാസ്‌ക് ധരിച്ച് സാമൂഹിക അകലം പാലിച്ച് ഹാന്‍ഡ് ഹൈജീന് ശീലമാക്കുകയാണെങ്കില് കോവിഡിനെ ഒരുപരിധിവരെ നമ്മള്‍ക്ക് പ്രതിരോധിക്കാവുന്നതാണ്.\nEnglish Summary : Care and precaution in Covid second wave\ncare covid 19 precautions Pattom sut hospital SUT HOSPITAL\nകോവിഡ് രോഗികളെ എന്തുകൊണ്ട്ബ്ലാക്ക് ഫംഗസ് ബാധിക്കുന്നു ?പുതിയ വിവരങ്ങൾ അറിയാം\nഡയാലിസിസ് സവിശേഷ പരിശീലനം പട്ടം എസ് യു ടി യിൽ\nജനസംഖ്യയുടെ 17 ശതമാനം പേര്‍ക്കും വൃക്കരോഗം: കാരണമിതാണ്.…


Thahir KK: സംതൃപ്തി\nഅങ്ങനെ നിരന്തരമായി 'മരിക്കുന്നതിനു മുന്‍പ് എനിക്ക് ഈ ഷൂ ഒന്ന് ധരിക്കണം.' തുടങ്ങിയ ഡയലോഗുകള് കാച്ചി ചെവി കല്ലായി അസി എന്നോട് പറഞ്ഞു..\nഇനി നിങ്ങളുടെ വക അത്യാവശ്യമോ അനാവശ്യമോ എന്ന ചോദ്യം വേണ്ട, രണ്ടു പേരുടെയും ഡയലോഗു കേട്ട് കേട്ട് എനിക്ക് വട്ടാവും.. നിങ്ങള് വാങ്ങിക്കൊടുക്കുന്നോ അതോ ഞാന് എന്‍റെ തനിനിറം..\nശ്ശോ എന്തിനാ പ്പോ ഇങ്ങനെ ഒക്കെ പറയുന്നത്, വാങ്ങി കൊടുക്കണമെങ്കില് ഒരൊറ്റ വാക്ക് പറഞ്ഞാല് പോരെ എന്നും പറഞ്ഞു ഞാന് നൈക്കിയുടെ സ്പൈക്ക് ഷൂവിനെ അനാവശ്യത്തിന്‍റെ കോളത്തില് നിന്നും വെട്ടി അത്യാവശ്യത്തിന്‍റെ ലിസ്റ്റില് ഇട്ടു. ഈ വയസ്സാന് കാലത്ത് അവളുടെ തനിനിറം..\nഷൂ കിട്ടിയപ്പോള് അക്കി സന്തോഷത്തിന്റെ കൊടുമുടിയില് ആയിരുന്നു. അസിയോട്, അവന് കിട്ടിയതില് ഏറ്റവും നല്ല വാപ്പ ഞാന് ആണെന്ന് അവന് ആവര്‍ത്തിച്ചു സമ്മതിച്ചു.\nഒരു മനുഷ്യന്റെ ഏറ്റവുംവലിയ ആഗ്രഹം സാധിച്ചാല് അവന് എന്ത് ചെയ്യും..അവന് അതിനേക്കാള് വലുത് ആഗ്രഹിക്കും..!\nഇപ്പോള് അക്കിയുടെ ഏറ്റവും വലിയ ആഗ്രഹം ഒരു ഐഫോണ് ഫൈവ് സ്വന്തമാക്കുക എന്നുള്ളതാണ്. അവന്‍റെ തന്ത ഒരു എസ്റ്റൂ ഒപ്പിച്ചത് എത്ര എരന്നിട്ടാ എന്നവന് അറിയില്ല.\nഅവന് പ്രയോഗിക്കുന്ന പുതിയ ഡയലോഗ് ഇതൊക്കെയാണ്..\nഉമ്മാ മനുവിന്‍റെ സിസ്റ്റര് അവന്‍റെ ഉപ്പയോട് ഒരു ഐഫോണ് ഫൈവ് വേണം എന്ന് പറഞ്ഞു, ഉടനെ അവന്‍റെ ഉപ്പ അവള്‍ക്ക് ഒരു ഐഫോണ് ഫൈവ് വാങ്ങി കൊടുത്തു, അവള് അവളുടെ ഗാലക്സി എസ്ത്രീ മനുവിനു കൊടുത്തു, എന്താ അവരുടെ വീട്ടിലെ ഒരു സന്തോഷം ല്ലേ, അങ്ങനത്തെ ഉപ്പാനേ എനിക്ക് കിട്ടിയിരുന്നെങ്കില്....!..!\nകരീം ഇല്ലേ അവന്‍റെ ഉപ്പാനോട് ഒരു ഫോണ് വേണം എന്ന് പറഞ്ഞു, അവന്‍റെ ഉപ്പ ഏതു ഫോണ് എന്ന് പോലും ചോദിച്ചില്ല, ഉടനെ മൂവായിരം റിയാല് എടുത്ത് കൊടുത്തു, അവന് പോയി ഒരു ഐഫോണ് ഫോര് വാങ്ങി. എന്താ ല്ലേ..!\nഉമ്മാ ക്ലാസ്സില് ഫോണ് ഇല്ലാത്ത ഏക കുട്ടി ഞാന് മാത്രമാണ്, എനിക്ക് മരിക്കുന്നതിന് മുന്‍പ് ഒരു ഐഫോണ് ഫൈവ് വാങ്ങണം, എന്‍റെ ഏറ്റവും വലിയ ഒരു ആഗ്രഹമാ..!\nഅക്കി മാത്രമല്ല, ഞാനും നിങ്ങളും എല്ലാം ഇങ്ങനെ ആണ്. സന്തോഷം വിലക്ക് വാങ്ങാന് ആവില്ല എന്ന് നമ്മള് പറയുന്നു, പക്ഷേ കഴിയും എന്ന് നമ്മള് വിലയ്ക്ക് വാങ്ങി സ്വയം ബോധ്യപ്പെടുത്തുന്നു.\nടാബ്ലെട്ടും, ഫോണും, കാറും, വാച്ചും, ഗ്ലാസ്സും, ബൈക്കും, വസ്ത്രങ്ങളും എല്ലാം വാങ്ങിക്കൂട്ടി നമ്മള് എത്ര സന്തോഷത്തില് ആണ് ജീവിക്കുന്നത് എന്ന് എല്ലാവരെയും ബോധ്യപ്പെടുത്തി കൊടുക്കുന്നു.\nപക്ഷേ ആ സന്തോഷം എത്ര പെട്ടെന്നാണ് മറയുന്നത്, മാര്‍ക്കറ്റില് അതാ പുതിയ മോഡല് ഫോണ് ഇറങ്ങി, എന്താ ഒരു ഭംഗി, അതിന്‍റെ സ്പീഡോ, എത്ര മാത്രം അപ്പ്ലിക്കേഷനാ അതില്, ഇപ്പൊ എല്ലാരുടെയും കയ്യില് അതാ, എന്‍റെ ഈ 'പണ്ടാരം' എന്നാണ് ഒന്ന് കൊടുത്തു അതുപോലെ ഒന്ന് വാങ്ങാന് പറ്റുക. പുതിയ കാര് കണ്ടോ, അത് വാങ്ങിയാല് എന്‍റെ വീട്ടില് എന്തൊരു സന്തോഷമായിരിക്കും. അവന്‍റെ കേട്ടിയോളെ കണ്ടോ അവളെ എനിക്ക് കിട്ടിയാല് ഞാന് പിന്നെ ആരാ..!\nഅതെ കാശ് നല്‍കുന്ന, അല്ലെങ്കില് കാശ് കൊണ്ടു വാങ്ങുന്ന സന്തോഷം താത്കാലികമാണ്, നമ്മള് സന്തോഷത്തിനു വേണ്ടിയല്ല ജീവിക്കേണ്ടത് സംതൃപ്തിക്ക് വേണ്ടിയാണ്. അത് തമ്മില് ഉള്ള വെത്യാസം എത്രപേര്‍ക്കറിയാം, ഏതായാലും കൂടുതല് പേര്‍ക്കറിയില്ല എന്ന് നമുക്ക് ചുറ്റും നോക്കിയാല് ഉറപ്പിക്കാം.\nസംതൃപ്തി നമുക്ക് സന്തോഷം നല്‍കും, ശാശ്വതമായ സന്തോഷം. മാത്രമോ സംതൃപ്തി നൂറു ശതമാനവും നമ്മുടെ ഉള്ളില് സൃഷ്ടിക്കുന്നതാണ്..!\nസംതൃപ്തിയിലൂടെ സന്തോഷം ലഭിക്കാന് നമുക്ക് വേണ്ടത് കൃതജ്ഞതയാണ്. നമുക്ക് എന്തെങ്കിലും നല്ലത് സംഭവിച്ചാല് അതിന് കാരണക്കാരനോട് നമ്മള് കൃതജ്ഞത കാണിക്കുക, നമുക്ക് അരുതാത്തത് എന്തെങ്കിലും സംഭവിച്ചാല് അതില് നിന്നും ഉള്‍ക്കൊണ്ട് പാഠത്തിനു നമ്മള് കൃതജ്ഞത കാണിക്കുക, ഒന്നും പ്രത്യേകിച്ച് സംഭവിച്ചില്ലെങ്കില് പടച്ചവനോട് ജീവിക്കാന് ഒരു അവസരം തന്നതിന് കൃതജ്ഞത കാണിക്കുക.\nനിങ്ങള്‍ക്ക് ശാശ്വതമായ സന്തോഷം ലഭിക്കാന് ഞാന് ചെറിയ രണ്ടു കാര്യം പറഞ്ഞു തരാം, ശ്രമിക്കുമോ താങ്കള് വെറും പത്ത് ദിവസത്തിന്.?\nഒന്ന് - കേട്ടാല് നിസ്സാരം എന്ന് തോന്നും പക്ഷേ ചുരുങ്ങിയത് പത്തു ദിവസം വിടാതെ ചെയ്‌താല് നിങ്ങള് എല്ലായിപ്പോഴും സംതൃപനായ ഒരു മനുഷ്യന് ആയി മാറാനാവും എന്നാണ് എന്‍റെ വിശ്വാസം. ചെയ്യാനുള്ളത് ഇതാണ് നിങ്ങളുടെ ജീവിതത്തില് എന്തെങ്കിലും ബുദ്ധിമുട്ടുകള് ഉണ്ടാവുമ്പോള് അവ എത്ര ചെറുതും ആവട്ടെ, എത്ര വലുതും ആവട്ടെ അതിന്‍റെ ഒരു നല്ല വശം കണ്ടെത്താന് ശ്രമിക്കുക.\nഉദാഹരണം 1: റോഡ് മൊത്തം ബ്ലോക്ക് ആണ്, ഇന്ന് ഓഫീസില് എത്താന് വൈകും, ബോസ്സ് എന്ത് പറയുമോ ആവോ എന്നതിന് പകരം ഒഴിഞ്ഞിരിക്കാന് നേരം കിട്ടാറില്ല ഇപ്പൊ ഈ കാറിനകത്ത് ഇരുന്ന് പ്രാണായാമ പ്രാക്ടീസ് ചെയ്യാം ഈ ശ്വാസംമുട്ടലിന് ഒരു കുറവാകും എന്ന് കരുതുക. നമ്മള് ബേജാര് ആയതുകൊണ്ട് ട്രാഫിക് എന്തായാലും കുറയില്ലല്ലോ.\nഉദാഹരണം 2: എന്‍റെ കാര്യം എടുക്കാം. ഞാന് വര്‍ഷങ്ങളായി നടുവേദന കൊണ്ടു കഷ്ടപെടുന്ന ഒരുത്തനാണ്. ഇന്നും ആഴ്ചയില് രണ്ടോ മൂന്നോ ദിവസം എക്സര്‍സൈസ് ചെയ്തില്ലെങ്കില് എനിക്ക് നടുവേദന തുടങ്ങും. എന്‍റെ നടുവേദനയെ കുറിച്ച് നെടുവീര്‍പ്പിട്ടു നടക്കുന്നതിനു പകരം അത് എനിക്ക് എക്സര്‍സൈസ് ചെയ്യാന് ഉള്ള ഒരു വഴികാട്ടിയായി ഞാന് കാണുമ്പോള് ഞാന് സന്തുഷ്ടനാവുന്നു. എക്സര്‍സൈസ് എന്‍റെ നടുവേദന മാറ്റുക മാത്രമല്ല എന്നെ ആരോഗ്യവാന് ആക്കാന് സഹായിക്കുന്നു.\nഉദാഹരണം 3: നിങ്ങടെ കാമുകി (എന്‍റെത് എന്ന് പറയാന് പറ്റില്ലല്ലോ, അറിയാലോ 'തനിനിറം'..!) നിങ്ങളെ വിട്ട് ആ ബെന്‍സുകാരനെ കെട്ടി. വീശുന്നവര്‍ക്ക് രണ്ടെണ്ണം വീശാനും, താടി വളര്‍ത്തി നെടുവീര്‍പ്പിട്ടുനടക്കുന്നവര്‍ക്ക് നെടുവീര്‍പ്പ് വളര്‍ത്തി താടി ഇട്ട് നടക്കാനും ഉള്ള സുവര്‍ണ്ണാവസരം. അതിനു പകരം ഈ ബന്ധം മുന്നോട്ട് പോയാല് തന്നെ അതിന്‍റെ വിജയ സാധ്യത വിലയിരുത്താനും, ഇനി ഒരു ബന്ധത്തില് കുടുങ്ങുന്നതിനു മുന്‍പ് എന്തെല്ലാം കാര്യങ്ങള് ശ്രദ്ധിക്കണം എന്നുള്ളതിന് ഒരു പാഠം ആയി സ്വയം വരുത്തേണ്ട മാറ്റങ്ങളില് ശ്രദ്ധിക്കാനും ശ്രമിക്കുമ്പോള് എന്തായാലും വീശി വാളുവെക്കുന്നതിനെക്കാള് സമാധാനം കിട്ടും.\nഉദാഹരണം 4: എനിക്ക് കാന്‍സര് ആണെന്ന് ഡോക്ടര് വിധിയെഴുതി, മൂന്ന് മാസം സമയം തന്നു, അതിനിടയില് പറ്റുന്നത്ര കീമോയും, ടെസ്റ്റുകളും, ഓപറേഷനും ചെയ്ത് പറമ്പിന്റെ ആധാരം വരെ ബാങ്കില് കൊണ്ടു കൊടുത്തു ഹോസ്പിറ്റല്‍കാരന്‍റെ കീശ വീര്‍പ്പിച്ചു കൊടുത്ത് എന്‍റെ വിധിയില് പരിതപിച്ചു മൂന്ന് മാസം നരകിച്ച് മരിക്കുന്നതിനെക്കാള്, ഓക്കെ ഇത്രയും കാലം എനിക്ക് വേണ്ടി ജീവിച്ചു, ചെയ്യാന് ഒരുപാട് ജോലി ബാക്കിയുണ്ട്, പക്ഷേ സമയം ഇല്ല, എന്‍റെ കാശും സമയവും ഇനിയുള്ള കാലം എന്നെപോലെയോ അല്ലെങ്കില് മറ്റു രീതിയില് കഷ്ടപ്പെടുന്നവര്‍ക്ക് വേണ്ടി മാറ്റിവെക്കാം എന്ന് തീരുമാനിച്ചാല് മൂന്ന് മാസം കൊണ്ടു എന്‍റെ മുദ്ര ഭൂമിയില് പലരുടെ ജീവിതത്തിലും പതിപ്പിച്ച് ഞാന് നിറഞ്ഞു നില്‍ക്കും, ഞാന് പോയെന്ന് അറിയുമ്പോള് വേദനിക്കാന് എന്‍റെ കുടുംബം മാത്രമല്ല കാണുക.\nസമയമാകുമ്പോള് നമ്മള് എല്ലാം പോവും, എത്ര മുന്തിയ ഹോസ്പിറ്റലിലെ ചികിത്സക്കും മരണത്തിനെ പിടിച്ചു നിര്‍ത്താന് ആവില്ല. ഉള്ളതെല്ലാം വിറ്റ് പെറുക്കി ജീവന് നീട്ടിക്കൊണ്ടു പോവാന് ശ്രമിക്കുന്നതിനെക്കള് എന്‍റെ സമ്പാദ്യം എന്‍റെ മക്കള്‍ക്കെങ്കിലും ഉപയോഗപ്രദമാവും എന്ന ചിന്തയാണ് എനിക്ക് സമാധാനം തരിക.\nഎനിക്കറിയാം ഈ ഉദാഹരണം കുറച്ച് കടന്നതാണ്. മരണം മുന്നില് വന്ന് നില്‍ക്കുമ്പോള് ഇങ്ങനെ പറയാന് കഴിയുമോ എന്നെനിക്കറിയില്ല പക്ഷേ ഇന്ന് എന്‍റെ ചിന്താഗതി ഇതാണ്.\nരണ്ട് - കുറച്ച് ബുദ്ധിമുട്ടുള്ള പണിയാ ഇത്. മറ്റുള്ളവരെ ധനം കൊണ്ടു സഹായിക്കുക, സംഘടനകള്‍ക്ക് പണം നല്‍കിയല്ല, ആവശ്യക്കാരെ നേരില്‍ക്കണ്ട് അവരുടെ ആവശ്യങ്ങള് നടത്തികൊടുക്കുക. തിരിച്ച് നന്ദിയും, പത്രത്തില് പടം വരും എന്നും, കല്യാണവീട്ടില് അവന് എല്ലാവരോടും ഇത് പറയും അല്ലെങ്കില് അവരുടെ പേരക്കുട്ടിയെ വീട്ടില് സഹായത്തിന് കിട്ടും എന്നൊന്നും പ്രതീക്ഷിട്ട് ആവരുത്.\nനമ്മുടെ ധനത്തിന്‍റെ ഒരംശം അവരുടെ അവകാശം ആണെന്ന് കരുതി അത് ദാനം ചെയ്യുക. വന്ന് വാങ്ങിപ്പിക്കുകയല്ല (അവിടെ അടിമ ഉടമ മനോഭാവം ഒഴിവാക്കാനാവില്ല) അവിടെ എത്തിച്ച് കൊടുക്കുക (നേരിട്ട് ആവാത്തതാണ് നല്ലത്, ഇല്ലെങ്കില് നമ്മുടെ ഉള്ളില് ഒരു മുതലാളി ഉണരും).\nഅവര്‍ക്കത് തല ഉയര്‍ത്തി വാങ്ങാന് ആവണം, നമ്മോട് ഒരു ബാധ്യതയും ഇല്ലാതെ. അപ്പോള് നമുക്ക് നാലാള്‍ക്കു നമ്മെകൊണ്ട് ഉപകാരം ഉണ്ടായതിന്റെ സതോഷം ഉണ്ടാവും, അവരുടെ പ്രാര്‍ത്ഥന നമുക്ക് ഒരു തണലാവും.\nനമ്മള് എല്ലാം ആഗ്രഹിക്കുന്നത് സന്തോഷം നിറഞ്ഞ ഒരു ജീവിതം തന്നെയാണ്. പക്ഷേ ഇന്നിന്‍റെ ചായങ്ങള്‍ക്കിടയില് നിന്നും പലപ്പോഴും അതെങ്ങനെ ലഭിക്കും എന്ന് നാം കാണുന്നില്ല, ഇല്ലെങ്കില് ഈ അറിവിനു നമ്മള് വില നല്‍കുന്നില്ല, നമ്മള് കാശ് ഉണ്ടാക്കാനുള്ള ഓട്ടത്തിലാണ്.\nകാശിന് നമുക്ക് സന്തോഷം വാങ്ങിത്തരാന് ആവുമെന്ന് നമുക്ക് ഉറപ്പാണ്, അല്ലെ, ഉവ്വോ.?\nPosted by Thahir at 11:05:00 PM


രണ്ടാം ഘട്ടത്തില് ഭക്ഷ്യധാന്യ കിറ്റ് വിതരണം ഏപ്രില് 27 മുതല് | Wayanad Vision\nരണ്ടാം ഘട്ടത്തില് ഭക്ഷ്യധാന്യ കിറ്റ് വിതരണം ഏപ്രില് 27 മുതല്\nരണ്ടാം ഘട്ടത്തില് ജില്ലയില് 67,438 ഭക്ഷ്യധാന്യ കിറ്റ്\nവിതരണം ഏപ്രില് 27 മുതല്\nജില്ലയിലെ രണ്ടാം ഘട്ട സൗജന്യ ഭക്ഷ്യധാന്യ കിറ്റ് വിതരണം ഏപ്രില് 27 മുതല് തുടങ്ങും. ഈ ഘട്ടത്തില് പിങ്ക് കാര്‍ഡ് ഉടമകള്‍ക്കാണ് കിറ്റുകള് ലഭിക്കുക. ജില്ലയില് 67,438 പിങ്ക് കാര്‍ഡ് ഉടമകളാണുള്ളത്. ആരോഗ്യ വകുപ്പിന്റെ നിര്‍ദേശ പ്രകാരം സാമൂഹിക അകലം പാലിച്ച് അതത് റേഷന് കടകള് വഴിയാണ് ഇവ വിതരണം ചെയ്യുക. കോവിഡ് 19 രോഗ പശ്ചാത്തലത്തിലാണ് സംസ്ഥാന സര്‍ക്കാരിന്റെ നിര്‍ദേശ പ്രകാരം എല്ലാ കുടുംബങ്ങള്‍ക്കും ഭക്ഷ്യധാന്യ കിറ്റ് നല്‍കുന്നത്.\nറേഷന് കാര്‍ഡ് നമ്പറിന്റെ അവസാന അക്കത്തിന്റെ അടിസ്ഥാനത്തിലാണ് വിതരണം ചെയ്യുന്ന തീയ്യതി ക്രമീകരിച്ചിട്ടുള്ളത്. പൂജ്യം അക്കത്തില് അവസാനിക്കുന്ന കാര്‍ഡുകള്‍ക്ക് ഏപ്രില് 27 ന് നല്‍കും. ഏപ്രില് 28 – ഒന്ന്, ഏപ്രില് 29 – രണ്ട്, ഏപ്രില് 30 – മൂന്ന്, മെയ്2– നാല്, മെയ്3– അഞ്ച് , മെയ്4– ആറ് , മെയ്5– ഏഴ്, മെയ്6– എട്ട്, മെയ്7– ഒമ്പത് എന്നീ ക്രമത്തിലാണ് വിതരണം നടത്തുക. ആദ്യ ഘട്ടത്തില് മഞ്ഞ കാര്‍ഡ് ഉടമകള്‍ക്കുള്ള കിറ്റ് വിതരണം പൂര്‍ത്തിയായി. നീല, വെള്ള കാര്‍ഡ് ഉടമകള്‍ക്കുള്ള കിറ്റുകള് അടുത്ത ഘട്ടങ്ങളിലായി നല്‍കും.\nജില്ലയില് വിതരണത്തിന് ആവശ്യമായ കിറ്റുകള് ഇതിനോടകം തന്നെ റേഷന് കടകളില് എത്തിച്ചിട്ടുണ്ട്. പതിനേഴ് ഭക്ഷ്യധാന്യ വസ്തുക്കള് ഉള്‍പ്പെടുന്നതാണ് കിറ്റുകള്. എല്ലാ സപ്ലൈകോയിലും പ്രത്യേകം മുറികള് സജ്ജീകരിച്ച് സപ്ലൈകോ ജീവനക്കാര്, സന്നദ്ധ സംഘടന പ്രവര്‍ത്തകര്, കുടുംബശ്രീ പ്രവര്‍ത്തകര് എന്നിവരുടെ നേതൃത്വത്തിലാണ് കിറ്റ് തയ്യാറാക്കുന്നത്.\nരജിസ്റ്റര് ചെയ്യാത്തവര്‍ക്ക് പ്രവേശനം ഇല്ല


ഇന്ത്യയിലെ ആദ്യ ബഹിരാകാശ ചിത്രം ജയം രവിയുടെ ടിക് ടിക് ടിക്; ഫസ്റ്റ്‌ലുക്ക് പുറത്തിറങ്ങി | The Indian Telegram\nഇന്ത്യയിലെ ആദ്യ ബഹിരാകാശ ചിത്രം ജയം രവിയുടെ ടിക് ടിക് ടിക്; ഫസ്റ്റ്‌ലുക്ക് പുറത്തിറങ്ങി\nചെന്നൈ: വ്യത്യസ്ഥ പ്രമേയങ്ങളുമായി തമിഴ് സിനിമാ ഇന്‍ഡസ്ട്രിയില് വേറിട്ടു നില്‍ക്കുന്ന താരമാണ് ജയം രവി. അദ്ദേഹത്തിന്റെ വനമകനും മിരുതാനുമൊക്കെ തമിഴ് സിനിമയ്ക്ക് പുതിയ കാഴ്ച്ചയായിരുന്നു. ഇതിന്റെയൊക്കെ പട്ടികയിലേക്ക് തന്നെയാണ് പുതിയ ചിത്രവും വരുന്നത്.\nതമിഴില് ശക്തി സുന്ദര് ഒരുക്കിയ മൂന്ന് ചിത്രങ്ങളും വ്യത്യസ്ഥ പ്രമേയങ്ങള് കൈകാര്യം ചെയ്തവയായിരുന്നു. ആദ്യ ചിത്രമായ നാണയം തമിഴില് ഹിറ്റായിരുന്നു. പിന്നീട് വന്ന ‘നായ്ഗള് ജൈഗ്രതൈ’ എന്ന ചിത്രം ഒരു പൊലീസ് നായയുടെ കഥയായിരുന്നു പറഞ്ഞത്. തെന്നിന്ത്യയിലെ തന്നെ ആദ്യ സോംബി ചിത്രമായ മിരുതനും ബോക്‌സ്ഓഫീസില് പണം വാരി. മിരുതാന് വിജയിച്ചതിന് പിന്നാലെയാണ് ശക്തി പുതിയ ബഹിരാകാശ ചിത്രത്തിന്റെ കഥയുമായി ജയം രവിയെ സമീപിച്ചത്. മിരുതാന് സംവിധായകന് ആയത് കൊണ്ട് തന്നെ ചിത്രത്തെ വന് പ്രതീക്ഷയോടെയാണ് സിനിമാപ്രേമികള് നോക്കിക്കാണുന്നത്.\nകേട്ടപാടെ ജയം രവി ചിത്രത്തില് അഭിനയിക്കാമെന്ന് സമ്മതം മൂളിയതായും റിപ്പോര്‍ട്ടുകള് വന്നു. ജയം രവിയെ കൂടാതെ ആരോണ് അസീസ്, നിവേദ പെതുരാജ്, രമേഷ് തിലക് എന്നിവരും പ്രധാനവേഷങ്ങളിലെത്തുന്നു.\nRead more on: Jayam Ravi TIK TIK TIK\nദുരൂഹത നിറഞ്ഞ ആ കപ്പല് യാത്രക്കൊരുങ്ങി നിവിന് പോളി; ജോമോന് ടി ജോണിന്റെ…\nആറ് കൊല്ലത്തെ സംസ്ഥാന ചലച്ചിത്ര അവാര്‍ഡുകള് പ്രഖ്യാപിച്ച് തമിഴ്‌നാട്; നേട്ടം കൊയ്ത് മലയാളി…\nഎന്റെ കരുത്തിന്റെ നെടുംതൂണുകളാണ് ആരാധകര്; വികാരഭരിതനായി ധനുഷ് (വീഡിയോ)\nഇതുവരെ ഒരു കാപ്പിപോലും ഞാന് സൂര്യയ്ക്ക് ഉണ്ടാക്കികൊടുത്തിട്ടില്ല; എനിക്ക് ഭര്‍ത്താവ് മാത്രമല്ല അച്ഛനും…\nമഹാഭാരതത്തിന്റെ ലൊക്കേഷന് മ്യൂസിയമാക്കുമെന്ന് സംവിധായകന് ശ്രീകുമാര്\nസൈമ അവാര്‍ഡ് നിശയില് തിളങ്ങി താരങ്ങള്; ചിത്രങ്ങള് കാണാം\nകുനിഞ്ഞു നില്‍ക്കാന് പറ്റില്ല, അരപ്പാവാട ധരിച്ച് പടവുകള് കയറാന് പറ്റില്ല എന്നൊന്നും ഇല്ല;…\nടിക്കറ്റ് നിരക്ക് 150 രൂപയില് താഴെ മാത്രം; വെളളിയാഴ്ച്ച മുതല് തമിഴ് സിനിമകള് തിയേറ്ററുകളിലേക്ക്; ആദ്യം റിലീസ് ചെയ്യുന്നത് മെര്‍ക്കുറി\nനാല്‍പത് നടിമാര് അഭിനയിക്കാന് മടിച്ച കഥാപാത്രം ഏറ്റെടുത്ത് സൂപ്പര്‍നായിക


ഞങ്ങളെക്കുറിച്ച്-നാന്റോംഗ് ചിത്സുരു ഫുഡ്സ് കോ., ലിമിറ്റഡ്\nകടൽപ്പായലിൽ ശ്രദ്ധ കേന്ദ്രീകരിക്കുക\nതാളിക്കുക വാസബി ഉത്പാദനം.\nമികച്ച ഉൽ‌പ്പന്നങ്ങൾ ഉൽ‌പാദിപ്പിക്കുന്നതിനും ഉൽ‌പാദിപ്പിക്കുന്നതിനുമുള്ള അതിമനോഹരമായ പ്രകൃതിവിഭവങ്ങളെ ആശ്രയിച്ച് 1996 ജനുവരിയിലാണ് ചിത്സുരുയ എന്റർ‌പ്രൈസ് സ്ഥാപിതമായത്. ഇപ്പോൾ ഞങ്ങൾ വറുത്ത കടൽപ്പായൽ, സോയ സോസ്, മറ്റ് അനുബന്ധ കടൽപ്പായൽ ഉൽപ്പന്നങ്ങൾ എന്നിവ നൽകുന്നു.\nജാപ്പനീസ് ഫുജിമാസ കമ്പനിയുമായി ലിമിറ്റഡുമായി പങ്കാളിത്തത്തോടെ 2001 മാർച്ചിൽ പ്രവേശിച്ച് രൂപീകരിച്ചു നാന്റോംഗ് ചിത്സുരു ഫുഡ്സ് കമ്പനി, ലിമിറ്റഡ് യഥാർത്ഥ ഉൽ‌പ്പന്നങ്ങളെ അടിസ്ഥാനമാക്കി സംവേദനാത്മക വിപണിയിൽ പ്രവേശിക്കാൻ ശ്രമിക്കുന്നതിന്, ഞങ്ങൾ ലോക വിപുലമായ പ്രത്യേക ഉപകരണങ്ങൾ ഉൽ‌പാദിപ്പിക്കുകയും പുതിയതും മെച്ചപ്പെട്ടതുമായ പ്രോ‌ഡ്‌കട്ടുകൾ വികസിപ്പിക്കുകയും ചെയ്യുന്നു.\nകടൽപ്പായൽ, താളിക്കുക (സോയ സോസ്, വിനാഗിരി, മിറിൻ, നൂഡിൽ സോസ്, ബാർബിക്യൂ സോസ് ...), വാസബി, സുഷി ഇഞ്ചി, ജാപ്പനീസ് ഭക്ഷ്യ ഉൽ‌പന്നങ്ങളുടെ പരമ്പര എന്നിവയിൽ പ്രത്യേക വൈദഗ്ധ്യമുള്ള നാന്റോംഗ് ചിത്സുരു ഫുഡ്സ് പരമ്പരാഗതവും ആരോഗ്യകരവും പ്രകൃതിദത്തവുമായ സമകാലീന ജനങ്ങളുടെ ആവശ്യം നിറവേറ്റുന്നതിനായി സമർപ്പിക്കുന്നു ഭക്ഷണങ്ങൾ.\nനിലവിൽ, ചിത്സുരുയ, സെനെറ്റ്സു, എഡോസെൻ ഉൽപ്പന്നങ്ങൾ നൂറിലധികം തരം ഉൽ‌പ്പന്നങ്ങൾ വികസിപ്പിക്കുകയും 100 ലധികം രാജ്യങ്ങളിലേക്ക് കയറ്റുമതി ചെയ്യുകയും ചെയ്തു.\nബിസിനസ്സ് ബിആർസി, എച്ച്എസിസിപി, ഐഎസ്ഒ 9001 അന്താരാഷ്ട്ര നിലവാര സർട്ടിഫിക്കറ്റുകളും സ്വീകരിച്ചു.\nനിങ്ങൾക്ക് ഭാഗ്യം, ആരോഗ്യം എന്നിവ നൽകുന്നതിനായി ചിത്സുരുയ ഉൽ‌പ്പന്നങ്ങൾ ദശലക്ഷക്കണക്കിന് ക്രെയിനുകളായി മാറുകയും നിങ്ങളുടെ ആരോഗ്യം, സന്തോഷം, നല്ല കൂട്ടുകാരൻ എന്നിവരാകുകയും ചെയ്യട്ടെ.\nചിത്സുരുയ ഫുഡ്സ് ഫാക്ടറി സ്ഥാപിച്ചു, മറ്റ് രാജ്യങ്ങളിലേക്ക് കടൽപ്പായൽ ഉൽ‌പന്നങ്ങൾ കയറ്റുമതി ചെയ്യാൻ തുടങ്ങി.\n"ചിത്സുരുയ" എന്ന ബ്രാൻഡിന്റെ അപേക്ഷ അംഗീകരിച്ചു.\nചിറ്റ്സുരുയ സ്വതന്ത്രമായി കടൽപ്പായൽ താളിക്കുക വികസിപ്പിക്കുകയും ഉൽപ്പന്നങ്ങൾക്കായി ഉപയോഗിക്കുകയും ചെയ്തു.\nക്വിഡോംഗ് ക്വിയാൻ‌യു ഫുഡ്സ് കമ്പനി, ലിമിറ്റഡ് വാസ് സ്ഥാപിച്ചു. ഞങ്ങൾ ജാപ്പനീസ് ഫുജിമാസ കമ്പനിയുമായി പങ്കാളിത്തത്തിൽ ഏർപ്പെടുന്നു. ഞങ്ങളുടെ കമ്പനി സ്ഥാപിച്ചതിൽ നിന്ന് ഞങ്ങൾ "എസ്‌കെ" കമ്പനിയുടെയും "എൻ‌ബി‌എഫ്" (തായ്‌ലൻഡ്) ന്റെയും വിതരണക്കാരാകുന്നു.\nസെപ്റ്റംബർ ബ്രാൻഡ് "എഡോസെൻ" രജിസ്റ്റർ ചെയ്തു.\nതാളിക്കുക ഉൽ‌പാദനത്തിന്റെ ഉപകരണങ്ങൾ ഞങ്ങൾ കൊണ്ടുവരുന്നു, കൂടാതെ ഞങ്ങൾ താളിക്കുക ഉൽ‌പ്പന്നങ്ങൾ നിർമ്മിക്കാൻ തുടങ്ങി.\nജർമ്മനിയിലെ അനുഗ ഷോയിൽ ഞങ്ങൾ പങ്കെടുത്തു.\nഞങ്ങൾ ഫ്രാൻസിലെ സിയാൽ ഷോയിൽ പങ്കെടുത്തു.\nചിത്സുരുയ പുതിയ ഫാക്ടറി പണിയാൻ പ്രസ്താവിച്ചു. ഞങ്ങൾ ജർമ്മനിയിൽ അനുഗ ഷോയിൽ പങ്കെടുത്തു.\nനോറി (കടൽപ്പായൽ) ഫാക്ടറി പുതിയ ഫാക്ടറിയിലേക്ക് മാറ്റി. ബ്രാൻഡ് "വാറകു" വിജയകരമായി രജിസ്റ്റർ ചെയ്തു.\nഞങ്ങളുടെ ഫാക്ടറിയിലേക്ക് ഞങ്ങൾ സി‌ഐ‌പി ക്ലീനിംഗ് സിസ്റ്റവും മെംബ്രൺ ഫിൽ‌ട്രേഷൻ സിസ്റ്റവും കൊണ്ടുവന്നു.\nഅസാസുകെ നോർ നോട്ടോയുടെ (ലൈറ്റ് പിക്ക്ലിംഗ് ബേസ്) വികസനം വിജയിച്ചു.\nആഭ്യന്തര വിപണിയിൽ ഞങ്ങൾ കൂടുതൽ ശ്രദ്ധ കേന്ദ്രീകരിക്കാൻ തുടങ്ങി. ഞങ്ങൾ ഇഷ്ടാനുസൃതമാക്കിയ ഉൽപ്പന്നങ്ങൾ ഷാങ്ഹായിലെ ഷുറോ ജാപ്പനീസ് ഫുഡ് റെസ്റ്റോറന്റിലേക്ക് നൽകാൻ തുടങ്ങി.\nഞങ്ങൾ മോസ്കോയിൽ നടന്ന വേൾഡ്ഫുഡ് ഷോയിൽ പങ്കെടുത്തു. ഞങ്ങൾ ഫ്രാൻസിലെ സിയാൽ ഷോയിൽ പങ്കെടുത്തു.\n'ചിത്സുരു'യുടെ ഉത്ഭവം: കടൽ‌ച്ചീരയുടെ ജന്മസ്ഥലമായ എൽ‌വി‌സി, 1973 ൽ എൽ‌വി‌സിയിൽ കടൽ‌ച്ചീര കൃഷിയുടെ പരീക്ഷണം വിജയിച്ചു.\nഎൽ‌വി‌സിയെ 'ക്രാൻസ് സിറ്റി' എന്നും നാമകരണം ചെയ്തു - ഡോങ്‌ബിൻ ക്രെയിൻ വഴി നാല് തവണ വന്നിരുന്നുവെന്നാണ് ഐതിഹ്യം, ഈ സ്ഥലത്തെ 'എൽ‌വി‌സി' (എൽ‌വി, നാല് തവണ) എന്ന് വിളിക്കുന്നു. ഞങ്ങളുടെ ബ്രാൻഡ് ജനിച്ചത് എൽ‌വി‌സിയിലാണ്, ജാപ്പനീസ് പാചകരീതിയെ അടിസ്ഥാനമാക്കി ഞങ്ങളുടെ കമ്പനി വികസന ദിശയോടൊപ്പം, ജാപ്പനീസ് ഉച്ചാരണ സൂഡുകൾ ഞങ്ങളുടെ ബ്രാൻഡായ 'ചിത്സുരുയ' ആയി സ്വീകരിച്ചു.\nഉൽപ്പന്ന കയറ്റുമതി50 +\nചൈന, റഷ്യ, ജപ്പാൻ, തായ്ലൻഡ്, വിയറ്റ്നാം, മലേഷ്യ, ഇന്തോനേഷ്യ, സിംഗപ്പൂർ, ഓസ്‌ട്രേലിയ, തുർക്കി, സ്‌പെയിൻ, ഫ്രാൻസ്, ഉക്രെയ്ൻ, ഈജിപ്ത്, ലക്സംബർഗ്, കാനഡ, യുഎസ്എ, ബ്രസീൽ, അർജന്റീന, ദക്ഷിണാഫ്രിക്ക\nകടൽപ്പായൽ വിഷ്വൽ പരിശോധന\nസ്വർണ്ണ പരിശോധന യന്ത്രം


നിര്‍ബന്ധപൂര്‍വമാണ് ജനങ്ങള്‍ക്ക് വാക്സിന് നല്‍കുന്നതെന്നും, മാധ്യമങ്ങളോട് സംസാരിക്കരുതെന്നാണ് വാക്‌സിന് സ്വീകരിച്ചവരോടുള്ള സര്‍ക്കാര് നിര്‍ദേശമെന്നുമാണ് പുറത്തുവരുന്ന വിവരങ്ങള്.\n28 Sep, 2020 at 03:34 AM\nകോവിഡ് 19 എന്ന മഹാമാരിക്കെതിരെ വാക്‌സിന് വികസിപ്പിക്കാനുള്ള പരിശ്രമത്തിലാണ് ലോകരാഷ്ട്രങ്ങളുള്ളത്. എന്നാല് ചൈന തങ്ങളുടെ രാജ്യത്തെ ജനങ്ങള്‍ക്ക് കോവിഡ് വാക്സിന് വിതരണം ചെയ്യാന് ആരംഭിച്ചതായാണ് പുറത്തുവരുന്ന റിപ്പോര്‍ട്ടുകള്. സര്‍ക്കാര് സ്ഥാപനങ്ങളിലെ ഉദ്യോഗസ്ഥര് അടക്കം ആയിരക്കണക്കിന് ജനങ്ങളില് ചൈന, വാക്സിന് കുത്തിവെച്ചുകഴിഞ്ഞു. കൂടുതല് ആളുകള്‍ക്ക് വാക്സിന് നല്‍കാനുള്ള ശ്രമത്തിലാണ്. അധ്യാപകര്, സൂപ്പര് മാര്‍ക്കറ്റ് ജീവനക്കാര്, വിദേശരാജ്യങ്ങളിലേക്ക് യാത്ര നടത്തുന്നവര് എന്നിവര്‍ക്കാവും അടുത്തഘട്ടത്തില് വാക്‌സിന് ഡോസ് നല്‍കുകയെന്നാണ് സൂചന.\nനിര്‍ബന്ധപൂര്‍വമാണ് ജനങ്ങള്‍ക്ക് വാക്സിന് നല്‍കുന്നതെന്നും, മാധ്യമങ്ങളോട് സംസാരിക്കരുതെന്നാണ് വാക്‌സിന് സ്വീകരിച്ചവരോടുള്ള സര്‍ക്കാര് നിര്‍ദേശമെന്നുമാണ് പുറത്തുവരുന്ന വിവരങ്ങള്. തങ്ങളുടെ വാക്‌സിന് സുരക്ഷിതവും ഫലപ്രദവുമാണെന്ന് വരുംദിവസങ്ങളില് തെളിയിക്കപ്പെടുമെന്നാണ് വാക്‌സിന് വിതരണ പ്രവര്‍ത്തനങ്ങള്‍ക്ക് നേതൃത്വം നല്‍കുന്ന ഉദ്യോഗസ്ഥര് അവകാശപ്പെടുന്നത്.\nഎന്നാല് വാക്സിന് ഇതുവരെ ലോകാരോഗ്യസംഘടന അനുമതി നല്‍കിയിട്ടില്ല. ഇതുവരെ പരീക്ഷണത്തിന്റെ ഭാഗമായി മാത്രമാണ് പല രാജ്യങ്ങളും വാക്സിന് ആളുകള്‍ക്ക് നല്‍കിയിട്ടുള്ളത്. മറ്റ് രാജ്യങ്ങളൊന്നും തന്നെ തങ്ങളുടെ വാക്‌സിന് വിപുലമായ രീതിയില് ആളുകളില് കുത്തിവെച്ചിട്ടില്ല. തെളിയിക്കപ്പെടാത്ത വാക്‌സിന് കുത്തിവെക്കുന്നത് പാര്‍ശ്വഫലങ്ങള്‍ക്കിടയാക്കിയേക്കാമെന്ന് വിദഗ്ധര് അഭിപ്രായപ്പെടുന്നു.\n'മാസ്ക് ധരിക്കൂ, കൈകള് കഴുകൂ, ട്രംപിനെ പുറത്താക്കൂ': ബൈഡന്\nതോറ്റ് പോയാല് നിങ്ങളോട് മിണ്ടില്ല, ഞാന് രാജ്യം തന്നെ വിട്ടേക്കും: ട്രംപ്


By: Web Desk | Sunday 1 April 2018 8:44 PM IST\nഅങ്ങ് കിഴക്ക് മൂന്നാറില് നിന്നും ഈസ്റ്റര് സമ്മാനമായി ഒരു നല്ല വര്‍ത്തമാനം. കുത്തകപ്പാട്ടം ലംഘിച്ച് കൈവശം വച്ച് ഹോംസ്റ്റേകള് നിര്‍മിച്ച് ഇതിനകം കോടികള് കൊയ്ത കോണ്‍ഗ്രസ് നേതാവ് വി വി ജോര്‍ജിന്‍റെ കയ്യേറ്റഭൂമിയും കെട്ടിടങ്ങളും റവന്യൂവകുപ്പ് ഇന്നലെ ഏറ്റെടുത്ത് അവിടെ മൂന്നാര് വില്ലേജ് ഓഫീസ് സ്ഥാപിച്ചിരിക്കുന്നു. മലയാളത്തിലും ഇംഗ്ലീഷിലും തമിഴിലുമുള്ള ആ വില്ലേജ് ഓഫീസ് ബോര്‍ഡ് പൊതുമനസിന് മുന്നില് ഒരു പ്രതീകമാവുന്നു. റവന്യൂ വകുപ്പിന്റെ നിശ്ചയദാര്‍ഢ്യത്തിന്‍റെ ബിംബം പോലെ. പണ്ട് പാലായില് മാണിയെ തെരഞ്ഞെടുപ്പില് മണ്ണ് കപ്പിച്ചതിനു നേതൃത്വം നല്‍കിയ മദ്യരാജാവായ മണര്‍കാട് പാപ്പന്‍റെ കൈവശത്തിലായിരുന്ന ഈ ഏലപ്പാട്ട ഭൂമി, കോണ്‍ഗ്രസുകാരനായ പാപ്പന് ആ ഭൂമി കോണ്‍ഗ്രസുകാരന് തന്നെയായ ജോര്‍ജ്ജിന് മറിച്ചുവിറ്റു. കുത്തകപ്പാട്ട നിയമങ്ങള് ലംഘിച്ച് ആ ഭൂമിയില് ജോര്‍ജ്ജ് ഹോംസ്റ്റേകള് നിര്‍മിച്ചു. ഈ ഭൂമി ഏറ്റെടുക്കാന് റവന്യൂമന്ത്രി ഇ ചന്ദ്രശേഖരനും ദേവികുളം സബ് കളക്ടറായിരുന്ന ശ്രീറാം വെങ്കിട്ടരാമനും കരുക്കള് നീക്കിയപ്പോള് കയ്യേറ്റക്കാരനായ കോണ്‍ഗ്രസുകാരനെ രക്ഷിക്കാന് അത്യുന്നതങ്ങളില് എന്തെല്ലാം കുതന്ത്രങ്ങളാണ് അരങ്ങേറിയത്. റവന്യൂ മന്ത്രിയെ ഒഴിവാക്കി നാട്ടുപ്രമാണിമാരെ പങ്കെടുപ്പിച്ച് ഉന്നതതല യോഗം വിളിച്ചു. ലോക്കല് നേതാക്കളായ മാട്ടുപ്പട്ടിമച്ചാന്മാരും കുഞ്ചിത്തണ്ണിമച്ചമ്പിമാരും ജോര്‍ജിന്റെ ചെല്ലും ചെലവും വാങ്ങി കോണ്‍ഫറന്‍സില് പങ്കെടുത്തു. കയ്യേറ്റഭൂമി കോണ്‍ഗ്രസ് നേതാവിന് വിട്ടുകൊടുക്കണമെന്നുവരെ ആ അത്യുന്നത സൂനഹദോസില് ധാരണയായി. പക്ഷേ സന്ധിയില്ലാത്ത നിയമയുദ്ധത്തിലൂടെ റവന്യൂവകുപ്പ് ജോര്‍ജ്ജിന്റെ കയ്യേറ്റഭൂമിയും കെട്ടിടങ്ങളും ഇന്നലെ തിരിച്ചു പിടിച്ചിരിക്കുന്നു. കയ്യേറ്റങ്ങള്‍ക്കെതിരായ ഈ പോരാട്ടവിജയം നമ്മെ ഒന്നോര്‍മിപ്പിക്കുന്നു. ഒരു വകുപ്പിന്റെയും ദൈനംദിന ചുമതലകളില് അത്യുന്നതങ്ങളില് നിന്നുള്ള ഇടപെടല് വഴി സംഗതികള് അലമ്പാക്കരുതെന്ന്. അത് ഇടതുപക്ഷ സര്‍ക്കാരിന്റെ പ്രഖ്യാപിതനയമല്ലെന്ന്.\nഓര്‍മയുണ്ടല്ലോ സ്വാമി ഗംഗേശാനന്ദ തീര്‍ത്ഥപാദ നിന്തിരുവടികളെ? പെണ്ണിന്‍റെ ബലാല്‍സംഗത്തിന് മുതിര്‍ന്നപ്പോള് അവളുടെ കരവിരുതില് ലിംഗം മുറിച്ചു പട്ടിക്കിട്ടു കൊടുക്കപ്പെട്ട താപസവര്യന്, മാസങ്ങള്‍ക്ക് ശേഷം അദ്ദേഹം കഴിഞ്ഞ ദിവസം ചാനലിലൂടെ ഉരിയാടിത്തുടങ്ങി. സുന്നാമണി പട്ടികൊണ്ടുപോയാല് പെന്‍ഡ്രൈവ് നഷ്ടപ്പെടുന്നയാള് പുഷ്ടിപ്രാപിച്ച് സുന്ദരനാകുമെന്ന് ചാനല് ചിത്രം കണ്ടപ്പോള് ബോധ്യമായി. മാസങ്ങള്‍ക്കുശേഷം ഇപ്പോഴാണ് സ്വസ്ഥമായി മൂത്രമൊഴിച്ചതെന്നാണ് ലിംഗരഹിതനായ ഗംഗേശന്‍റെ വെളിപ്പെടുത്തല്. ഒന്നിലധികം പേര് ചേര്‍ന്നാണ് തന്റെ യന്ത്രക്കെണി മുറിച്ചുമാറ്റിയതെന്നും അദ്ദേഹം വെളിപ്പെടുത്തുന്നു. മുകളില് പിടിത്തമുണ്ടെങ്കില് ലിംഗവിഛേദം എളുപ്പമാകുമെന്നതിനാല് ഒരാള് പിടിച്ചു വച്ചുകൊടുത്തു. മറ്റൊരാള് ചന്ദനമരം മറിക്കുമ്പോലെ കടയ്ക്കല് കത്തി വച്ചുവെന്നും തീര്‍ഥപാദര് പറയുന്നു. എന്നാല് ഇതെല്ലാം നടക്കുമ്പോള് താന് യോഗനിദ്രയിലായിരുന്നുവോ എന്നു മാത്രം സ്വാമി അരുളി ചെയ്തിട്ടില്ല. കാര്യമെന്തായാലും ഭോഗാലസാനന്ദസ്വാമിയുടെ ലിംഗം ഭക്ഷിച്ച കണ്ണമ്മൂലയിലെ ശുനകവീരനും നല്ല തടിവച്ച് സുന്ദരനായോ എന്നറിയാന് ഒരനേ്വഷണ കമ്മിഷനെ നിയോഗിച്ചാലോ. ഡിജിപി സന്ധ്യയും കണ്ണമ്മൂലയില്‍ത്തന്നെയാണ് താമസം. നിരവധി കോളിളക്കം സൃഷ്ടിച്ച കേസുകളില് തുമ്പു കണ്ടെത്തിയ മാഡത്തെത്തന്നെ അനേ്വഷണച്ചുമതല ഏല്‍പിച്ചാലോ!\nകുട്ടികളുടെ പണ്ടത്തെ ഒരു പഴമ്പാട്ടുണ്ട്. എല്ലാം നല്ലതിനെന്ന് ദ്യോതിപ്പിക്കുന്ന കുഞ്ഞുപാട്ട്. ശുഭലക്ഷണനിര്‍ഭരമായ നാടന്‍പാട്ട്. ‘വാഴകുലച്ചു വടക്കു വീണു. വടക്കൂന്നു വന്ന പനങ്കിളിയേവടക്കോട്ടെന്തെല്ലാം വാര്‍ത്താനം, എന്ന് കുട്ടി പനന്തത്തയോടു ചോദിക്കുന്നു. വലിയ പിലാക്കൂര് ചെന്നപ്പോള് ചെറിയ പെണ്ണിന്‍റെ കാതുകുത്ത്, ചെറിയ പിലാക്കൂര് ചെന്നപ്പോള് വലിയ പെണ്ണിന്‍റെ കല്യാണം,’ കിളി പറഞ്ഞതെല്ലാം നല്ല വിശേഷങ്ങള്. വാഴ വടക്കോട്ടു കുലച്ചു വീണതിന്‍റെ ശുഭലക്ഷണങ്ങളായി കാതുകുത്തും കല്യാണവും. സിപിഎം കേന്ദ്രകമ്മിറ്റിയുടെ ഒരു നല്ല വര്‍ത്താനവും വടക്കോട്ടുനിന്നു തന്നെ വരുന്നു. കര്‍ണാടകയിലെ നിയമസഭാ തെരഞ്ഞെടുപ്പില് പാര്‍ട്ടി മത്സരിക്കാത്ത മണ്ഡലങ്ങളില് ബിജെപിയെ തോല്‍പിക്കാന് കോണ്‍ഗ്രസിന് പിന്തുണ നല്‍കുമെന്ന വടക്കന് വര്‍ത്തമാനം. അപ്പോള് ഒരു സംശയം. സിപിഐയും ഇതുതന്നെയല്ലേ പറഞ്ഞുവന്നത്. ബിജെപി എന്ന ആപത്തിനെ തൂത്തെറിയാന് കോണ്‍ഗ്രസും മറ്റു മതേതരശക്തികളും പ്രാദേശികസഖ്യങ്ങളും വേണമെന്നേ സിപിഐയും പറഞ്ഞിട്ടുള്ളു. കോണ്‍ഗ്രസുമായി തെരഞ്ഞെടുപ്പ് സഖ്യമോ ധാരണയോ പോട്ടെ പിന്തുണ നല്‍കിയാല് പോലും ഇടതുപക്ഷമുഖം നഷ്ടപ്പെടുമെന്ന് പ്രത്യയശാസ്ത്രം വിളമ്പിയ ചിലരുണ്ട്. അതിനിടയില് സിപിഎം കേന്ദ്രകമ്മിറ്റി കേരളാതിര്‍ത്തിയായ ചന്ദ്രഗിരിപ്പുഴയുടെ അങ്ങേക്കരയിലെ കര്‍ണാടകത്തില് കോണ്‍ഗ്രസിനോട് കൂടുകൂട്ടുമെന്ന സിപിഎം തീരുമാനത്തിന് ലാല്‍സലാം. വൈകിപ്പോകാതെ ബുദ്ധി മുളച്ചതില് അതിലേറെ സ്വാഗതം.\nമന്ത്രി എം എ മണിക്ക് കാര്യജ്ഞാനമില്ലെന്ന് ആരു പറഞ്ഞു. കഴിഞ്ഞ ദിവസത്തെ അദ്ദേഹത്തിന്റെ മൊഴിമുത്തുകള് വാരിയെടുത്ത് നമുക്ക് ഓര്‍മയുടെ ചിമിഴിനുള്ളില് സൂക്ഷിക്കാം. സര്‍ക്കാരിന്‍റെ ഇച്ഛയ്ക്കനുസരിച്ച് പ്രവര്‍ത്തിക്കേണ്ടവരല്ല പൊലീസുകാര്. ക്രമസമാധാനപാലനത്തിന് സ്വതന്ത്രമായി പ്രവര്‍ത്തിക്കാന് പൊലീസിനെ അനുവദിക്കണം. നീതിന്യായ വ്യവസ്ഥ തന്നെ പൊളിച്ചെഴുതണമെന്നും ഒക്കെ അദ്ദേഹം മൈക്കുവച്ച് വിളിച്ചുപറഞ്ഞത് പൊലീസ് വാഹനയാത്രക്കാരന്റെ മൂക്കിടിച്ച് ഇഞ്ചപ്പരുവമാക്കുന്നതും സ്റ്റേഷനിലെത്തിയ പയ്യനെ ജനമൈത്രി എസ്‌ഐ പരത്തെറി (പരനാറി പ്രയോഗം പോലെ!) വിളിക്കുന്നതുമെല്ലാം കണ്ടും കേട്ടും പ്രതികരിച്ച മണിയാശാന് അരുണാഭിവാദ്യങ്ങള്.\nജീരകത്തിലും കൊടുംമായമെന്ന് ഒരു വാര്‍ത്ത കണ്ടു. ജീരകം കണ്ടാല് തനികുട്ടപ്പന്, വെള്ളത്തിലിട്ടാല് വെള്ളം കരിക്കറുപ്പാകും. കഴുകിയ ജീരകത്തിനും കറുപ്പുനിറം, യുഡിഎഫ് എത്രകാലമായി ഈ വിഷമാണി ജീരകം ഭക്ഷിച്ചിട്ടുണ്ടാവണം. ആ മുന്നണിക്ക് അര്‍ബുദബാധയുണ്ടായത്. മാണിജീരകം ചേര്‍ത്ത തോരന് പതിറ്റാണ്ടുകളോളം ഭക്ഷിച്ചതുകൊണ്ടാണെന്ന് ഇപ്പോഴല്ലേ ഗുട്ടന്‍സ് പിടികിട്ടിയത്. മാണിജീരകം കഴുകി ഭക്ഷിക്കാന് ചിലരൊക്കെ നോക്കുന്നുണ്ട്. കഴുകിയാലും അഴിമതിക്കപ്പുറം കോഴവിഷവുമുള്ള ജീരകം ഭക്ഷിച്ച് ഇടതുമുന്നണിക്കും കാന്‍സര് വരുത്തിവയ്ക്കണമോ? എന്തെല്ലാം ഉപദേശിച്ചാലും ചിലരൊക്കെ മാണിയെ നോക്കി ചില മൂളിപ്പാട്ടുകള് പാടുന്നുണ്ട്; ‘എങ്കിലുമെന്നോമലാള്‍ക്കു താമസിക്കാനെന് കരളില് തങ്കക്കിനാക്കള് കൊണ്ടൊരു താജ്മഹല് ഞാന് പണിയും’ എന്നും ‘ഇക്കരെയാണെന്റെ താമസം, അക്കരെയാണെന്‍റെ മാനസം’ എന്നുമൊക്കെ.


അസമിലെ ദേശീയ പൗരത്വ രജിസ്റ്റർ: ബംഗ്ലാദേശിന് ആശങ്ക വേണ്ടെന്ന് ആവർത്തിച്ച് മോദി\nNew Delhi, First Published 5, Oct 2019, 7:00 PM IST\nബംഗ്ലാദേശിൽ നിന്ന് എൽപിജി ഇറക്കുമതി ചെയ്യുന്നതുൾപ്പടെ മൂന്ന് പദ്ധതികൾക്ക് ഇരുനേതാക്കളും സംയുക്തമായി തുടക്കം കുറിച്ചിട്ടുണ്ട്.\nദില്ലി: അസമിലെ ദേശീയ പൗരത്വ രജിസ്റ്ററിൽ ബംഗ്ലാദേശിന് ആശങ്കയുടെ ആവശ്യമില്ലെന്ന് പ്രധാനമന്ത്രി നരേന്ദ്ര മോദി. ദില്ലിയിൽ ബംഗ്ലാദേശ് പ്രധാനമന്ത്രി ഷെയ്ഖ് ഹസീനയുമായുള്ള കൂടിക്കാഴ്ചയിലാണ് മോദി ഇക്കാര്യം ആവർത്തിച്ചത്. കോടതി മേൽനോട്ടത്തിലാണ് രജിസ്റ്റർ തയ്യാറാക്കുന്നതെന്നും മോദി പറഞ്ഞു.\nജമ്മുകശ്മീരിലെ നടപടികളെക്കുറിച്ചും കൂടിക്കാഴ്ചയിൽ ചർച്ചയായി. ജമ്മുകശ്മീർ, ഇന്ത്യയുടെ ആഭ്യന്തരവിഷയമെന്ന നിലപാടിന് ബംഗ്ലാദേശ് പിന്തുണ അറിയിച്ചിട്ടുണ്ട്. കൂടിക്കാഴ്ചയ്ക്കു ശേഷം ഏഴു ധാരണാപത്രങ്ങളിൽ ഇന്ത്യയും ബംഗ്ലാദേശും ഒപ്പുവച്ചു. ബംഗ്ലാദേശിൽ നിന്ന് എൽപിജി ഇറക്കുമതി ചെയ്യുന്നതുൾപ്പടെ മൂന്ന് പദ്ധതികൾക്ക് ഇരുനേതാക്കളും സംയുക്തമായി തുടക്കം കുറിച്ചിട്ടുണ്ട്. ധാക്കയിലെ രാമകൃഷ്ണ മിഷനിൽ ഇന്ത്യ നിർമ്മിക്കുന്ന വിവേകാനന്ദ ഭവന് മോദി തറക്കല്ലിടുകയും ചെയ്തു.\nRead more:ഇന്ത്യ-ബംഗ്ലാദേശ് ബന്ധം അയല്‍സൗഹൃദത്തിന്‍റെ ലോകമാതൃകയെന്ന് മോദി; ബംഗ്ലാദേശില് നിന്ന് എൽപിജി ഇറക്കുമതി ചെയ്യും\nപുതിയ പദ്ധതികള് ഉദ്ഘാടനം ചെയ്യാനായതില് സന്തോഷമുണ്ടെന്ന് മോദി പറഞ്ഞു. ബംഗ്ലാദേശിൽ നിന്ന് ഇന്ത്യയിലേക്ക് എൽപിജി ഇറക്കുമതിക്കുള്ള പദ്ധതി വളരെയധികം പ്രയോജനം ചെയ്യുന്നതാണ്. പരിസ്ഥിതി സൗഹൃദവും ഏതു കാലാവസ്ഥയിലും അനുയോജ്യമായതും വര്‍ഷം മുഴുവന് ആശ്രയിക്കാന് കഴിയുന്നതുമായ പൈപ്പ്ലൈന് പദ്ധതിയാണിതെന്നും മോദി അഭിപ്രായപ്പെട്ടു.\nഅതേസമയം, ദേശീയ പൗരത്വ രജിസ്റ്ററിൽ ആശങ്കയില്ലെന്ന് ഷെയ്ഖ് ഹസീന ഇന്നലെ വ്യക്തമാക്കിയിരുന്നു. യുഎൻ ജനറൽ അസംബ്ലിയിൽ വച്ച് എൻആർസിയിൽ ബംഗ്ലാദേശ് ആശങ്കപ്പെടേണ്ടെന്ന് നരേന്ദ്ര മോദി ഉറപ്പ് നൽകിയിരുന്നതായും ഹസീന പറഞ്ഞു. നാല് ദിവസത്തെ ഔദ്യോഗിക സന്ദര്‍ശനത്തിനായാണ് ഷെയ്ഖ് ഹസീന ഇന്ത്യയിലെത്തിയത്. ദില്ലിയില് വേള്‍ഡ് എക്കണോമിക് ഫോറം സംഘടിപ്പിക്കുന്ന ഇന്ത്യ എക്കണോമിക് ഫോറം പരിപാടിയിൽ അവര് പങ്കെടുത്തു. പരിപാടിയില് മുഖ്യാതിഥിയായിരുന്നു ഹസീന. ബംഗ്ലാദേശ് പൊതുതെരഞ്ഞെടുപ്പ് കഴിഞ്ഞ ശേഷം ഹസീന നടത്തുന്ന ആദ്യ ഇന്ത്യാ സന്ദർശനം കൂടിയാണിത്.\nRead More:അസമിലെ ദേശീയ പൗരത്വ രജിസ്റ്ററിൽ ആശങ്കയില്ലെന്ന് ബംഗ്ലാദേശ് പ്രധാനമന്ത്രി\nഅസമിലെ ദേശീയ പൗരത്വ രജിസ്റ്റർ\nLast Updated 5, Oct 2019, 7:00 PM IST\nബംഗ്ലാദേശ് പ്രധാനമന്ത്രി ഷെയ്ഖ് ഹസീന


പരിഷത്ത് ബദല് ഉൽപ്പന്ന പ്രചരണ പവലിയൻ ഉദ്ഘാടനം ചെയ്തു. – പരിഷത്ത് വാർത്തകൾ\nപരിഷത്ത് ബദല് ഉൽപ്പന്ന പ്രചരണ പവലിയൻ ഉദ്ഘാടനം ചെയ്തു.\nപിലിക്കോട്: പിലിക്കോട് ശ്രീ വേങ്ങക്കോട് ഭഗവതീ ക്ഷേത്രം ഉത്സവത്തോടനുബന്ധിച്ചുള്ള പ്രദര്‍ശനത്തില് ശാസ്‌ത്രസാഹിത്യ പരിഷത്ത് ബദലുൽപ്പന്ന പ്രചരണ പവലിയൻ ഉദ്ഘാടനം ചെയ്തു. ചൂടാറാപ്പെട്ടി, സോപ്പ്, ഡിറ്റർജന്റ് ഉൽപ്പന്നങ്ങൾ എന്നിവയുടെ പ്രദർശനവും നിര്‍മാണ പരിശീലനവും പവലിയനെ ശ്രദ്ധേയമാക്കുന്നു. മുൻ എം. എൽ.എ, കെ.കുഞ്ഞിരാമൻ പ്രദർശനം ഉദ്ഘാടനം ചെയ്തു. പരിഷത്ത് ജില്ലാ പ്രസിഡണ്ട് പ്രദീപ് കൊടക്കാട് അധ്യക്ഷത വഹിച്ചു. കെ.വി.ചന്ദ്രൻ, പി.ടി.രാജേഷ്, വി.ലീന, ഭരതൻ പിലിക്കോട് എന്നിവര് സംസാരിച്ചു.\nമുളന്തുരുത്തി മേഖലാ വിജ്ഞാനോത്സവം


പ്ലസ് വൺ വിദ്യാർത്ഥിയെ പീഡനത്തിരയാക്കിയ സംഭവം; മൂന്നു പേർ കൂടി അറസ്റ്റിൽ\nപ്ലസ് വൺ വിദ്യാർത്ഥിനിയെ പീഡനത്തിരയാക്കിയ കേസിൽ വളാഞ്ചേരിയിൽ മൂന്നു പേർ കൂടി അറസ്റ്റിൽ. ഇതോടെ കേസിൽ അറസ്റ്റിലായവരുടെ എണ്ണം പത്തായി. 16 പേർ തന്നെ പീഡനത്തിന് ഇറയാക്കിയതായി വിദ്യാർത്ഥിനിയുടെ മൊഴി പ്രകാരമാണ് പൊലീസ് കേസെടുത്തത്.\nആതവനാട് മാട്ടുമ്മൽ സ്വദേശികളായ മറ്റത്ത് കുഞ്ഞി മുഹമ്മദ് എന്ന മാനുപ്പ, പാലേരികുണ്ടിൽ അലി, അണ്ണത്ത് വീട് മുഹമ്മദലി എന്ന ബാവ എന്നിവരെയാണ് വളാഞ്ചേരി സിഐ മനോഹരൻ അറസ്റ്റ് ചെയ്തത്. ഇതോടെ കേസിൽ കാടാമ്പുഴയിലും കൽപ്പകഞ്ചേരിയിലുമടക്കം അറസ്റ്റിലായവരുടെ എണ്ണം പത്തായി. ചൈൽഡ് ലൈൻ പ്രവർത്തകർ നടത്തിയ കൗൺസിലിംഗിലാണ് സംഭവം പുറത്തറിഞ്ഞത്.\nതുടർന്ന് നടത്തിയ അന്വേഷണത്തിൽ കുറുക്കോൾ സ്വദേശിയായ അബ്ദുൽ സമദ്, ശിവദാസൻ, രണ്ടത്താണി സ്വദേശിയായ സമീർ എന്നിവർ കൽപകഞ്ചേരിയിലും കല്ലാർമംഗലം മുഹമ്മദ് കോയ, കടവത്തനക്കത്ത് ലിയാഖത്ത്, പുളിക്കൽ മുഹമ്മദ് ജലീൽ, മൊയ്തീൻ കുട്ടി എന്നിവർ കാടാമ്പുഴയിലും അറസ്റ്റിലായിരുന്നു. 16 പേർക്കെതിരെയാണ് പൊലീസ് കേസ് എടുത്തിരിക്കുന്നത്. കാടാമ്പുഴയിലും പരിസരങ്ങളിലുമായി പതിനാറോളം പേർ തന്നെ ലൈംഗികമായി പീഡിപ്പിച്ചതായാണ് പ്ലസ് വൻ വിദ്യാർത്ഥി മൊഴി നൽകിയത്. ഇത് പ്രകാരമാണ് പൊലീസ് കേസ് രജിസ്റ്റർ ചെയ്തത്. മറ്റു പ്രതികൾക്കായി പൊലീസ് അന്വേഷണം ഊർജ്ജിതമാക്കി.\nമൂവാറ്റുപുഴയിൽ പ്രായ പൂർത്തിയാകാത്ത പെൺകുട്ടിയെ വിവാഹ വാഗ്ദാനം നൽകി പീഡിപ്പിച്ചു; യുവാവ് അറസ്റ്റിൽ\nപ്രായപൂർത്തി ആകാത്ത പെൺകുട്ടിയെ പീഡിപ്പിച്ച് ഒളിവിൽ പോയ പ്രതിയെ ഒരു വർഷത്തിനു ശേഷം അറസ്റ്റ് ചെയ്തു\nകണ്ണൂരിൽ യുവതിയെ പീഡിപ്പിച്ച സംഭവം; പ്രതിക്ക് ഇരട്ട ജീവപര്യന്തം\nആരോപണങ്ങൾ അടിസ്ഥാനരഹിതം; യുവതിയുടെ പരാതിക്കെതിരെ തുറന്നടിച്ച് ഗണേശ്\nകേരളത്തിലെ മൂന്ന് ആശുപത്രികൾക്ക് കൂടി ദേശീയ ഗുണനിലവാര അംഗീകാരം; രാജ്യത്തെ മികച്ച 12 പ്രാഥമികാരോഗ്യ കേന്ദ്രങ്ങളും കേരളത്തിൽ


13 സീറ്റുകള് ആവശ്യപ്പെട്ട് ജോസ് കെ മാണി; ഇടതു മുന്നണിയില് മൂന്നു സീറ്റുകളെ ചൊല്ലി തര്‍ക്കം? – Pala Vartha: Pala News Online News Portal\n13 സീറ്റുകള് ആവശ്യപ്പെട്ട് ജോസ് കെ മാണി; ഇടതു മുന്നണിയില് മൂന്നു സീറ്റുകളെ ചൊല്ലി തര്‍ക്കം?\nപാലാ: യുഡിഎഫ് ബന്ധം ഉപേക്ഷിച്ച് ഇടതുപക്ഷത്തെത്തിയ ജോസ് കെ മാണിയുടെ നേതൃത്വത്തിലുള്ള കേരള കോണ്‍ഗ്രസ് എം 13 സീറ്റുകള് നല്‍കണമെന്ന് ആവശ്യപ്പെടുമെന്ന് സൂചന.\nകഴിഞ്ഞ 2016ലെ നിയമസഭാ തിരഞ്ഞെടുപ്പില് 15 സീറ്റുകളിലാണ് കേരള കോണ്‍ഗ്രസ് എം മല്‍സരിച്ചത്. ഇത്രയും സീറ്റുകള് തന്നെ കിട്ടിയില്ലെങ്കിലും കുറഞ്ഞത് 13 സീറ്റുകളെങ്കിലും നല്‍കണമെന്നും ജോസ് കെ മാണിയും കൂട്ടരും ആവശ്യപ്പെടുന്നു.\nമലബാറിലെ മൂന്ന് ജില്ലകളില് ഓരോ സീറ്റ് വീതം ലഭിക്കണമെന്നും അവര് ആവശ്യപ്പെട്ടിട്ടുണ്ട്. ജോസ് കെ മാണി സഖ്യത്തിലൂടെ യുഡിഎഫ് കോട്ടയെന്നു മുദ്ര കുത്തപ്പെട്ടിരുന്ന കോട്ടയത്ത് തദ്ദേശ തിരഞ്ഞെടുപ്പില് കൈവരിച്ച നേട്ടം കണക്കിലെടുത്താണ് ജോസ് കെ മാണിയുടെ അവകാശവാദം.\nകോട്ടയം ജില്ലയിലെ പാലാ, കടുത്തുരുത്തി, കാഞ്ഞിരപ്പള്ളി, പൂഞ്ഞാര്, ചങ്ങനാശേരി, ഏറ്റുമാനൂര് അടക്കം ആറു മണ്ഡലങ്ങളാണ് കേരള കോണ്‍ഗ്രസ് എം ആവശ്യപ്പെട്ടിരിക്കുന്നത്.\nഇതിനു പുറമെ പത്തനംതിട്ട ജില്ലയിലെ റാന്നി, തിരുവല്ല മണ്‍ഡലങ്ങളും, ആലപ്പുഴ ജില്ലയിലെ കുട്ടനാട്, ഇടുക്കി ജില്ലയിലെ ഇടുക്കി, എറണാകുളം ജില്ലയിലെ പിറവം, കോതമംഗലം എന്നിവയില് ഏതെങ്കിലും ഒന്ന്, കോഴിക്കോട് ജില്ലയില് പേരാമ്പ്ര, കുറ്റ്യാടി, തിരുവമ്പാടി എന്നിവയില് ഒന്ന്, കണ്ണൂരിലെ ഇരിക്കൂര്, പാലക്കാട്ടെ ആലത്തൂര് എന്നീ മണ്ഡലങ്ങളുമാണ് ജോസ് പക്ഷം ആവശ്യപ്പെട്ടിരിക്കുന്നത്.\nതളിപ്പറമ്പ്, പേരാമ്പ്ര, ആലത്തൂര്, ഇരിങ്ങാലക്കുട, കോതമംഗലം, കുട്ടനാട്, തിരുവല്ല, ഇടുക്കി, തൊടുപുഴ, പൂഞ്ഞാര്, ഏറ്റുമാനൂര്, കടുത്തുരുത്തി, കാഞ്ഞിരപ്പള്ളി, ചങ്ങനാശേരി, പാലാ അടക്കം 15 സീറ്റുകളിലാണ് 2016ല് കേരള കോണ്‍ഗ്രസ് എം മല്‍സരിച്ചത്.\nമലബാറില് പാര്‍ട്ടിക്ക് സ്വാധീനമുള്ള മേഖലയില് മൂന്ന് സീറ്റുകളും കേരള കോണ്‍ഗ്രസ് ആവശ്യപ്പെട്ടിട്ടുണ്ട്. പാലക്കാട് ജില്ലയിലെ ആലത്തൂര്, കോഴിക്കോട് ജില്ലയിലെ പേരാമ്പ്ര, കുറ്റ്യാടി, തിരുവമ്പാടി എന്നിവയില് ഒന്ന്, കണ്ണൂര് ജില്ലയിലെ ഇരിക്കൂര് സീറ്റുകളാണ് ആവശ്യപ്പെട്ടിരിക്കുന്നത്.\nപാലക്കാട് കഴിഞ്ഞ തവണ മല്‍സരിച്ച ആലത്തൂര് തന്നെ വേണമെന്ന് ആവശ്യം ഉന്നയിച്ചപ്പോള് കണ്ണൂരില് തളിപ്പറമ്പ് വിട്ട് ഇരിക്കൂര് മതിയെന്നാണ് ജോസ് പക്ഷത്തിന്റെ നിലപാട്. തളിപ്പറമ്പ് സിപിഎമ്മിന് സാധ്യതയുള്ള മണ്ഡലമായതിനാലാണിത്.\nസിപിഎം വഴങ്ങുമോ എന്നാണ് ഇനി അറിയേണ്ടത്. ഒപ്പം എന്‍സിപി, സിപിഐ അടക്കമുളള മറ്റ് എല്‍ഡിഎഫ് ഘടകകക്ഷികളുടെ അഭിപ്രായവും നിര്‍ണായകമാകും.\nപാലാ സീറ്റ് വിട്ടുനല്‍കില്ലെന്ന് മാണി സി കാപ്പന് എംഎല്‍എ തറപ്പിച്ചുപറയുന്നതും സിപിഎമ്മിനെ ചിന്തിപ്പിക്കും. പാലായില് ജോസ് കെ മാണിയെ മല്‍സരിപ്പിച്ച് മറ്റേതെങ്കിലും സീറ്റ് എന്‍സിപിക്കു നല്‍കാനും ആലോചനയുണ്ട്.\nചുരുക്കത്തില് പാലാ സീറ്റില് ഉടക്കിയിരിക്കുകയാണ് എന്‍സിപി. പാലായ്ക്കു പുറമെ കടുത്തുരുത്തി, കാഞ്ഞിരപ്പള്ളി, റാന്നി, തിരുവല്ല സീറ്റുകളിലും മുന്നണിയില് തര്‍ക്കം നിലനില്‍ക്കുന്നു.\nജോസ് കെ മാണിയുടെ കേരള കോണ്‍ഗ്രസ് എമ്മിന് 10 സീറ്റ് നല്‍കിയാല് മതി എന്നാണ് ഇടതുപക്ഷ ക്യാമ്പിലെ ചര്‍ച്ചകള്. ജോസ് പക്ഷം ഇതംഗീകരിക്കാന് സാധ്യത കുറവാണ്. ഇതോടെ തര്‍ക്കം രൂക്ഷമാകും. പ്രത്യേകിച്ചും മൂന്നു സീറ്റുകളില്.\nരാജ്യസഭാ സീറ്റും കേരള കോണ്‍ഗ്രസ് എമ്മിനു തന്നെ നല്‍കാമെന്ന് സിപിഎം കേന്ദ്രങ്ങള് സമ്മതിച്ചതായാണ് വിവരം. എന്തായാലും മറ്റു സഖ്യ കക്ഷികളുടെ എതിര്‍പ്പു പരിഗണിക്കാതെ എല്‍ഡിഎഫിന് സീറ്റു വിഭജനം നടത്താനാവില്ലെന്ന് ഉറപ്പാണ്.\nPoliticsJose K mani, Pala News\nപാലാ ജനമൈത്രി പോലീസിന്റെ കൈത്താങ്ങില് അതുല്യ മോള്‍ക്ക് വീട് ഒരുങ്ങി\nജനപക്ഷം നിയോജകമണ്ഡലം സമ്മേളനവും ഷോൺ ജോർജിന് സ്വീകരണവും.\nപാലാ: കേരള ജനപക്ഷം സെക്കുലർ പാലാ നിയോജകമണ്ഡലം സമ്മേളനവും ജില്ലാ പഞ്ചായത്തിൽ സ്വതന്ത്രനായി മൽസരിച്ച് തെരഞ്ഞെടുക്കപെട്ട അഡ്വക്കേറ്റ് ഷോൺ ജോർജിന് സ്വീകരണവും...\nകാര്‍ഷിക മേഖലയ്ക്കായി പുത്തന്‍പായ്‌ക്കേജുകള് പ്രഖ്യാപിക്കണം: ജോസ് കെ മാണി\nമുണ്ടക്കയം: ഇന്ത്യയിലെ കര്‍ഷകരില് സംജാതമായിരിക്കുന്ന അരക്ഷിതാവസ്ഥ പരിഹരിക്കുവാന് അടിയന്തിര പായ്‌ക്കേജുകള് പ്രഖ്യാപിക്കണമെന്നും വിവാദ ബില്ലുകള് ഉടന് പിന്‍വലിക്കണമെന്നും കേരളാ കോണ്‍ഗ്രസ് (എം)...\nമോദി സർക്കാർ കർഷക വഞ്ചകർ: സജി മഞ്ഞക്കടമ്പിൽ\nപാലാ: ഇന്ത്യയിലെ കർഷകരെ കോർപ്പറേറ്ററുകൾക്ക് തീറെഴുതിയ മോദി സർക്കാർ കർഷകരെ വഞ്ചിച്ചിരിക്കുകയണെന്ന് കേരള കോൺഗ്രസ് ജോസഫ് വിഭാഗം കോട്ടയം ജില്ലാ പ്രസിഡന്റ്...


Kodiyeri: സിപിഎമ്മിലെ രണ്ടാമനായി, പിണറായി വിജയന്‍റെ തേരാളിയായി വീണ്ടും കോടിയേരി ബാലകൃഷ്ണൻ | Pinarayi And kodiyeri to lead CPIM again\nസംസ്ഥാന സമ്മേളനം വരെ കാക്കാതെ ഈ അസാധാരണ മടങ്ങിവരവിലും പാർട്ടി വ്യക്മാക്കുന്നത് ഒന്ന് മാത്രം കേരളത്തിലെ സിപിഎമ്മിൽ രണ്ടാമനാര് എന്നതിൽ രണ്ട് പക്ഷം വേണ്ട. വിജയന്‍റെ തേരാളിയായി വീണ്ടും ബാലകൃഷ്ണൻ.\nThiruvananthapuram, First Published Dec 3, 2021, 1:47 PM IST\nതിരുവനന്തപുരം: രാഷ്ട്രീയ ജീവിതത്തിൽ ഏറ്റവും കയ്പേറിയ കാലഘട്ടം അതിജീവിച്ചാണ് സിപിഎം സംസ്ഥാന സെക്രട്ടറി സ്ഥാനത്തേക്ക് കോടിയേരി ബാലകൃഷ്ണൻ മടങ്ങിയെത്തുന്നത്. സിപിഎമ്മിൽ രണ്ടാമനാര് എന്ന ചോദ്യത്തിനുള്ള ഉത്തരം അരക്കിട്ട് ഉറപ്പിച്ചാണ് കോടിയേരിയുടെ മടക്കം. സമ്മേളനകാലത്ത് തന്നെ തിരിച്ചുവരവും സിപിഎമ്മിൽ അസാധാരണമാണ്\nഉയർച്ച താഴ്ചകളിലൂടെയാണ് ഓരോ കമ്മ്യൂണിസ്റ്റ് നേതാവും രൂപപ്പെടുന്നത്. എന്നാൽ 2020 നവംബർ വരെയും കോടിയേരി ബാലകൃഷ്ണൻ കമ്മ്യൂണിസ്റ്റുകാരിൽ വ്യത്യസ്തനായിരുന്നു. പാർലമെൻററി രംഗത്തും പാർട്ടിയിലും വിജയങ്ങളും ഉയർച്ചകളും മാത്രം താണ്ടിയാണ് കോടിയേരി അനിഷേധ്യനായത്. എസ്എഫ്ഐ നേതാവായത് മുതൽ മുതൽ 2018-ൽ രണ്ടാമതും പാർട്ടി സെക്രട്ടറിയാകും വരെയും അതിൽ മാറ്റമുണ്ടായില്ല . 2019ൽ ബാധിച്ച അർബുദം ശരീരത്തെ തളർത്തിയപ്പോഴും കോടിയേരി ബാലകൃഷ്ണൻ എന്ന പാർട്ടി സെക്രട്ടറി തകർന്നില്ല.\nമഹാരോഗത്തിലും വീഴാത്ത പാർട്ടി സെക്രട്ടറി പക്ഷേ മകൻ ബിനീഷ് കോടിയേരി നേരിട്ട കള്ളപ്പണ കേസിൽ തളർന്നു . രണ്ട് നിർണ്ണായക തെരഞ്ഞെടുപ്പുകൾ മുന്നിൽ നിൽക്കെയാണ് കോടിയേരി പാർട്ടി സെക്രട്ടറി സ്ഥാനം ഒഴിഞ്ഞത്. സ്ഥാനമൊഴിയാൻ കാരണം കോടിയേരിയുടെ ആരോഗ്യപ്രശ്നങ്ങളെന്നായിരുന്നു പാർട്ടിയുടെ ഔദ്യോഗിക വിശദീകരണമെങ്കിലും നിയമസഭാ തെരഞ്ഞെടുപ്പ് കാലത്ത് ഏഷ്യാനെറ്റ് ന്യൂസിന് നൽകിയ പ്രത്യേക അഭിമുഖത്തിൽ കോടിയേരി ഇതേപ്പറ്റി മനസ് തുറന്നു....\n''ആരോഗ്യപ്രശ്നം തന്നെയാണ് പ്രധാനമായും സ്ഥാനമൊഴിയാൻ കാരണം. എന്നാലും മയക്കുമരുന്ന് കേസ് എന്നൊരു ആരോപണം വന്നപ്പോൾ മകൻ അതിൽ ഉൾപ്പെടുന്നത് ഒരു പ്രശ്നമല്ലേ എന്നെനിക്ക് തോന്നി. ഇങ്ങനെയൊക്കെ വരുമ്പോൾ ആളുകൾക്കിടയിൽ ഇതു ചർച്ചയാവില്ലേ എന്നത് കൂടി മനസ്സിൽ കണ്ടാണ് എനിക്ക് ലീവ് വേണമെന്ന് ഞാൻ പാർട്ടിയിൽ ആവശ്യപ്പെട്ടത്. ഇക്കാര്യം തുറന്നു സമ്മതിക്കുന്നു. ബിനീഷ് കുറ്റക്കാരനെങ്കിൽ ശിക്ഷിക്കട്ടെ എന്ന നിലപാടാണ് ഞാൻ എടുത്തത്. എന്നാൽ ആ കേസിൽ അന്വേഷണം പൂർത്തിയായപ്പോൾ മയക്കുമരുന്ന് കേസ് കള്ളപ്പണം വെളുപ്പിക്കൽ കേസായി മാറി''\nസിപിഎമ്മിൽ സൗമ്യനും,സംഘാടകനും,മാന്യനും,മിടുക്കനുമാണ് എന്നും കോടിയേരി. തലശ്ശേരി ഗവൺമെൻറ് ഓണിയൻ ഹൈസ്കൂളിലെ എസ്എഫ്ഐ യൂണിറ്റ് സെക്രട്ടറിയായ കാലം മുതൽ രാഷ്ട്രീയത്തിൽ കോടിയേരി ബാലകൃഷ്ണൻറെ നേതാവ് പിണറായി വിജയനാണ്. അന്നും ഇന്നും അതിൽ മാറ്റമില്ല. 37ാം വയസിൽ പാർട്ടി കണ്ണൂർ ജില്ലാ സെക്രട്ടറിയാകുന്നതിലും നാൽപത്തിരണ്ടാം വയസിൽ സംസ്ഥാന സെക്രട്ടറിയേറ്റ് അംഗം ആകുന്നതിലും നാൽപത്തിയൊൻപതാം വയസിൽ പൊളിറ്റ് ബ്യൂറോ അംഗം ആകുന്നതിലും, ഈ കോടിയേരിക്കാരൻ പിണറായിക്കാരൻ വിജയൻറെ പിന്ഗാമിയായി. 2020 നവംബറിൽ പടിയിറങ്ങമ്പോഴും രാജിയല്ല അവധിയാണെന്ന് പാർട്ടി ഉറപ്പിച്ച് പറഞ്ഞതും കോടിയേരിയുടെ കരുത്തും സ്വാധീനവും മുൻനിർത്തിയാണ്. സംസ്ഥാന സമ്മേളനം വരെ കാക്കാതെ ഈ അസാധാരണ മടങ്ങിവരവിലും പാർട്ടി വ്യക്മാക്കുന്നത് ഒന്ന് മാത്രം കേരളത്തിലെ സിപിഎമ്മിൽ രണ്ടാമനാര് എന്നതിൽ രണ്ട് പക്ഷം വേണ്ട. വിജയൻറെ തേരാളിയായി വീണ്ടും ബാലകൃഷ്ണൻ.


സിഗരറ്റ് വലിക്കുമ്പോള് ആസ്മയില്ലേ ; പ്രിയങ്കയെ വിമര്‍ശിച്ച് ട്രോളന്മാര് | Reporter Live\nBy Web Desk\tJuly 21, 2019 7:27 pm A+ A-\nമിയാമി ബീച്ചില് അമ്മയ്ക്കും ഭര്‍ത്താവിനും ഒപ്പമിരുന്ന് സിഗരറ്റ് വലിക്കുന്ന പ്രിയങ്ക ചോപ്രയ്ക്ക് നേരെ വിമര്‍ശനും ട്രോളും. പിറന്നാള് ആഘോഷത്തിന്റെ ഭാഗമായാണ് പ്രിയങ്ക അമേരിക്കയില് എത്തിയത്. ജൂലൈ 18 നായിരുന്നു താരത്തിന്റെ പിറന്നാള്. വിവാഹത്തിന് ശേഷമുള്ള ആദ്യ പിറന്നാള് ആയിരുന്നു ഇത്. എന്നാല് പിറന്നാള് ആഷോഷത്തിന് പിന്നാലെ ബീച്ചില് നിന്നുമുള്ള പ്രിയങ്കയുടെ ചിത്രത്തെ വിടാതെ വിമര്‍ശിക്കുകയാണ് ട്രോളന്മാര്.\nചിത്രത്തില് പ്രിയങ്ക സിഗരറ്റ് വലിക്കുന്നുണ്ട്. ഇതാണ് വിമര്‍ശനത്തിന് കാരണമായത്. മലിനീകരണം ഒഴിവാക്കാന് പഠക്കങ്ങള് പൊട്ടക്കാതെ ദീപാവലി ആഘോഷിക്കണം എന്ന താരത്തിന്റെ പഴയ വീഡിയോയാണ് വിമര്‍ശനത്തിന് കാരണമായിരിക്കുന്നത്. തനിക്ക് ആസ്മയുള്ളതായും താരം വീഡിയോയില് അന്ന് പറഞ്ഞിരുന്നു.\nസിഗരറ്റ് വലിക്കുമ്പോള് ആസ്മയില്ലേ എന്നാണ് ട്രോളന്മാര് പ്രിയങ്കയോട് ചോദിക്കുന്നത്. പഴയ വീഡിയോ അടക്കം പങ്കുവെച്ചാണ് താരത്തെ പലരും വിമര്‍ശിക്കുന്നത്. അവസരവാദിയാണ് പ്രിയങ്കയെന്നും പലരും കമന്റ് ചെയ്തിട്ടുണ്ട്.\nalso read: പ്രളയാന്തര പുനര്‍നിര്‍മാണം: 6424 വീടുകളുടെ നിര്‍മാണം പൂര്‍ത്തിയായി, 3425 വീടുകളുടെ പ്രവൃത്തി അന്തിമ ഘട്ടത്തില്\nJul 21, 2019 7:27 pm


സംസ്ഥാനത്ത് മാനസികാരോഗ്യ പ്രശ്നങ്ങൾ കൂടുതലായി കണ്ടു വരുന്നത് ലഹരി ഉപയോഗിക്കുന്നവരിലാണെന്ന് മാനസികാരോഗ്യ വിദഗ്ദർ | Sathyam Online\nനിപ്മർ എക്സി.ഡയരക്ടർ സി. ചന്ദ്രബാബു സെമിനാർ ഉദ്ഘാടനം ചെയ്തു. തവനിഷ് ക്രൈസ്റ്റ് കോളെജ് അസി. പ്രൊഫ: ഡോ. റോബിൻസൺ.പി. പൊൻമിനിശേരി അധ്യക്ഷത വഹിച്ചു.\nതുടർന്ന് നിപ്മറിലെ വിദ്യാർത്ഥികളുടെ കലാപ്രകടനങ്ങളും അരങ്ങേറി. ലോക മാനസികാ രോഗ്യ ദിനത്തോടനുബന്ധിച്ച് ക്രൈസ്റ്റ് കോളെജിൽ സംഘടിപ്പിച്ച പോസ്റ്റർ മേക്കിങ്ങ്, സ്ലോഗൻ മത്സരം എന്നിവയിൽ തെരഞ്ഞെടുക്കപ്പെട്ട വിദ്യാർത്ഥികൾക്ക് സമ്മാനങ്ങൾ വിതരണം ചെയ്തു. സൈക്കോളജി വിദ്യാർത്ഥി സായൂജ് സ്വാഗതവും എയ്ഞ്ചൽ നന്ദിയും പറഞ്ഞു.\nകൊല്ലത്ത് ഫ്ലാറ്റ് കേന്ദ്രീകരിച്ച് മയക്കുമരുന്ന് പാർട്ടി, യുവതിയും സംഘവും അറസ്റ്റിൽ; യുവതി നഗരത്തിലെ...\nജന്മദിനാഘോഷത്തിന് എത്തിയ കൗമാരക്കാരന്റെ കൈത്തണ്ടയില് സുഹൃത്ത് മയക്കുമരുന്ന് കുത്തിവച്ചു; കൈത്തണ്ട വീര്‍ത്ത് ഒടുവില്...\nകുവൈറ്റിലെ രോഗബാധിതയായ നഴ്‌സിന് വിഴിഞ്ഞം പൊലീസിന്റെ സഹായം; മരുന്നുമായി ഇന്ന് വിമാനം പറക്കും!;...\nജമ്മുവില് 12 കുഞ്ഞുങ്ങളുടെ ജീവനെടുത്ത കൊലയാളി ചുമ മരുന്ന് കേരളത്തിലെത്താതെ പോയത് തലനാരിഴയ്ക്ക്...


ഇനി പാലങ്ങളോട് ഗുഡ് ബൈ പറഞ്ഞ് കുഴിക്കാനിറങ്ങാം; ബി.ജെ.പിയില് ചേരാനുള്ള ഇ ശ്രീധരന്റെ തീരുമാനത്തെ പരിഹസിച്ച് എന്.എസ് മാധവന് | DoolNews\nThursday, 18th February 2021, 2:51 pm\nതിരുവനന്തപുരം: ബി.ജെ.പിയില് ചേരാനുള്ള ഡി.എം.ആര്.സി ചെയര്‍മാന് ഇ. ശ്രീധരന്റെ തീരുമാനത്തെ പരിഹസിച്ച് എഴുത്തുകാരന് എന്.എസ് മാധവന്.\nപാലവും തുരങ്കവും പണിഞ്ഞ ശ്രീധരന് പാലങ്ങളോട് ഗുഡ് ബൈ പറഞ്ഞ് ഇനി കുഴിക്കാന് മാത്രം ഇറങ്ങാം എന്നാണ് എന്.എസ് മാധവന് പ്രതികരിച്ചത്.\nബി.ജെ.പി സംസ്ഥാന അധ്യക്ഷന് കെ. സുരേന്ദ്രനാണ് ഇ. ശ്രീധരന് പാര്‍ട്ടിയില് ചേരുന്നുവെന്ന് അറിയിച്ചത്. ബി.ജെ.പിയുടെ വിജയയാത്രാ വേളയില് പാര്‍ട്ടിയില് ചേരുമെന്നാണ് സുരേന്ദ്രന് അറിയിച്ചത്.\n‘ബി.ജെ.പിയില് ചേരുന്നത് അനുഭവത്തിന്റെ വെളിച്ചത്തില്, കേരളത്തില് ബി.ജെ.പി വരണം’; രാഷ്ട്രീയ പ്രവേശനം സ്ഥിരീകരിച്ച് ഇ. ശ്രീധരന്\nഇതിന് പിന്നാലെയാണ് ബി.ജെ.പിയില് ചേരുമെന്ന കാര്യം ഇ. ശ്രീധരന് സ്ഥിരീകരിച്ചത്. പാര്‍ട്ടി ആവശ്യപ്പെട്ടാല് നിയമസഭാ തെരഞ്ഞെടുപ്പില് മത്സരിക്കുമെന്നും അദ്ദേഹം പറഞ്ഞു.\nഒമ്പത് വര്‍ഷത്തെ അനുഭവത്തിന്റെ വെളിച്ചത്തിലാണ് രാഷ്ട്രീയ പ്രവേശനം. കേരളത്തില് ഒന്നും നടക്കുന്നില്ല. ഇവിടെ നീതി ഉറപ്പാക്കാന് ബി.ജെ.പി അധികാരത്തില് വരണമെന്നും ശ്രീധരന് പറഞ്ഞു.\nContent Highlights: E Sreedharan built bridges and dug tunnels. Now on, good bye bridges, only digging N.S Madhavan to E Sreedharan


അന്ന് സാത്താന് ആരാധകനായ ഗുണ്ടാ നേതാവ്, ഇന്ന് സുവിശേഷ പ്രസംഗകന് - Welcome to Disciples News | Daily updating Online Malayalam Christian News Paper\nDecember 29, 2018 Disciples News\nഒരു കാലത്ത് യു.എസിലെ ഫ്ളോറിഡയെ ആകമാനം വിറപ്പിച്ച യൌവ്വനക്കാരന്, സാത്താന് ആരാധകനായ കുപ്രസിദ്ധ ഗുണ്ടാ നേതാവ് റിനി മാര്‍ട്ടിനസ് ഇപ്പോള് കര്‍ത്താവിനുവേണ്ടി അഹോരാത്രം ശക്തമായി പ്രവര്‍ത്തിക്കുന്ന പ്രസിദ്ധ സുവിശേഷകന് .\nലെയ്സന് നഗരത്തില് പൈശാചിക ആചാരങ്ങള് അനുഷ്ഠിച്ചു പോന്നിരുന്ന ഒരു കുടുംബത്തില് ജനിച്ചു വളര്‍ന്ന വ്യക്തിയായിരുന്നു റിനി. തന്റെ 12-ാം വയസ്സില്‍ത്തന്നെ റിനി കുറ്റകൃത്യങ്ങളിലേക്കു തിരിഞ്ഞിരുന്നു.\n14-ാം വയസ്സില് ഒരു ഗുണ്ടാ സംഘത്തില് അംഗമായി മോഷണം പിടിച്ചു പറിക്കല് , ലഹരി പദാര്‍ത്ഥങ്ങളുടെ അടിമ, കൊലപാതകന് എന്നീ ദുഷ്പേരുകളില് അറിയപ്പെട്ടിരുന്ന റിനിയെ ‘ലെവല് ’ എന്ന പേരിലായിരുന്നു എല്ലാവരും വിളിച്ചിരുന്നത്.\nസലംഘം ചേര്‍ന്ന് കൊള്ള നടത്തിയും എതിരാളികളെ വെടിവെച്ചും കൊലപ്പെടുത്തിയ റിനി 1990-ല് ലാറ്റിന് സിന്റിക്കേറ്റ് എന്ന പേരില് സ്വന്തമായി ഗുണ്ടാ സംഘവും രൂപീകരിച്ചു. 300 ഓളം സംഘങ്ങളുണ്ടായിരുന്നു ഈ സംഘത്തില് . കൂടാതെ ബെയര് നക്കിന് പോരാളി കൂടിയായിരുന്നു റിനി. ഇയാള് പ്രമുഖ ലോക ചാമ്പ്യന് നിക്വരാഗ്വക്കാരന് റിക്കാര്‍ഡോ മയോര്‍ഗയെ3വട്ടം കീഴ്പ്പെടുത്തുകയും ചെയ്തിരുന്നു.\nപിതാവില്ലാത്ത റിനിയെ വളര്‍ത്തിയത് മാതാവായിരുന്നു. സാത്താന്റെ പ്രവര്‍ത്തികള്‍ക്ക് കൂടുതല് കരുത്തു പകരാനായി ചെറു പ്രായത്തില് തന്റെ അമ്മ മൃഗബലിയും നടത്തിയരുന്നു. ഇതൊക്കെ മതചടങ്ങിനോടനുബന്ധിച്ചായിരുന്നു. നിരവധി തവണ എതിര്‍സംഘങ്ങളുമായി ഏറ്റുമുട്ടി.\nമിയാമിയിലെ കുപ്രസിദ്ധ ഗുണ്ടാ സംഘമായി അറിയപ്പെട്ടിരുന്ന ഇവരുടെ മുമ്പില് പല കുടുംബങ്ങളിലെയും കണ്ണീര് വീണു. ഒരിക്കല് ഏറ്റുമുട്ടലിനിടയില് മാരകമായി വെടിയേറ്റു. മരിച്ചുപോയ അവസ്ഥ. കോമാ സ്റ്റേജില് ആശുപത്രി ക്കിടയില് ജീവന് തിരിച്ചുകിട്ടി. നിരവധി തവണ ജയിലില് കിടന്നിട്ടുണ്ട്. തനിക്കു ചുറ്റും അംഗരക്ഷകരും അനുയായികളുമുണ്ടായി. ധനം കുമിഞ്ഞുകൂടി.\nഎന്നാല് ജീവിതത്തില് ഹൃദയത്തില് ഒരകു ശൂന്യത നിഴലിച്ചിരുന്ന താന് ഒരു സംഗീത പരിപാടിയില് പങ്കെടുത്തപ്പോള് യേശുവിന്റെ ശബ്ദം കേള്‍ക്കുവാനിടയായി. ” ഞാന് നിന്നെ സന്ദര്‍ശിക്കും” എന്നായിരുന്നു യേശുവിന്റെ ശബ്ദം. തന്നെ ഈ ശബ്ദം പിന്തുടരുന്നതായി തോന്നി. 2013-ല് റിനിയുടെ ജീവിതത്തില് അതു സംഭവിച്ചു. കര്‍ത്താവായ യേശു തന്നെ സന്ദര്‍ശിച്ചതും സ്നേഹിക്കുന്നതും യഥാര്‍ത്ഥ്യമായി സംഭവിച്ചു. പിന്നീട് റിനി കര്‍ത്താവിനായി സമര്‍പ്പിക്കുകയുണ്ടായി.\n2016-ല് സ്നാനപ്പെടുകയുണ്ടായി. തുടര്‍ന്ന് റിനി യേശുവിന്റെ ഉത്തമ വിശ്വാസിയായി അനേക സ്ഥലങ്ങളില് കര്‍ത്താവിനെ സാക്ഷീകരിച്ചു. ജയിലുകളില് , ആശുപത്രികളില് ല്, നഗരങ്ങളില് , തെരുവുകളില് എല്ലായിടത്തും യേശുക്രിസ്തുവിനെക്കുറിച്ച് പ്രസംഗിക്കുന്നു. തന്റെ പഴയ ഗുണ്ടാസംഘങ്ങളില് ചിലരോടും സുവിശേഷം പങ്കുവെച്ചു. അവരില് ചിലര് ഉള്‍പ്പെടെ നിരവധി ആളുകള് രക്ഷിക്കപ്പെടുവാനിടയായി. ഇവരെ റിനി തന്നെ സ്നാനപ്പെടുത്തി.\n44 കാരനായ റിനി പഴയ ജീവിതത്തിലേക്കു തിരിഞ്ഞു നോക്കാറുണ്ട്. താന്6പ്രാവശ്യം മരണത്തിന്റെ വക്കില്‍നിന്നും റക്ഷപെട്ടു. തന്റെ സഹ പ്രവര്‍ത്തകര് പലരും കൊല്ലപ്പെട്ടു.\nപക്ഷെ ഞാന് മരിക്കുവാന് ദൈവം അനുവദിച്ചില്ല. ഇപ്പോള് കര്‍ത്താവിനുവേണ്ടി പ്രവര്‍ത്തിക്കുവാന് ദൈവം എന്നെ തിരിഞ്ഞെടുത്തിരിക്കുന്നു. അനേക ചെറുപ്പക്കാരെ നാശത്തില്‍നിന്നും താന് രക്ഷപെടുത്തി. അനുഗ്രഹിക്കപ്പെട്ട ഒരു സഭയുടെ വളര്‍ച്ചയ്ക്കുവേണ്ടി പ്രവര്‍ത്തിക്കുകയാണ് റിനി മാര്‍ട്ടിനസ്.\nആസ്ട്രേലിയന് ഇന്‍ഡ്യന് പെന്തക്കോസ്തല് കോണ്‍ഫ്രന്‍സ് ബ്രിസ്ബെയ്നില്\nക്രൈസ്തവരെ വെറുക്കുവാന് പാക്കിസ്ഥാൻ പാഠ്യപദ്ധതി\nAugust 14, 2016 Disciples News\nസിറിയയിലെ ക്രിസ്ത്യന് സ്കൂളില് റോക്കറ്റ് ആക്രണണം,3കുട്ടികള് മരിച്ചു\nMarch 28, 2018 March 28, 2018 Disciples News


സഞ്ജിത്ത് വധം; അറസ്റ്റിലായ പ്രതിയെ ഇന്ന് കോടതിയില് ഹാജരാക്കും\nThu May 19 2022 02:14:22 GMT+0530 (India Standard Time)\nപ്രതിയെ തിരിച്ചറിയല് പരേഡിന് വിധേയനാക്കാനുള്ളതിനാല് പേരും മേല്‍വിലാസവും പുറത്തുവിടാനാവില്ലെന്നാണ് പോലിസ് പറഞ്ഞത്.\nBY SRF23 Nov 2021 1:46 AM GMT\nSRF23 Nov 2021 1:46 AM GMT\nപാലക്കാട്: ആര്‍എസ്എസ് പ്രവര്‍ത്തകന് സഞ്ജിത്ത് വെട്ടേറ്റു മരിച്ച സംഭവത്തില് അറസ്റ്റിലായ പ്രതിയെ ഇന്ന് കോടതിയില് ഹാജരാക്കും. ഇന്നലെ രാത്രിയാണ് പ്രതിയുടെ അറസ്റ്റ് രേഖപ്പെടുത്തിയത്. പ്രതിയെ തിരിച്ചറിയല് പരേഡിന് വിധേയനാക്കാനുള്ളതിനാല് പേരും മേല്‍വിലാസവും പുറത്തുവിടാനാവില്ലെന്നാണ് പോലിസ് പറഞ്ഞത്. കൂടുതല് അറസ്റ്റ് ഉടന് ഉണ്ടാകുമെന്നും പോലിസ് അറിയിച്ചു. സഞ്ജിത് കൊല്ലപ്പെട്ട് ഏട്ടു ദിവസമായ ഇന്നലെയാണ് കേസിലെ നിര്‍ണായക അറസ്റ്റ് ഉണ്ടായത്.\nസഞ്ജിത്തിന്റേത് രാഷ്ട്രീയ കൊലപാതകമാണെന്നും പോലിസ് പറഞ്ഞു. നേരത്തെ പ്രദേശത്ത് ഉണ്ടായ പ്രശ്‌നങ്ങളുടെ തുടര്‍ച്ചയാണെന്നും പോലിസ് പറഞ്ഞു.പാലക്കാട് എസ്പി ആര് വിശ്വനാഥിന്റെ നേതൃത്വത്തിലുള്ള 34 അംഗ സംഘത്തിനാണ് അന്വേഷണ ചുമതല. കഴിഞ്ഞ തിങ്കളാഴ്ച രാവിലെ 8.45നാണ് പാലക്കാട് മമ്പറത്ത് ആര്‍എസ്എസ് പ്രവര്‍ത്തകന് സഞ്ജിത്ത് കൊല്ലപ്പെട്ടത്.\nSanjith murder arrest court


ശ്രദ്ധ കപൂറിനെ കിട്ടിയത് ഭാഗ്യമാണ്, സാഹോയിലെ നായികയെ പുകഴ്ത്തി പ്രഭാസ് | Prabhas: Shraddha Kapoor is the best choice for the role in 'Saaho' - Malayalam Filmibeat\n» ശ്രദ്ധ കപൂറിനെ കിട്ടിയത് ഭാഗ്യമാണ്, സാഹോയിലെ നായികയെ പുകഴ്ത്തി പ്രഭാസ്\nPublished: Wednesday, December 27, 2017, 16:07 [IST]\nബാഹുബലിയ്ക്ക് ശേഷം പ്രഭാസ് നായകനാകുന്ന സാഹോ എന്ന ചിത്രത്തിന് വേണ്ടി ഒരു നായികയെ കണ്ടെത്താന് അണിയറ പ്രവര്‍ത്തകര് നന്നേ ക്ഷീണിച്ചിരുന്നു. പല നായികമാരെയും പരിഗണിച്ച് ഒടുവിലാണ് ബോളിവുഡ് താരം ശ്രദ്ധ കപൂറില് എത്തിയത്.\nശ്രദ്ധ കപൂര് 'പെര്‍ഫക്ട് ചോയിസ്' ആണെന്നാണ് ഇപ്പോള് പ്രഭാസ് പറയുന്നത്. ഒരു അഭിമുഖത്തില് സംസാരിക്കവെയാണ് പ്രഭാസ് തന്റെ നായികയെ കുറിച്ച് വാചാലയായത്. എന്നാല് ശ്രദ്ധയുടെ കഥാപാത്രത്തെ സംബന്ധിച്ച കൂടുതല് വിവരങ്ങളൊന്നും പുറത്ത് വിടാന് പ്രഭാസ് തയ്യാറായില്ല.\nശ്രദ്ധയെ സാഹോയുടെ ഭാഗ്യമായി ലഭിച്ചത് ഭാഗ്യമാണ്. ചിത്രത്തില് വെറുമൊരു ഗാനരംഗത്ത് വേണ്ടിയോ ഐറ്റം ഡാന്‍സിന് വേണ്ടിയോ അല്ല് ശ്രദ്ധ എത്തുന്നത്. ശ്രദ്ധ കപൂറിന്റെ കഥാപാത്രത്തിന് വലിയ പ്രാധാന്യം ചിത്രത്തിലുണ്ട്. മാത്രമല്ല, ചില മനോഹരമായ ആക്ഷന് രംഗങ്ങളും ശ്രദ്ധയ്ക്കുണ്ട്.\nസിനിമയോടുള്ള ശ്രദ്ധയുടെ സമീപനത്തെ കുറിച്ചും പ്രഭാസ് വാചാലനായി. കഥാപാത്രത്തോട് നീതി പുലര്‍ത്താന് ശ്രദ്ധ കപൂര് കഠിന പരിശ്രമം നടത്താന് തയ്യാറാണ്. അത്രയേറെ ആത്മസമര്‍പ്പണം കഥാപാത്രത്തോടുണ്ട് എന്നും പ്രഭാസ് പറഞ്ഞു.\nനിലവില് ശ്രദ്ധയുടെ ആക്ഷന് രംഗങ്ങളാണ് ഹൈദരാബാദില് ചിത്രീകരിച്ചുകൊണ്ടിരിയ്ക്കുന്നത്. പ്രഭാസ് ലോസ് ആഞ്ചല്‍സിലാണ്. ജനുവരി അഞ്ചോടുകൂടെ അടുത്ത ഷെഡ്യൂളിനായി പ്രഭാസ് നാട്ടിലെത്തും.\nRead more about: shradha kapoor prabhas sahoo സാഹോ പ്രഭാസ് ശ്രദ്ധ കപൂര്\nPrabhas: Shraddha Kapoor is the best choice for the role in 'Saaho'\nStory first published: Wednesday, December 27, 2017, 16:07 [IST]


യോഗവാസിഷ്ഠം നിത്യപാരായണം: 673 യോഗവാസിഷ്ഠം നിത്യപാരായണം ദിവസം 673\nവരപ്രദാനം വരദൈര്‍വരദാനാം വരാര്‍ത്ഥിഭി:\nയദാ സുചിരമഭ്യസ്തം വരാണാം സാരതാ തദാ (6.2/183/33)\nമുനി തുടര്‍ന്നു: ശാപങ്ങള് വീണ്ടും ഇങ്ങിനെ പറയും:വരദാനം ചെയ്യുന്ന ബോധം വരം നല്‍കുന്നയാളിലൂടെ വരം ലഭിക്കുന്നയാളിന്റെയുള്ളില് ‘എനിയ്ക്ക് വരം ലഭിച്ചു’ എന്ന ധാരണയുണ്ടാക്കുന്നു. അതേ ബോധം വരങ്ങള്‍ക്ക് ഉചിതമായ ഫലങ്ങളെയും രൂപങ്ങളെയും ഉണ്ടാക്കുന്നു.\n“അതിനാല് വരം നല്‍കുന്നയാളുടെ വരദാനമെന്ന പ്രവൃത്തിയും അത് ലഭിക്കാനായി പ്രയത്നിച്ചയാള് വരം സ്വീകരിക്കുന്നതും ബോധത്തില് സുദൃഢമായി നിലകൊള്ളുന്നതിനാല് അവ അവരുടെ സഹജഭാവത്തിന്റെ ഭാഗം തന്നെയാകുന്നു.”\nഅതിനാല് അവരെ വെല്ലുക ഞങ്ങള്‍ക്ക് അസാദ്ധ്യമാണ്. ശുദ്ധവസ്തു ആശുദ്ധവസ്തുവിനെ എക്കാലത്തും വിജയിച്ചിട്ടേയുള്ളൂ.\nവരങ്ങളും ശാപങ്ങളും തുല്യശക്തിയില് ഇരുന്നാല് പാലില് വെള്ളം ചേര്‍ക്കുന്നതുപോലെ അവ രണ്ടും ചേര്‍ന്ന് വ്യത്യസ്തഫലങ്ങള് ഉണ്ടാക്കുന്നു എന്നു മാത്രം. സ്വപ്നത്തിലെ അനുഭവത്തിനു സമാനമാണിവ. ഭഗവാനേ, ഞങ്ങളെ പോകാന് അനുവദിച്ചാലും.\nശാപങ്ങള് പിന്‍വാങ്ങും. എങ്കിലും മറ്റൊരു സാഹചര്യം അവിടെ സംജാതമാകും. ആ സഹോദരന്മാരുടെ ആത്മാക്കള് വീട് വിട്ടു പോവുകയില്ല എന്ന വരം ഭാര്യമാര്‍ക്ക് ലഭിച്ചിരുന്നുവല്ലോ. അതിപ്പോള് അവര്‍ക്ക് ശാപമാണ്. കാരണം ലോകചക്രവര്‍ത്തിപദം എന്ന വരത്തിനെതിരായി വര്‍ത്തിക്കുന്ന ഒരു ശാപമാണല്ലോ അത്? ഈ തര്‍ക്കത്തിലും ഒരു തീരുമാനം കണ്ടെത്താന് ബ്രഹ്മാവിനെ അവര് സമീപിക്കും.\nബ്രഹ്മാവപ്പോള് പറയും: ബാഹ്യമായി ഈ രണ്ടു വരങ്ങളും പരസ്പര വിരുദ്ധമെന്ന് തോന്നിയാലും അവ രണ്ടും നേരത്തെ തന്നെ നടപ്പിലാക്കി കഴിഞ്ഞിരിക്കുന്നു.\nഎട്ടു സഹോദരന്മാര് അവരുടെ സ്വഗേഹങ്ങളില് നിവസിക്കുന്നു. അവര് ലോകത്തിന്റെ ചക്രവര്‍ത്തിമാരായി വിരാജിക്കുകയും ചെയ്യുന്നു. അവരുടെ ഭൌതീക ശരീരം ഇപ്പോള് ഇല്ലല്ലോ.\nഅപ്പോള് വരങ്ങള് ബ്രഹ്മാവിനോട് ചോദിക്കും: ഒരേയൊരു ഭൂമിയേയുള്ളൂ എന്ന് ഞങ്ങള് കേട്ടിരിക്കുന്നു. അപ്പോള്‍പ്പിന്നെ എങ്ങിനെയാണ് എട്ടുപേര്‍ക്കും അവരവരുടെ ഗേഹങ്ങളില് പാര്‍ത്തുകൊണ്ട് ചക്രവര്‍ത്തിമാരാകാന് കഴിയുക?\nബ്രഹ്മാവ് പറയും: നിങ്ങളുടെയും എന്റെയും ലോകങ്ങള് ശുദ്ധശൂന്യതയാണ്. അവ ഏറ്റവും സൂക്ഷ്മമായ അണുവിനുള്ളില് സ്വപ്നസമാനമായ അനുഭവമായി നമ്മില് കുടികൊള്ളുകയാണ്. അതിനാല് ഈ എട്ടുപേരും അവരവരുടെ ലോകങ്ങള് അവരുടെ ഗൃഹങ്ങളില് അനുഭവിക്കുന്നു എന്നതില് അത്ഭുതപ്പെടാന് എന്താണുള്ളത്?\nമരണശേഷം ഈ ലോകം മനസ്സില് അറിയുന്നത് ഘനസാന്ദ്രമായ നിശ്ശൂന്യതയായാണ്.\nഓരോ അണുവിലും വിശ്വം മുഴുവനും പ്രഭാസിക്കുന്നു. അപ്പോള്‍പ്പിന്നെ ഒരു ഗൃഹത്തിലെ കാര്യം പറയാനില്ല. ഉള്ളതെല്ലാം അനന്തമായ ബോധം മാത്രമാണ്. ലോകമെന്നത വെറും മിഥ്യ.\nഇത് കേള്‍ക്കുമ്പോള് വരങ്ങള് തെറ്റിദ്ധാരണകള് അകന്നു ബ്രഹ്മാവിനെ വണങ്ങി അവരുടെ സൂക്ഷ്മലോലമായ ആസ്തിത്വങ്ങളിലേയ്ക്ക് മടങ്ങും. അപ്പോള് ആ നിമിഷം പരസ്പരം അറിയാതെ എട്ടു ‘സഹോദരന്മാരും’ ലോകചക്രവര്‍ത്തിമാരാകും.\nഒരാള് ഉജ്ജയിനി ഭരിക്കും. മറ്റുള്ളവര് ശാകദ്വീപ്, കുശദ്വീപ്, സാല്‍മലിദ്വീപ്, ക്രൌഞ്ച ദ്വീപ്, ഗോമേദദ്വീപ്, പുഷ്കരദ്വീപ് എന്നിവ ഭരിക്കും. അങ്ങിനെ വരങ്ങള് രണ്ടും സാദ്ധ്യമാവുകായും ചെയ്യും.\nPosted by Sukumarcanada at 1:08 PM


ഡോ. മുസ്തഫസ്സിബാഈ /കവര്‍സ്റ്റോറി\nഒരു പെരുന്നാളിന്റെ പടിവാതില്‍ക്കലാണ് നാമുള്ളത്. ബലിയും ദാനധര്‍മങ്ങളും കുടുംബസൗഹൃദ സന്ദര്‍ശനങ്ങളും പുതുപുത്തന് വസ്ത്രങ്ങളുമായി നാമതിനെ വരവേല്‍ക്കാനൊരുങ്ങുകയാണ്. മനുഷ്യമനസ്സുകളുടെ ഇണക്കം, സ്‌നേഹബന്ധങ്ങളിലെ പുത്തനുണര്‍വ്, കുടുംബ ബന്ധങ്ങള് ചാര്‍ത്തല്, ജനങ്ങള്‍ക്കിടയിലെ പരസ്പര സഹകരണം ഊട്ടിയുറപ്പിക്കല് തുടങ്ങിയവയെല്ലാം പെരുന്നാളിന്റെ സാമൂഹിക പ്രസക്തി വിളിച്ചോതുന്നു. പെരുന്നാള് സുദിനത്തില് ഹൃദയങ്ങള് കൂടുതല് അടുക്കുന്നു, വിദ്വേഷവും പകയുമെല്ലാം മറന്നു വീണ്ടും ഒന്നിക്കുകയും പരസ്പരം ആശ്ലേഷിക്കുകയും ചെയ്യുന്നു. അങ്ങനെ സാമൂഹിക ബന്ധങ്ങള് പുതുക്കുന്നതിനും സ്‌നേഹവും സാഹോദര്യവും സുദൃഢമാക്കുന്നതിനും പെരുന്നാള് സഹായകമാകുന്നു.\nദരിദ്രരോടും അശരണരോടുമുള്ള ബാധ്യതകളെക്കുറിച്ച് സമൂഹത്തെ ഉദ്ബുദ്ധമാക്കുന്നു എന്നത് പെരുന്നാളിന്റെ സുപ്രധാന സാമൂഹിക ഫലങ്ങളിലൊന്നാണ്. ചെറിയ പെരുന്നാളിലെ നിര്‍ബന്ധബാധ്യതയായ ഫിത്വ്ര് സകാത്തും ബലിപെരുന്നാള് സുദിനത്തിലെ ബലിമാംസ വിതരണവും, ഈ ദിനത്തില് ഒരാളും പട്ടിണികിടക്കരുതെന്നും എല്ലാ വീടുകളിലും സന്തോഷം കളിയാടണമെന്നുമുള്ള ഉദാത്ത ലക്ഷ്യം വെച്ചുള്ള പ്രവര്‍ത്തനങ്ങളാണ്. പെരുന്നാള് അമ്പിളി മാനത്തുദിച്ചുയരുമ്പോള് എല്ലാ മനസ്സുകളിലും ആനന്ദപ്പൂത്തിരി അലയടിക്കേണ്ടതുണ്ട്. ഭാഷയും ദേശവും ഭിന്നമാണെങ്കിലും പാശ്ചാത്യരും പൗരസ്ത്യരുമായ മുഴുവന് വിശ്വാസികളും അവരുടെ സന്തോഷത്തിലും സന്താപത്തിലും പെരുന്നാള് സുദിനത്തില് ഭാഗഭാക്കാവുകയാണ്.\nഒരു സമൂഹത്തിന്റെ ആഘോഷദിനങ്ങള് അവരുടെ സംസ്‌കാരത്തെ പ്രതിഫലിപ്പിക്കുന്നുണ്ട്. അവരുടെ ധാര്‍മിക വൈകാരിക ശിക്ഷണങ്ങളുടെ പച്ചയായ പ്രകടനമാണ് ആഘോഷങ്ങളില് തെളിയുന്നത്. ഒരു ഉല്‍കൃഷ്ട സമൂഹത്തിന്റെ ആഘോഷങ്ങള് അവരുടെ സാമൂഹികവും മാനവികവും ധാര്‍മികവുമായ ഔന്നത്യത്തിന്റെ ഉദാത്തമായ പ്രകടനങ്ങളായിരിക്കും. പരസ്പര സ്‌നേഹവും ആഹ്ലാദവും പങ്കുവെക്കുന്നതോടൊപ്പം കാരുണ്യത്തിന്റെയും സഹാനുഭൂതിയുടെയും സദ്‌വികാരങ്ങള് അവരില് അലയടിക്കും. യുദ്ധത്തിന്റെയും ക്ഷാമത്തിന്റെയും വരള്‍ച്ചയുടെയും കെടുതികള് അനുഭവിക്കുന്ന ലോകത്തിന്റെ നാനാഭാഗത്തുമുള്ള സഹോദരങ്ങളെക്കുറിച്ചുള്ള സ്മരണകളാല് മുഖരിതമാകും അവരുടെ മനസ്സ്. എന്നാല് ഇന്നത്തെ നമ്മുടെ ആഘോഷവേളകളില് സാമൂഹികവും മാനുഷികവുമായ ഈ വികാരങ്ങള് എത്രത്തോളം പ്രതിഫലിക്കുന്നു എന്ന് നാം ഗൗരവത്തില് ആലോചിക്കണം.\nസാമൂഹിക സഹകരണത്തിന്റെ ചില ശേഷിപ്പുകള് നമ്മുടെ ആഘോഷങ്ങള് ഇന്നും കാത്തുസൂക്ഷിക്കുന്നു എന്നതില് സംശയമില്ല. പക്ഷേ, നാം നമ്മുടെ വിനോദത്തിനും വാഹനങ്ങള്‍ക്കും വിവാഹങ്ങള്‍ക്കുമായി ചെലവഴിക്കുന്നതു നോക്കുമ്പോള് തുലോം തുഛമാണിത്. സഹായത്തിന് അര്‍ഹര് ആര് എന്ന് ചോദിക്കുന്ന ചിലരെ കാണാം. യഥാര്‍ഥത്തില് പ്രയാസവും പ്രതിസന്ധിയുമനുഭവിക്കുന്ന സമൂഹത്തിലെ അനേകായിരങ്ങളുടെ പ്രശ്‌നങ്ങളില് ഇടപെടാത്തവരുടെയും ശ്രദ്ധയില്ലാത്തവരുടെയും ഭാഗത്തുനിന്ന് ഉയരുന്ന ചോദ്യമാണിത്. തങ്ങളുടെ പ്രയാസങ്ങള് കടിച്ചൊതുക്കി പുറത്ത് മാന്യമായി നടക്കുന്നവരെ കാണുമ്പോള് അവരുടെ ഉള്ള് കാണാന് കഴിയാത്തവര് വിചാരിക്കും അവര് സമ്പന്നരാണെന്ന്. അഭിമാനബോധത്താല് ആരുടെ മുമ്പിലും കൈനീട്ടാന് ഒരുക്കമല്ലാത്ത ഇക്കൂട്ടരുടെ പെരുന്നാളുകള് ചിലപ്പോള് കടുത്ത പ്രതിസന്ധിയിലായിരിക്കും. സമൂഹത്തില് കാരുണ്യത്തിനും സഹായത്തിനും ഏറ്റം അര്‍ഹരായ ഇത്തരക്കാരെ കുടുംബ ബന്ധവും അയല്‍പക്കബന്ധവും അടുത്ത സൗഹൃദവും സൂക്ഷിക്കുന്നവര്‍ക്ക് മാത്രമേ തിരിച്ചറിയാന് കഴിയുകയുള്ളൂ.\nനമ്മുടെ പൂര്‍വികര് ഈ യാഥാര്‍ഥ്യങ്ങള് തിരിച്ചറിഞ്ഞു പെരുന്നാളിന്റെ രാവില് തന്റെ ആവശ്യങ്ങളേക്കാള് സഹോദരന്റെ ആവശ്യത്തിനും തന്റെ മക്കളേക്കാള് സഹോദരന്റെ മക്കളുടെ ആവശ്യങ്ങള്‍ക്കും മുന്‍ഗണന നല്‍കിയതായി കാണാം. ഹിജ്‌റ രണ്ടാം നൂറ്റാണ്ടില് ജീവിച്ച വിശ്രുത പണ്ഡിതനായ ഇമാം വാഖിദി തന്റെ ശ്രദ്ധേയമായ ഒരനുഭവം വിവരിക്കുന്നുണ്ട്. ''എനിക്ക് ആത്മബന്ധമുള്ള രണ്ട് സുഹൃത്തുക്കളുണ്ടായിരുന്നു. അവരിലൊരാള് ഹാശിമി ആയിരുന്നു. ഞാന് കടുത്ത സാമ്പത്തിക പ്രയാസമനുഭവിക്കുന്ന സന്ദര്‍ഭത്തിലാണ് ഒരു പെരുന്നാള് വരുന്നത്. എന്റെ സഹധര്‍മിണി എന്റെയടുത്ത് വന്നു പറഞ്ഞു: 'നമുക്ക് ഇപ്പോള് ഏത് പ്രയാസങ്ങളെയും ക്ഷമയോടെ അതിജീവിക്കാന് കഴിയും. എന്നാല് നമ്മുടെ അരുമമക്കള്.... അവര് നമ്മുടെ കരളിന്റെ കഷ്ണങ്ങളാണ്.. എല്ലാ കുട്ടികളും പെരുന്നാള് ദിനത്തില് പുത്തന് വസ്ത്രങ്ങളുമായി വരുമ്പോള് അവര് മാത്രം കീറിത്തുടങ്ങിയ വസ്ത്രങ്ങളുമായി പെരുന്നാള് കഴിച്ചുകൂട്ടുന്നത് നമുക്ക് സഹിക്കാനാവുമോ? അതിനൊരു പരിഹാരം കാണാനുള്ള മാര്‍ഗം താങ്കള് അന്വേഷിക്കൂ...' ഞാന് സമ്മതിച്ചു. ഞാന് എന്റെ ഹാശിമീ ആയ സുഹൃത്തിന് ഒരു കത്തെഴുതി. താമസിയാതെ ആയിരം ദിര്‍ഹമടങ്ങുന്ന ഒരു കവര് അദ്ദേഹം എന്നെ ഏല്‍പിച്ചു. അതേ സമയത്താണ് എന്റെ മറ്റൊരു സുഹൃത്തിന്റെ ഇതേ ആവശ്യം ഉന്നയിച്ചുള്ള ഒരു കത്ത് എന്നെ തേടിയെത്തുന്നത്. എനിക്ക് ലഭിച്ച ആ കവര് അതേ പോലെ അവന് നല്‍കുകയും കാര്യങ്ങളെല്ലാം എന്റെ സഹധര്‍മിണിയെ ബോധ്യപ്പെടുത്തുകയും ചെയ്തു. അങ്ങനെ ചെയ്തതില് അവള് എന്നെ ആക്ഷേപിച്ചുമില്ല. അടുത്തദിവസം ഞാന് വീട്ടിലിരിക്കുമ്പോള് ഹാശിമീ ആയ സുഹൃത്ത് ആ കവറുമായി എന്റെയടുത്ത് വന്നിട്ട് എന്നോട് ചോദിച്ചു: 'സഹോദരാ, താങ്കള് എന്താണ് ചെയ്തത്! ഞാന് താങ്കള്‍ക്ക് ദാനമായി തന്ന ഈ പണം എനിക്ക് തന്നെ തിരിച്ചുതരികയോ?!' എന്നിട്ട് അദ്ദേഹം കാര്യങ്ങള് വിശദീകരിച്ചു. 'താങ്കള് എന്നോട് ഒരു ആവശ്യം ഉന്നയിച്ചപ്പോള് എന്റെയടുത്ത് ഉണ്ടായിരുന്ന ആയിരം ദിര്‍ഹം മുഴുവനായി താങ്കള്‍ക്ക് നല്‍കുകയായിരുന്നു. പിന്നീട് ഞാന് സഹായത്തിനായി നമ്മുടെ മറ്റേ സുഹൃത്തിന്റെയടുത്ത് എത്തിയപ്പോള് ഞാന് താങ്കള്‍ക്ക് നല്‍കിയ ആ ആയിരം ദിര്‍ഹമിന്റെ കവര് അദ്ദേഹം എനിക്ക് അതേപടി നല്‍കുകയാണുണ്ടായത്.' മൂന്നു പേരുടെയും അവസ്ഥ തിരിച്ചറിഞ്ഞ ഞങ്ങള് ആ ആയിരം ദിര്‍ഹം വീതിച്ചു മുന്നൂറ് ദിര്‍ഹം വീതം ഓരോരുത്തരും എടുക്കുകയും നൂറ് ദിര്‍ഹം പ്രയാസമനുഭവിക്കുന്ന ഒരു സ്ത്രീക്ക് നല്‍കുകയും ചെയ്തു. ഈ സംഭവം ആരോ ഖലീഫ മഅ്മൂന്റെ ശ്രദ്ധയില് പെടുത്തിയപ്പോള് അദ്ദേഹം എന്നെ വിളിച്ച് കാര്യങ്ങള് മനസ്സിലാക്കുകയും ഏഴായിരം ദീനാര് കൊടുത്തയക്കുകയും ചെയ്തു. രണ്ടായിരം ദീനാര് വീതം ഞങ്ങളോരോരുത്തരും വീതിച്ചെടുത്തു. ആയിരം ദീനാര് ആ സ്ത്രീക്ക് നല്‍കി.'' നമ്മുടെ പൂര്‍വികര് നമുക്ക് പകര്‍ന്നു നല്‍കിയ സാമൂഹിക സഹവര്‍ത്തിത്വത്തിന്റെ ഉദാത്തമായ മാതൃകയാണിത്.\nഈ പെരുന്നാള് സുദിനത്തില് കടുത്ത പരീക്ഷണങ്ങളെ അതിജീവിച്ച് ദീനിന്റെ സംരക്ഷണത്തിനായി ജീവന്മരണപോരാട്ടത്തിലേര്‍പ്പെട്ടുകഴിയുന്ന നമ്മുടെ സഹോദരന്മാരെ ഓര്‍ക്കാന് നമുക്ക് കഴിയുന്നുണ്ടോ? പലവിധ ജീവിത പ്രയാസങ്ങള് കാരണം ആയിരക്കണക്കിന് സ്ത്രീകളും കുട്ടികളും പലായനം ചെയ്തുകൊണ്ടിരിക്കുന്നു. അവര്‍ക്ക് വിശപ്പില് നിന്നും ഭയത്തില് നിന്നും മോചനമുണ്ടാകണം. മാന്യമായ ജോലികള് ലഭിക്കണം. എന്നാല് അവരെ കുറിച്ച് ഓര്‍ക്കാനും സഹായിക്കാനും ഇന്ന് നാം സമയം കണ്ടെത്തുന്നുണ്ടോ? അധിനിവേശ ശക്തികള്‍ക്കെതിരെ കനത്ത പോരാട്ടങ്ങള് അറേബ്യയുടെ നാനാഭാഗത്തും അലയടിച്ചുകൊണ്ടിരിക്കുന്നു. ശത്രുക്കള് ആയിരക്കണക്കിന് ഭവനങ്ങള് തകര്‍ത്തു.... പതിനായിരങ്ങളെ കൊന്നൊടുക്കി.... സര്‍വായുധസജ്ജരായ വൈദേശിക ശക്തികളോട് നമ്മുടെ നാടിന്റെ സ്വാതന്ത്ര്യവും അഭിമാനവും തിരിച്ചുപിടിക്കാന് വേണ്ടി ആയിരക്കണക്കിന് സഹോദരന്മാര് ഇപ്പോഴും ജീവന് മരണ പോരാട്ടങ്ങളിലാണ്. അവര്‍ക്ക് വേണ്ടി നാം എന്താണ് സമര്‍പ്പിച്ചിട്ടുള്ളത്? ഈ പെരുന്നാള് ദിനത്തില് അവര്‍ക്കായി എന്താണ് നാം കരുതിവെച്ചിട്ടുള്ളത്?\nനമ്മുടെ ആഘോഷങ്ങള് കേവലം പൊങ്ങച്ച പ്രകടനങ്ങളായി പരിണമിക്കുകയാണോ? വീടിന്റെ നെടും തൂണായ പിതാക്കളെ നഷ്ടപ്പെട്ടവര്, എല്ലാമെല്ലാമായ ഭര്‍ത്താക്കന്മാരെ നഷ്ടപ്പെട്ട വിധവകള്, പോരാട്ട ഭൂമിയില് പരിക്കുപറ്റി കഴിയുന്നവര് ഇവരെക്കുറിച്ചോര്‍ത്ത് ഒരു തേങ്ങലുമില്ലാതെ പുത്തനുടുപ്പുകളും ധരിച്ച് കൂട്ടുകുടുംബക്കാരോടൊപ്പം ഇസ്‌ലാമിന്റെ സുന്ദരമായ ഗതകാല സ്മരണകള് അയവിറക്കി കഴിഞ്ഞുകൂടുകയാണോ നാം?... അതിനാല് തന്നെ നമ്മുടെ ആഘോഷങ്ങള്‍ക്ക് ചില നിയന്ത്രണങ്ങള് നാം സ്വയം ഏര്‍പ്പെടുത്തേണ്ടതുണ്ട്. പോരാട്ടത്തിന്റെ രണഭൂമിയില് കഴിയുന്ന സഹോദരന്മാരെ ഓര്‍ക്കാനും കൈമെയ്മറന്നു അവരെ സഹായിച്ചുകൊണ്ട് സാഹോദര്യബന്ധം ഊഷ്മളമാക്കാനും നമുക്ക് കഴിയേണ്ടതുണ്ട്. നമ്മുടെ മുഖത്ത് ഈ ദുഃഖഭാരം ദൃശ്യമാകേണ്ടതുണ്ട്. ലോകമനസ്സാക്ഷിയുടെ മുമ്പില് ഒരു ചോദ്യചിഹ്നമായ ഫലസ്ത്വീനെ നാം ഒരിക്കലും വിസ്മരിക്കരുത്. നമ്മുടെ മണ്ണും വിണ്ണും അധീനപ്പെടുത്തി സ്വാതന്ത്ര്യവും അഭിമാനവും കൊള്ളയടിച്ച് തടിച്ചുകൊഴുക്കുന്ന രാക്ഷസവീരന്മാരായ വൈദേശിക ശക്തികളുടെ ഗൂഢ പ്രവര്‍ത്തനങ്ങളെ കുറിച്ച് നാം എപ്പോഴും ജാഗ്രത പുലര്‍ത്തേണ്ടതുണ്ട്.\nഈ സന്ദര്‍ഭത്തില് അല്ലാഹുവിന് ഏറ്റം പ്രിയപ്പെട്ട, മാനുഷിക മര്യാദയനുസരിച്ചുള്ള ചില കരുതലുകള് കൂടി നാം സ്വീകരിക്കണം. നിങ്ങളുടെ ചുറ്റുമുള്ള അശരണരെയും ആലംബഹീനരെയും കണ്ടെത്തുക. അവര്‍ക്ക് നിങ്ങള് തണലായിത്തീരുക. സാമ്പത്തികമായി സഹായിക്കാന് കഴിഞ്ഞില്ലെങ്കില് സാന്ത്വനത്തിന്റെ വര്‍ത്തമാനങ്ങളുമായി അവരുടെ മനസ്സുകളില് ആശ്വാസത്തിന്റെ കുളിനീര് പെയ്യിക്കുക. നിങ്ങളുടെ അരുമമക്കളെ ആശ്ലേഷിക്കുകയും ആലിംഗനം ചെയ്യുകയും ചെയ്യുക... ഇണകളോട് കൂടുതല് ഐക്യപ്പെടുക. അതേസമയം മാതാപിതാക്കളുടെ സംരക്ഷണവും വാത്സല്യവും ലഭിക്കാത്ത അനാഥ ബാല്യങ്ങളെ കുറിച്ചോര്‍ക്കുക. വേദനകള് കടിച്ചിറക്കുന്ന വിധവകളെ കുറിച്ചുമോര്‍ക്കുക. നാടിന്റെ നഷ്ടപ്പെട്ട സ്വാതന്ത്ര്യവും സ്വസ്ഥതയും വീണ്ടെടുക്കാന് ഈ പെരുന്നാള് ദിനത്തില് പോലും പോരാട്ടത്തിലേര്‍പ്പെട്ടിരിക്കുന്ന നിങ്ങളുടെ സഹോദരന്മാരെ കുറിച്ചോര്‍ക്കുക. നിങ്ങളുടെ സഹോദരനേല്‍ക്കുന്ന ഓരോ മുറിവും നിങ്ങളുടെ കൂടി മുറിവാകണം. സഹോദരന്റെ ഒരാവശ്യം പൂര്‍ത്തീകരിക്കുന്നത് സ്വന്തം ആവശ്യം പൂര്‍ത്തീകരിച്ചുകൊടുക്കുന്നത് പോലെയാണ്. നന്മയുടെ മാര്‍ഗത്തില് നിങ്ങള് വ്യയം ചെയ്യുന്നതും മറ്റു സല്‍കര്‍മങ്ങളില് വ്യാപൃതരാകുന്നതുമെല്ലാം നിങ്ങള്‍ക്കു തന്നെ വേണ്ടിയാണ് (അല്‍ബഖറ 272, ഫുസ്സ്വിലത്ത് 46) എന്നാണ് ഖുര്‍ആന്റെ അധ്യാപനം. പരസ്പര സ്‌നേഹത്തിന്റെയും സാഹോദര്യത്തിന്റെയും അത്യുദാരമായ കാഴ്ചപ്പാടുകളാണ് പ്രവാചകന് സമര്‍പ്പിച്ചത്. 'ഒരു വിശ്വാസിയുടെ പ്രയാസം ലഘൂകരിച്ചുകൊടുക്കാന് ആരെങ്കിലും മുന്നിട്ടിറങ്ങിയാല് അല്ലാഹു പരലോകത്ത് അവന്റെ പ്രയാസങ്ങള് ദൂരീകരിച്ചുകൊടുക്കും', 'ഒരു അടിമ തന്റെ സഹോദരനെ സഹായിക്കുമ്പോഴെല്ലാം അല്ലാഹു അവനെ സഹായിച്ചുകൊണ്ടിരിക്കും'. മാത്രമല്ല, 'വിശ്വാസികളുടെ കാര്യങ്ങളില് ശ്രദ്ധയോ താല്‍പര്യമോ ഇല്ലാത്തവന് വിശ്വാസികളുടെ ഗണത്തില് ഉള്‍പ്പെടുകയില്ല ' എന്നും പ്രവാചകന് പഠിപ്പിക്കുന്നു. അതിനാല് ഒറ്റ മനസ്സോടെ ഇസ്‌ലാമിക പ്രവര്‍ത്തനങ്ങളില് കര്‍മനിരതരാവുക നാം. ഇതു തന്നെയാണ് പെരുന്നാളിന്റെ പൊരുളും.